ফেরা ২ – Kotokichu\nHomeIslamic Book ফেরা ২\nভাষান্তর: সাদিকা সুলতানা সাকী\nজাগতিক নিয়মে, সব পাখি নীড়ে ফেরে। ফুল ফোটে, বৃষ্টি নামে এবং নদী তার আপন পথে বাঁক নেয়। কিন্তু, ফেরে না কেবল মানুষ। অহংকার আর অহমিকার দহনে তার বুকের ভেতরে জিইয়ে রাখে পাহাড়সম আগুন। সেই আগুনে ঝলসে যায় সে নিজে এবং ঝলসে দিতে চায় তার চারপাশ। মানুষ বড়ই অকৃতজ্ঞ আর বেপরোয়া। সে তার অস্তিত্বের কার্যকারণ ডিঙিয়ে নিজেকে আমিত্বের আসনে দেখতে চায়। নিজের ক্ষুদ্রাকৃতির প্রতি চূড়ান্ত ভাবলেশহীন হয়ে সে নিজেকে অনন্ত-অসীমে কল্পনা করে বসে। ফলে সে বিচ্যুত হয়। পদস্খলন ঘটে তার। যুগে যুগে যাদের ধ্বংসের পদধ্বনি আমরা শুনতে পাই, তাদের সকলের যেন একই গল্প, একই চিত্রনাট্য—ঔদ্ধত্য, অহংকার আর অনাচার। এক মহাসত্যকে পাশ কাটিয়ে, নিজেকে নিয়ন্ত্রকের আসনে যখনই সে আসীন করতে গেছে, তখনই ধ্বংস অনিবার্য হয়ে নিপতিত হয়েছে তার ওপর।তবু, কারও কারও গল্পটা অন্যরকম। তবু, কেউ কেউ ফিরে আসে। খুঁজে পায় পথ। খুঁজে নেয় অন্তিম অবসরের অনন্ত আবাসস্থল। ফিরে আসা এমন দুটো পবিত্র আত্মার যাপিত-জীবনের রং-তুলিতে নির্মিত আমাদের ফেরা-২।গল্পের ভেতরেও গল্প থাকে, পরিচ্ছেদের ভেতরেও থাকে উপ-পরিচ্ছেদ। আমাদের গল্পটা ভিন্ন। এই গল্পটা একেবারে ডুবে যাওয়ার গল্প নয়, বরং ডুবতে ডুবতে হঠাৎ মাঝ-সাগরে জাহাজের মাস্তুল পেয়ে যাবার মতোই। এই গল্পটি হারিয়ে যাবার গল্প নয়, বরং নিজেকে নতুনভাবে ফিরে পাবার উপাখ্যান। তাই, এই গল্পটি একটু অন্যরকম।দুজন হিন্দু বোন, যারা আশৈশব দেব-দেবীর পূজো-অর্চনা করেছে, মণ্ডপে যারা নিবেদন করেছে গভীর অনুরাগের নৈবেদ্য, তারা কোন জাদুকরী মন্ত্রে খুঁজে পেল ইসলাম? মন্দিরের ঘণ্টার শব্দ, পূজো-পার্বনের কীর্তনের সুর যাদের রক্তে মেশা, তারা কেনই-বা মগ্ন হলো মিনার থেকে ধেয়ে আসা আযানের ধ্বনিতে? ‘ফেরা-২’ এমনই এক যাপিত-জীবনের উপাখ্যান, কিংবা মহাকাব্যের চেয়েও বেশি কিছু।মূল বইটি উর্দু ভাষায় রচিত। লেখিকা বিনতু আদিলের জন্য আমাদের অন্তরের গভীর থেকে শ্রদ্ধা, ভালোবাসা আর দুআ রইল। আর জীবনের নতুন অনুচ্ছেদ যারা শুরু করতে যাচ্ছেন তাদের জীবন রঙিন এবং সুখময় হবে, অনন্ত আখিরাতে রহমানের আরশের সুশীতল ছায়ায় আশ্রিত হয়ে ধন্য হবেন, এই আমাদের প্রত্যাশা। সাথে, এই বইটি এমন হাজারো পথহারা পথিকের জন্য পথ খুঁজে পাওয়ার দিশা হবে, ঘুম ভাঙানোর কারণ হবে, এই কামনা।\nফেরা ২ quantity\nCategory: Islamic Book Tags: আত্মশুদ্ধি ও অনুপ্রেরণা, ইবাদত, ইসলামী সাহিত্য, গল্প-উপন্যাস এবং সফরনামা, বিনতু আদিল, সমকালীন প্রকাশন\nBe the first to review “ফেরা ২” Cancel reply


উদ্বেগ অব্যাহত, কাল আপডেট জানাবো: মুখপাত্র ডোজারিক\n৩১ মে ২০১৮, ১৯:০৯\nজাতিসংঘ বিফ্রিংয়ে বিচারবর্হিভূত হত্যাকান্ড, খালেদা জিয়ার প্রতি অমানবিক আচরণ প্রসঙ্গ\nজাতিসংঘ সংবাদদাতা, মে ৩১ (জাস্ট নিউজ): জাতিসংঘের নিয়মিত ব্রিফ্রিংয়ে বাংলাদেশে চলমান মাদক বিরোধী অভিযান, কথিত বন্দুকযুদ্ধে প্রাণহানি, বিচারবর্হিভূত হত্যাকান্ড বিষয়ে প্রশ্ন উত্থাপিত হয়েছে। এছাড়া উঠে এসেছে প্রধান বিরোধী দলীয় নেতা, সাবেক প্রধানমন্ত্রী এবং বিএনপির চেয়ারপারসন বেগম খালেদা জিয়ার জামিন, কারাগারে মানবাধিকার লংঘন ও তাঁর প্রতি সরকারের অমানবিক আচরণের প্রসঙ্গ।\nবিএনপি চেয়ারপারসন বেগম খালেদা জিয়া প্রসঙ্গে জাতিসংঘ মহাসচিবের মুখপাত্র স্টিফেন ডোজারিক বৃহস্পতিবার বলেন, জাতিসংঘ ইতিমধ্যে এ পরিস্থিতি নিয়ে তার উদ্বেগ প্রকাশ করেছে। তিনি বলেন, এছাড়া এ ইস্যুতে আগামীকাল আরো স্ববিস্তার জানানো হবে।\nজাতিসংঘ সদর দফতরের নিয়মিত নুন ব্রিফ্রিংয়ে অংশ নিয়ে জাতিসংঘ সংবাদদাতা এবং বাংলাদেশি সাংবাদিক মুশফিকুল ফজল আনসারী এসব প্রসঙ্গ উত্থাপন করেন।\nদেশের চলমান মাদক বিরোধী অভিযানের কথা তোলে ধরে প্রশ্নোত্তর পর্বে মুশফিকুল জানতে চান-বাংলাদেশের অবস্থা খুবি আশংকাজনক। বিগত ১৬ দিনে মাদক দমনের নামে আইনশৃঙ্খলাবাহিনীর হাতে ১২৫ জন লোক বিচারবর্হিভূত হত্যাকান্ডের শিকার হয়েছে।\nজাতীয় এবং আন্তর্জাতিক মিডিয়ার দেয়া তথ্যমতে নিহতদের অনেকেই নির্দোষ। ক্ষমতাসীন প্রধানমন্ত্রী জানিয়েছেন, তার এই কথিত মাদক বিরোধী অভিযান অব্যাহত থাকবে। আমার প্রশ্ন হচ্ছে এই ভয়নাক পরিস্থিতিকে আপনারা কিভাবে মূল্যায়ন করবেন? ১৬ দিনে যেখানে শতাধিক মানুষ প্রাণ হারিয়েছে।\nজবাবে জাতিসংঘ সহকারী মহাসচিব ও মুখপাত্র ডোজারিক বলেন, ‘আপনার এই তথ্যের জন্য ধন্যবাদ। বাংলাদেশ বিষয়ে এ মুহূর্তে আমার কাছে কোনো আপডেট নেই।’ আগামীকাল এ প্রসঙ্গে আপডেট দেয়ার আশাবাদ ব্যক্ত করেন তিনি ।\nবাংলাদেশ ইস্যুতে দ্বিতীয় প্রশ্নে উঠে আসে বাংলাদেশের সাবেক প্রধানমন্ত্রী ও বিএনপি চেয়ারপারসন বেগম খালেদা জিয়ার জামিন আটকে দেয়া, কারাগারে মানবাধিকার লংঘন ও তাঁর প্রতি সরকারের অমানবিক আচরণের বিষয়।\nএ প্রসঙ্গে মুশফিকুল বলেন-বাংলাদেশের প্রধান বিরোধী দলের নেতা বেগম খালেদা জিয়া এখন বিতর্কিত একটি রায়ে কারাগারে আটক রয়েছেন। তিনি ওই রায়ের আপিলে জামিন পাওয়ার পরও দুর্ভাগ্যজনকভাবে সরকার তাকে আটকে রেখে আরো তিনটি মামলায় আটকাদেশ দেয়। ফলে তিনি বের হতে পারেননি। তাঁর স্বাস্থ্যের অবস্থা এখন আশংকাজনক। দলের (বিএনপির) মহাসচিব এক সংবাদ সম্মেলনে বলেছেন, খালেদা জিয়াকে একটি পরিত্যক্ত ভবনে আটকে রাখা হয়েছে, যেখানে প্রায়ই লোডশোডিং হয় এবং যে খাদ্য সরবরাহ করা হচ্ছে তা নিম্ন মানের। জাতিসংঘ মহাসচিব এ অমানবিক বিষয়টি কিভাবে দেখছেন?\nজবাবে ডোজারিক বলেন, জাতিসংঘ এ পরিস্থিতি নিয়ে উদ্ধেগ অব্যাহত রেখেছে। আর এ নিয়ে আপডেট আগামীকাল জানানো হবে বলেও জানান ওই মুখপাত্র ।\nরাজধানীতে ঢুকছে বন্যার পানি, অনেক এলাকাই প্লাবিত হতে পারে\nকরোনায় আক্রান্ত এমপিকে হেলিকপ্টারে ঢাকায় আনা হয়েছে\nচলাচলে বিধিনিষেধের মেয়াদ বাড়ানো হলো, বাস্তবে তা কতোটা কাজে দেবে


সুবর্ণভূমি Get Latest Bangla News Online from The newsportal Subornobhumi||আফ্রিকান ও মুসলিমদের বিশ্বকাপ জয়!\nআফ্রিকান ও মুসলিমদের বিশ্বকাপ জয়!\nআপডেট: 01:42:30 17/07/2018\nসুবর্ণভূমি ডেস্ক : বিশ্বকাপজয়ী ফ্রান্সের এ দলটিকে নিয়ে আসর শুরুর আগেও পশ্চিমা গণমাধ্যম লিখেছে। ২৩ জনের দলটির ১৫ জনই যে অভিবাসী। কে জানত এই অভিবাসীরাই জিতে নেবে বিশ্বকাপ!\nমার্কিন যুক্তরাষ্ট্রের লেখক খালেদ বেদাউন টুইটারে ফ্রান্সের উদ্দেশে একটি মন্তব্য করেন। রোববার ফাইনাল শেষ হওয়ার পরই মন্তব্যটি করেন তিনি। ওই টুইটটি ‘রিটুইট’ হয়েছে এক লাখ ৬৩ হাজারেরও বেশিবার। ওই মন্তব্যে ‘লাইক’ পড়েছে তিন লাখ ৭০ হাজারেরও বেশি।\nপ্রতিবেদনে বলা হয়, ফ্রান্সের বিশ্বকাপজয়ী দলটির অভিবাসীরা দেশটির সাবেক উপনিবেশভুক্ত দেশগুলো থেকেই এসেছেন।\nফ্রান্স দ্বিতীয়বারের মতো বিশ্বকাপ জয় করল। এর আগে ১৯৯৮ সালের বিশ্বকাপ জয় করে ফ্রান্স। ওই বিশ্বকাপে দলটির মূলনায়ক ছিলেন জিনেদিন জিদান। তিনি আলজেরিয়ান বংশোদ্ভূত। ফ্রান্সের ডানপন্থী নেতা জ্যঁ মরে লঁ পঁ জাতীয় দলে জিদানের অন্তর্ভুক্তির বিরোধিতা করেছিলেন! তার অভিযোগ ছিল ‘এসব বহিরাগতরা ম্যাচের আগে ঠিকমতো জাতীয় সঙ্গীতও গায় না।’ তবে চলতি বছর এ ধরনের কোনো দাবির কথা শোনা যায়নি।\nযশোরে চাকরিমেলা, সেমিনার [১৭৪ বার]


অশান্ত হয়ে উঠেছে রাজশাহী মহানগরী; আইনশৃংখলা পরিস্থিতির অবনতির আশঙ্কা! অশান্ত হয়ে উঠেছে রাজশাহী মহানগরী; আইনশৃংখলা পরিস্থিতির অবনতির আশঙ্কা! – দৈনিক অন্যায়ের চিত্র\nবুধবার, ২০ অক্টোবর ২০২১, ১২:২৯ অপরাহ্ন\nঅপরাধ, এক্সক্লুসিভ নিউজ, রাজশাহী বিভাগ\nনজরুল ইসলাম জুলু :-\nসাম্প্রতিক সময়ে রাজশাহী মহানগরীতে খুন, চুরি ও ছিনতাইয়ের মতো ঘটনা বেড়েছে। একই সাথে বেড়েছে রাতভর সন্দেহজনক লোকজনের চলাচল ও আড্ডাবাজি ।\nসে তুলনায় পুলিশি টহল ও নজরদারির ঘাটতি রয়েছে। এ ব্যাপারে আরো সতর্ক পদক্ষেপ নেওয়া না হলে আশঙ্কা রয়েছে মহানগরীর আইনশৃঙ্খলার চরম অবনতির। পুলিশ বাহিনীর বিরুদ্ধেও উঠছে বিভিন্ন অভিযোগ।\nহুন্ডির টাকা আত্মসাৎকারি, ইয়াবা, হিরোইন এবং নিরীহ মানুষকে আটকে অর্থ লুটকারী পুলিশ সদস্যদের দিয়ে শুধু বদনামই হবে। এদের দিয়ে ভালো কিছু আশা করা যায় না ।\nতাই আরো বড় কোন বদনাম এবং বিব্রতকর পরিস্থিতির উদ্ভব হওয়ার আগেই বিপথগামী সদস্যদের বিরুদ্ধে কঠোর ব্যবস্থা নেয়া প্রয়োজন। সর্বোচ্চ পদক পেয়েও অতীতেও অনেকেই সেই পদকের মর্যাদা রক্ষা করতে পারেননি। এখনো অনেকেই পারছেন না। আশির দশকে ডিএমপির ডিবির এসি আকরাম সর্বোচ্চ পদক নিয়েছিলেন অথচ একটি হত্যা মামলায় তাকে জেলে যেতে হয়েছে। তার সব অর্জন বিফলে গেছে।\nওসি প্রদীপ পদকধারী পুলিশ কর্মকর্তা ছিলেন। কিন্তু আইন নিজের হাতে তুলে নিয়ে ভয়াবহ ঘটনা ঘটিয়ে দেশে পুলিশ বাহিনীর ভাবমূর্তি প্রশ্নবিদ্ধ করলেন। রাজশাহী মেট্রোপলিটন পুলিশে এ ধরনের ঘটনা না ঘটলেও অনেক বিতর্কিত কর্মকাণ্ডে জড়িত থাকার অভিযোগ উঠলেও ব্যবস্থা নেওয়া হচ্ছে না ওই সব পুলিশ সদস্যদের বিরুদ্ধে ।\nএদের অনিয়মের বিরুদ্ধে পত্রিকায় খবর প্রকাশ হয়, কিন্তু ঘটনার সুষ্ঠু তদন্ত পর্যন্ত হয় না।\nচরম বিতর্কে জড়িয়ে পড়া একজন পুলিশ পরিদর্শক (ওসি) এবং তার আস্থাভাজন কয়েকজন এ এস আই এবং এসআই একাধারে স্বেচ্ছাচারিতা করে যাচ্ছে।\nযা আরএমপির সুনাম বৃদ্ধির জন্য সহায়ক নয়,\nবর্তমান পুলিশ কমিশনার আবু কালাম সিদ্দিক যোগদানের পর সাংবাদিকদের কাছে যেসব কথা বলেছিলেন তা শুনে আমরা খুব আশান্বিত হই। তিনি যোগদানের এক সপ্তাহের মধ্যে সাইবার ক্রাইম ইউনিট চালু করেন। যা আইন-শৃঙ্খলা রক্ষায় অত্যন্ত সহায়ক। এর পাশাপাশি নগরীর অধিকাংশ স্থানে তিন শতাধিক সিসি ক্যামেরা স্থাপন উনার আরো একটি যুগান্তকারী পদক্ষেপ।\nযা অপরাধী শনাক্তকরণে বেশ কার্যকর ভূমিকা রাখছে। করোনা রোগীদের জন্য বিনামূল্যে অক্সিজেন সিলিন্ডার এর ব্যবস্থা করা এবং অসহায় দরিদ্রদের মাঝে খাদ্য সহায়তা প্রশংসার দাবি রাখে। কিন্তু নিয়ন্ত্রণহীন মাদকদ্রব্য বিক্রয় ও সেবন, মুষ্টিমেয় বিতর্কিত পুলিশ সদস্যদের বিরুদ্ধে ব্যবস্থা গ্রহণে গাছাড়া ভাব এবং চুরি ছিনতাই রোধে সমন্বিত উদ্যোগের অভাব ও কিশোর অপরাধ নিয়ন্ত্রণেও ঢিলেঢালা ভাব পরিলক্ষিত হচ্ছে।\nতার অধীনে দুইজন অতিরিক্ত পুলিশ কমিশনার, ১২ জন ডেপুটি পুলিশ কমিশনার সহ অন্তত ৫০ জন গেজেটেড\nকর্মকর্তা দায়িত্বে নিয়োজিত। এরপরও ইনাদের চোখে ধুলো দিয়ে কতিপয় পুলিশ সদস্য বেআইনি কর্মকাণ্ড করবেন এবং তাদের বিরুদ্ধে কোন পদক্ষেপ নেওয়া হবে না এটা মেনে নেয়া যায়না। আমি বিশ্বাস করি, মাঠ পর্যায়ের কর্মকর্তারা আরো আন্তরিক ও কঠোর হলে বিরাজমান সংকট এক সপ্তাহের মধ্যে দূর হবে। আমরা চাই আরএমপি কে নিয়ে গর্ব করতে। চাই বাংলাদেশ পুলিশের ভাবমূর্তি উজ্জ্বল থাকুক। আর চাই বলেই দুষ্টের দমন ও শিষ্টের পালন হোক। রাজশাহী মহানগরীতে শান্তি বিরাজমান হোক।\nসাধারণ মানুষ নির্ভয়ে চলাচল করুক, মাদক ব্যবসায়ীদের দৌরাত্ম্য কমে যাক। একাধিক পুলিশ সদস্য আবার সিভিল টিমের নামে বিশেষ ধরনের কর্মকাণ্ডে জড়িত। কোন কোন থানার ওসি তাদের মদদ দিয়ে থাকেন।\nএই ধরনের পুলিশ সদস্যরা লোকজনকে ফিল্মি কায়দায় আটকিয়ে মোটরসাইকেলের মাঝখানে বসিয়ে তাদের লক্ষ্য অর্জন করার চেষ্টা করেন।\nমহানগর গোয়েন্দা পুলিশের উপ-পুলিশ কমিশনার, মোঃ আরেফিন জুয়েল এর সার্বিক তত্ত্বাবধায়নে,অতিরিক্ত উপ-পুলিশ কমিশনার (ডিবি) মোঃ আব্দুল্লাহ আল মাসুদ এর নের্তৃতে একাধিক জুয়া ও মাদক বিরোধী অভিযান সফল হয়েছে।\nএদের অনেকেই আবার ১২/১৫ বছর ধরে একই ইউনিটে চাকরি করছেন। এদের কেউ কেউ অনুমোদন ছাড়াই নিজস্ব এলাকার বাইরে অন্য জেলায় গিয়েও ধান্দাবাজি করছেন। কোন কোন ওসি অধীনস্হদের সাথে দূর্ব্যবহার করেন।\nসাহস করে ওসির বিরুদ্ধে লিখিত অভিযোগ দিয়েও এখনো বিচার পাননি এমন ঘটনাও রয়েছে।\nএতে অধীনস্থ ক্ষতিগ্রস্ত পুলিশ সদস্যদের মনোবল ভেঙে পড়া এবং প্রশাসনিক ব্যবস্থাপনার প্রতি অনাস্থা সৃষ্টি হতে পারে। অনেকেই অবৈধ উপায়ে বিপুল বিত্ত-বৈভবের মালিক হচ্ছেন বাধাহীনভাবে। আইনের রক্ষকরা যদি আইন অমান্য করে বিশৃংখলা সৃষ্টি করে তাহলে সাধারণ মানুষ কার কাছে বিচার পাবে? কার কাছে আশ্রয় চাইবে? এত সিসিটিভি ক্যামেরা স্থাপন, সাইবার ক্রাইম ইউনিট গঠনের পরও নগরবাসী এর ফলাফল ভোগ করতে পারছে না।\nদিনদিন বরং আইনশৃঙ্খলা পরিস্থিতির অবনতি হচ্ছে। রাজশাহী মহানগরীতে ৮অক্টোবর, ২০২১ পর্যন্ত সংঘটিত কিছু উল্লেখযোগ্য ঘটনা তুলে ধরা হলো-\n২৭ মার্চ ২০২১ রাজশাহীর পবা উপজেলায় এক মাদক মামলার আসামির গলাকাটা লাশ উদ্ধার করে পুলিশ।\n১১ এপ্রিল, ২০২১ রাজশাহীতে ছুরিকাঘাতে আনসার বাহিনীর সদস্য মিজানুর রহমান নিহত হয়। মিজান নগরীর বোয়ালিয়া মডেল থানার হেতেমখাঁ এলাকার সবজিপাড়া মহল্লার বাসিন্দা ছিলেন।\nতার বাবার নাম মো. মন্টু মিয়া।\nএপ্রিল ১৮, ২০২১ রোজ শুক্রবার রাজশাহী মহানগরীর সিটি হাট এলাকায় ডোবায় ফেলে যাওয়া ড্রামের ভেতর থেকে উদ্ধার করা হয় ননিকা রানী নামে এক তরুণীর মৃতদেহ। তার বাড়ি ঠাকুরগাঁও সদরের মিলনপুর।\n৩০ জুন, ২০২১ রাজশাহী মহানগরীর দাশ পুকুর বৌবাজার এলাকায় জমি নিয়ে বিরোধ ও দু পক্ষের সংঘর্ষের এক পর্যায়ে বিএনপি নেতাসহ দুজন খুন হন। নিহতরা হলেন সাবেক বিএনপি নেতা শফিকুল ইসলাম শফিক (৪৫)।\nনিহত শফিকুল ইসলাম নগর বিএনপির সাবেক সাংগঠনিক সম্পাদক পদে ছিলেন। তার বাবার নাম সাজদার রহমান।\nনিহত অন্যজন হলেন নগরীর ৩ নম্বর ওয়ার্ড আওয়ামী লীগের সভাপতি মাহতাব আলীর ছেলে জয়নাল আবেদিন (৪৫)। জয়নাল রাজশাহী সিটি করপোরেশনের ৩ নম্বর ওয়ার্ড কাউন্সিলর কামাল হোসেনের ভাতিজা।\n২১ সেপ্টেম্বর, ২০২১ স্বর্ণালঙ্কারের জন্য নগরীর মুন্নুজান প্রাথমিক বিদ্যালয়ের সাবেক প্রধান শিক্ষিকা মায়া রাণী ঘোষকে (৬৮) হত্যা করা হয়।\n৬, সেপ্টেম্বর ২০২১ ক্ষিপ্ত হয়ে বাবাকে ছুরিকাঘাতে হত্যা করে মমিনুল ইসলাম পিয়াস নামের এক যুবক।\n৫ সেপ্টেম্বর, ২০২১ রাজশাহীতে মাদকের টাকা না দেওয়ার জন্য পুত্রের হাতে রাজশাহী মহানগরীর রাজপাড়া থানার অচিনতলা এলাকার বাসিন্দা আবুল বাশার খুন হন।\n২৯ আগষ্ট, ২০২১, রোববার দিবাগত রাতে শাহমখদুম থানার নওদাপাড়া এলাকায় অটোরিক্সার গ্যারেজে হাত, পা বেঁধে শ্বাসরোধ করে নৈশপ্রহরী আনিসুর রহমান ওরফে নারাকে খুন করা হয়।\n৭ অক্টোবর, ২০২১ (বৃহস্পতিবার) বোয়ালিয়া থানাধীন সাগরপাড়া এলাকায় বিদ্যুৎ অফিসের পিছন থেকে এক ব্যক্তির গলা কেটা লাশ উদ্ধার করে পুলিশ।\n৫ সেপ্টেম্বর ২০২১ রাজশাহীতে নেশাগ্রস্ত কিশোর ছেলের হাতে প্রাণ হারিয়েছেন মো. জুয়েল (৪২) নামে এক ব্যক্তি।\nএমন অনেক অপ্রীতিকর ঘটনায় রাজশাহী মহানগরী ছেয়ে গেছে। রাতের রাজশাহী খুনি ও ছিনতাইকারীদের অভয়ারণ্যে পরিণত হচ্ছে। দিনদিন মাদকসেবী ও মাদক ব্যবসায়ীদের দাপট বেড়েছে। এমন অবস্থায় বিশেষ তত্ত্বাবধানে টহল ও চেকপোস্ট কার্যক্রম জোরদার করা প্রয়োজন।\nনিছক চুরির জন্য শান্তির নগরীতে হত্যার মতো ঘটনা সংঘটিত হচ্ছে। শান্ত নগরী হয়ে উঠেছে অশান্ত। এতে করে জনমনে ভীতি সৃষ্টি হয়েছে এবং আইনশৃঙ্খলা বাহিনীর বিরুদ্ধে তৈরি হচ্ছে অনাস্থা ও ক্ষোভ। সাধারণ মানুষের দাবি সর্ষের মধ্যে লুকিয়ে থাকা ভুতকে খুঁজে বের করে আইনের আওতায় নিয়ে আসা।\nঅর্থাৎ দুর্নীতিগ্রস্ত, বিভিন্ন অপকর্মে লিপ্ত ও আড়াল থেকে অপরাধীদের সাহায্য সহযোগিতাকারী অভিযুক্ত পুলিশ কর্মকর্তাদের চিহ্নিত করে তাদের বিরুদ্ধে কঠোর ব্যবস্থা নিতে হবে। মোট কথা নগরীর\nশান্তিশৃঙ্খলা ফিরিয়ে আনার লক্ষ্যে জিরো টলারেন্স নীতি প্রয়োগ করতে হবে৷ অপরাধী যে বা যারা হোক না কেন দ্রুত শাস্তির আওতায় আনতে হবে।\nআমরা আমাদের এই প্রাণপ্রিয় নগরীকে অশান্ত দেখতে চায় না। আমরা চাই শান্তির নগরীর শান্তি ফিরে আসুক, জনগণ দিবারাত্রি নির্বিঘ্নে ও নির্ভয়ে চলাচল করুক। নগরীতে মাদক ব্যবসায়ীদের দাপট দ্রুত দমন করা হোক।


মানবধর্মের গানই বেঁধেছিলেন লালন - কুষ্টিয়াশহর.কম\nপ্রকাশ করা হয়েছে ২৫ জুন ২০১৬\nপঠিত হয়েছেঃ ৪২৮৮\n‘বাড়ির কাছে আরশীনগর সেথায় এক পড়শী বসত করে’\nলালন ফকির। সে ছিল কবি, আউল-বাউল এবং দার্শনিক। মানবতাবাদের দর্শন। এই সব নিয়েই একটা আস্ত লালন। সেই লালনকে টুকরো টুকরো করার একটা চেষ্টা চলছে। যা শুরু হয়েছে দেশভাগের পর থেকেই। বাংলাদেশ রাষ্ট্র হিসেবে আত্মপ্রকাশ করার পরে দুই বাংলার ফকিরেরা এবং লালন অনুরাগীরা ভেবেছিলেন লালনের দর্শনের চর্চা এ বার বাড়বে। কিন্তু না, দিনে দিনে লালন হয়ে উঠেছে ধর্ম আর রাজনীতির কারবারীরদেরও একটা বিশেষ ইস্যু। লালন এখন তিন টুকরো। লালন ‘মুসলিম’ সম্প্রদায়ের, লালন ‘ধর্ম নিরপেক্ষ’, লালন ‘কেনা-বেচার মশলা’। এই পরিস্থিতিতে, লালনের অনুগামী এবং অনুরাগীরা কী ভাবে লালন চর্চা করে চলেছে তা জানতে হলে বীরভূম, নদিয়া, মুর্শিদাবাদে গেলে হবে না। যেতে হবে ও-পারে। বাংলাদেশে। কুষ্টিয়ার ছেউড়িয়ায়। লালনের আখড়ায়। লালন নেই। আখড়া হয়ে উঠেছে কারও কাছে লালন ধাম, কারও কাছে বা লালন মাজার। ছেউড়িয়া আজও দুই বাংলার আউল, বাউল, ফকিরদের অন্যতম তীর্থস্থান। ধর্মীয়, রাজনৈতিক হোতাদের ঠান্ডা চোখকে উপেক্ষা করে শুধুমাত্র একতারা হাতে ফকিরেরা অবলীলায় পৌঁছে যান ছেউড়িয়ায়। সেই যাত্রাপথে অনেক সময় কোনও কোনও ফকিরের রক্ত ঝরে। হ্যাঁ, একতারা হাতে নিরীহ ফকিরেরা আজও বাংলাদেশের নানা জায়গায় আক্রান্ত। কিন্তু, লালন চর্চা থেমে নেই। সাবেকি ঢঙের পাশাপাশি এ কালের ঢঙে লালনের গান আজও গেয়ে চলেছে লক্ষ লক্ষ জন। আর শুনছে কোটি কোটি মানুষ।\nছেউড়িয়ায় লালন শায়িত মাটির নীচে। সেই জায়গাটাই লালনের ধাম। তবে, মাজার হিসেবেই পরিচিতি লেখা রয়েছে। দুই বাংলার ফকিরেরা ছাড়া আর সবার কাছেই লালন ধামের পরিচয় আজ মাজার। ঢিমে-তালে হলেও শিক্ষিত বাঙালির ড্রয়িংরুমে রবীন্দ্র-নজরুলের পাশে লালনের একটা জায়গা হচ্ছে। লালন না হলে পুরো বাঙালি হওয়া যায় না বলেই আজ শিক্ষিত বাঙালি মনে করে। লালন সঙ্গীত চর্চা ও গবেষণা কেন্দ্রের ফকির রহমান শাহ এমনটাই ভাবেন। কোনও রকম রাখঢাক না করেই তিনি বলেন, ‘‘লালনের প্রতি যত্নবান হওয়ার চাইতে কিছু প্রভাবশালী মহল লালনকে তাদের কাজে ব্যবহার করতে চাইছে। আমরা, সাধুরা এর ঘোরতর বিরোধী। কিন্তু আমাদের কথা কে শোনে!’’ তাঁর মতে গীতা, কোরান, ত্রিপিটকের কথায় লালন গান গেয়েছেন। লালন হিন্দুর নয়, মুসলিমের নয়, নয় বৌদ্ধ বা অন্য কোনও ধর্মের। যখন কুষ্টিয়ার লালন সঙ্গীত চর্চা ও গবেষণা কেন্দ্রে এ সব কথা হচ্ছে, সেই সময় রহমান ফকিরের দিকে তাকিয়ে বাংলাদেশের সুপ্রিম কোর্টের আইনজীবী আল আমিন হাতজোড় করে ‘জয়গুরু’ বলে ঘরে প্রবেশ করলেন। সাদা দাড়িতে আলতো হাত বুলিয়ে ফকির বললেন, ‘‘লালন সাঁইয়ের গানে যে ধরনের শব্দ ব্যবহার করা হয়েছে, উপস্থাপনায় হাতজোড় করে প্রণাম করা বা ধরেন গিয়ে এই জয়গুরু বলা বা কোনও রকম মাংস না খাওয়ায় অনেক মুসলমানের ধারণা লালনের গান মানে হিন্দুত্বের প্রচার। যা একেবারেই ঠিক নয়।’’ হিন্দুদের একটা বড় অংশও এ সবের ভিত্তিতেই মনে করেন লালন তাঁদেরই। এমন ভাবাটাও অনুচিত। ফকিরের কথায়, ‘‘আমরা কারও সঙ্গে দেখা হলে সেলাম আলেকম বা নমস্কার না বলে জয়গুরু বলি, এটাও অনেকের অপছন্দ। লালন সাঁই মানুষের কথা বলেছেন তাঁর গানে। লালন সাঁই গরিব-গুর্বো অশিক্ষিত খেটে-খাওয়া মানুষের জীবনের কথা বলেছেন তাঁর গানে।’’ কোনও বিশেষ ধর্মের কথা নেই লালন সাঁইয়ের গানের কথায়। রহমান ফকির বলেন, ‘‘এখন শিক্ষিত মানুষেরা লালনের গান শুনছেন। আগে তো শুধু সমাজের নীচের দিকে পড়ে থাকা মানুষগুলো ছাড়া আর কেউ লালনের গান করা তো দূরে থাক, শুনতেও চাইত না।’’ এখন চান। তাঁদের নিজেদের জন্যই। ওই যে বললাম না, হঠাৎ বাঙালি মনে করতে শুরু করেছে লালন ছাড়া পুরো বাঙালি হওয়া যাচ্ছে না। কিন্তু, এ সবে যে আদতে লালন দর্শনের কোনও লাভ হচ্ছে না, সে কথাও জানাতে ভোলেননি রহমান ফকির।\nআধো-অন্ধকার স্টেজে ধোঁয়া উঠছে। একটু-আধটু লাল, নীল, হলুদ আলোর রশ্মি স্টেজময় ঘুরে বেরাচ্ছে। হঠাৎ সিন্থেসাইজারের সঙ্গে বেজে উঠল ড্রামের দ্রিম দ্রিম। আলোর ফোকাস গিয়ে পড়ল এক ঝোড়ো-কাকের মতো চেহারার গিটার বাদকের উপর। হঠাৎ সব বাজনা থেমে গেল। গিটারবাদক উচ্চগ্রামে গেয়ে উঠল ‘মানুষ ভালে মানুষ হবি’। শুনেই হলে জড়ো হওয়া কম বয়সী কয়েক’শো শ্রোতা এক অদ্ভুত আওয়াজ করে যেন জেগে উঠল। তার পর তালে তালে একে একে বেজে উঠল অন্য বাদ্য যন্ত্রগুলি। হাতে তালি বাজিয়ে গান-বাজনার তালে তাল মিলিয়ে কখন যেন গান গাইতে শুরু করে দিয়েছে। আজকালকার ছেলে-ছোকরারা লালনের গান গাইছে। তবে, তা তাদের নিজেদের মতো করে। এই নিয়ে নবীনে-প্রবীণে মৃদু ঝগড়াও রয়েছে। একদল মনে করছেন, ড্রাম, গিটার, সিন্থেসাইজার, মাউথ অরগ্যান বাজিয়ে ব্যান্ডের মাধ্যমে লালনের গান করা মানে লালন সঙ্গীতকে বিকৃত করা হচ্ছে।\nফকিরেরা যে ভাবে লালন সাঁইয়ের গান গেয়ে থাকেন, সে সুরও ভেঙে খান খান করে দিচ্ছে ছোঁড়ারা। কিন্তু নবীন প্রজন্মের সঈদা হাবিবা বা মুস্তাফির রহমান খোকন মনে করেন, যে ভাবেই লালনের গাওয়া গানের কথা তো আরও বেশি মানুষের কাছে পৌঁছে দেওয়া যাচ্ছে। আজ লালনের থানেই গান গাওয়া হচ্ছে হারমোনিয়াম, তবলা, খঞ্জনি, জিপসি, বাঁশি সহযোগে। একতারা ও দোতারা বাজিয়ে হাবিবা বলেন, ‘‘লালন ফকির তো শুধু একতারা নিয়ে গান করতেন। শুধু তিনি-ই নন, বাকি ফকিরেরাও একতারা বাজিয়ে গান করতেন। সঙ্গে থাকত ডুগি আর মন্দিরা বা প্রেমজুড়ি। সময়ের সঙ্গে তাল রাখতে গিয়ে লালনের মাজারে বসে হারমোনিয়াম তবলা নিয়ে যদি লালনের গান গাওয়া যায় তা হলে ব্যান্ডে গাওয়ায় কোনও অন্যায় বলে মনে করি না।’’ বাংলা ব্যান্ড নতুন প্রজন্মের কাছে লালনের গানকে নিয়ে যাচ্ছে এটাও ভেবে দেখা উচিত বলে জানাচ্ছেন হাবিবা। নবীন-প্রবীণ লালন অনুরাগীদের এই তর্কে প্রবীণ ফকির রহমান শাহ কিন্তু নবীনদের পক্ষেই দাঁড়িয়েছেন। রহমান ফকিরের সাফ কথা, ‘‘মূল ধারার সঙ্গে এ কালের উপস্থাপনার কোনও বিরোধ নেই। বরং, লালন সঙ্গিতকেই যুগোপযোগী করে তুলছে ছোট ছোট ছেলেমেয়েরা। যে ছেলে তবলা বাজায়, লালন সাঁইয়ের প্রতি তার আকর্ষণ থাকলে সে তো তাই তবলায় বোল তুলে শোনাতে চাইবে এতে আশ্চর্য হওয়ার কিছু নেই! যে বাঁশি বাজায় সে তো বাঁশিতেই ফকিরের উদাস করা গানের সুর বাজাবে।’’ নতুন প্রজন্মকে একটু প্রশ্রয়ই দিতে চান রহমান শাহ ফকির। তাঁর কথায়, ‘‘ওরা যেন লালন সাঁইকে নতুন করে খুঁজে পেয়েছে।’’\nনেই কোনও ব্যকরণ\nকত গান গেয়েছেন লালন?\nকেউ বলেন ন’শো, কেউ বলেন হাজার। অনেকেই বলেন, লালন সাঁইয়ের গানের কোনও স্বরলিপি নেই বলে গানগুলি হারিয়ে যাচ্ছে। এই আশঙ্কার কথা জানাচ্ছেন বহু লালন অনুরাগী। লালন আকাদেমির উদ্যোগে কিছু কিছু গানের স্বরলিপি রচনা করেছেন কয়েক জন সুরকার। কিন্তু, এটা পথ নয় বলে মনে করেন লালন মাজারের খাদেম ফকির মহম্মদ আলি শাহ। লালন সাঁইয়ের গান তো ফকিরদের গলায় বেঁচে থাকবে ফকির মহম্মদ আলি শাহ বলেন, ‘‘এ ভাবেই তো এত দিন বেঁচে রয়েছে লালন সাঁইয়ের গান। তার জন্য স্বরলিপির দরকার পড়েনি।’’ আগে নিরক্ষরেরাই লালনের গান গাইত বলে তার কোনও স্বরলিপি নেই বলেও মনে করেন ফকির মহম্মদ আলি শাহ। লালন সঙ্গীত চর্চ্চা ও গবেষণা কেন্দ্রের ফকির রহমান শাহ এই প্রজন্মের গাওয়া লালনের গানকে প্রশ্রয় দিলেও লালন মাজারের ফকির মহম্মদ আলি শাহ তা মানতে নারাজ। তিনি বললেন, ‘‘মূলধারা থেকে লালন সঙ্গীত সরে যাচ্ছে। আদি সুর এখন আর গাওয়া হচ্ছে না।’’\nযন্ত্রানুষঙ্গের আওয়াজে চাপা পড়ে যাচ্ছে লালনের কথা, যা এক দর্শন। এখন গানের শব্দগুলি ঠিকঠাক উচ্চারণ না করায় অনেক ক্ষেত্রে লালনের গানের অর্থ বদলে যাচ্ছে। উদাহরণ দিতে গিয়ে তিনি একটি গানের দু’কলি শোনালেন, ‘খাঁচার ভিতর অচিন পাখি কমনে আসে যায়।’ এখন অনেক ফকিরও কমনে না বলে ক্যামনে বলেন গানে। কিন্তু, তাতে তো মানে পাল্টে যাচ্ছে। কমনে মানে কোন দিক দিয়ে আর ক্যামনের অর্থ কী ভাবে ব্যাখ্যা করলেন ফকির মহম্মদ আলি শাহ। পশ্চিমবঙ্গের ফকিররা যে ভাবে লালনের গান গেয়ে থাকেন তাতে অনেক সময় ভাষার তারতম্য দেখা যায় তিনি বলেন, ‘‘লালন সাঁইয়ের হাজারখানেক গানের মধ্যে শ’খানেক গান বেশির ভাগ বাউল বা ফকির গেয়ে থাকেন। ফলে, বাকি গানগুলি আস্তে আস্তে মুছে যাচ্ছে।’’ তাই, আজ যখন কিছু মানুষ লালন ফকিরের গানের স্বরলিপি তৈরির উপর জোর দিচ্ছেন এবং ফকির মহম্মদ আলি শাহ নিমরাজি হয়েই তা মেনে নিচ্ছেন।\n‘সত্য বলতে বাধা মিথ্যা বলতে মানা’\nএত ক্ষণে যা জানা গেল তাতে সব ঠিকঠাক আছে বলেই মনে হওয়াটা স্বাভাবিক। কিন্তু না, লালনের ধামে একাধিক ফকিরের সঙ্গে কথা বলে জানা গিয়েছে, সামাজিক একটা বাধা রয়েছে। কারণ, লালন সঙ্গীত আজও একটি ধর্মীয় আন্দোলন। তাই, অন্যান্য ধর্ম প্রচারকদের দিক থেকে অনেক সময়েই বাধা আসছে। সেই লালনের সময় থেকেই। যা আজও অব্যাহত। সম্প্রতি বাংলাদেশের বিভিন্ন জায়গায় ফকিরদের উপর আক্রমণ বেড়েছে। কোথাও জোর করে তাঁদের মাথার চুল আর দাড়ি কামিয়ে দেওয়া হচ্ছে। কোথাও বা তাঁদের উপর কোনও ফরমান জারি করা হচ্ছে দাড়ি কী ভাবে রাখতে হবে তা নিয়ে। ‘‘কোনও কোনও ধর্মগুরু আমাদের ঘৃণার চোখে দেখেন। আমরা কিন্তু সব ধর্মকেই শ্রদ্ধা করি।’’—বললেন ফকির মহম্মদ আলি শাহ। এক বারের জন্যেও তিনি ফকিরদের উপর কী ধরনের অত্যাচার হচ্ছে তা বলেননি। কিন্তু, লালন অনুরাগীদের সঙ্গে কথা বলে জানা গিয়েছে, এই আধুনিক যুগেও বহু গ্রামে ফকিরদের উপর নামিয়ে আনা হচ্ছে মধ্যযুগীয় বর্বরতা। বাংলাদেশের একটি রাজনৈতিক দল উঠে পড়ে লেগেছে লালনকে মুসলিম তকমা দিতে। আর একটি রাজনৈতিক দললালনকে ধর্ম-নিরপেক্ষতার প্রতীক হিসেবে প্রচার করছেন। ‘‘আসলে ভোট। ভোটের জন্যই নানা ধরনের ইমেজে লালনকে তুলে ধরা হচ্ছে।’’—এক লালন অনুগামী বললেন। তাঁর কথায়, ‘‘জানেন তো আর একটা গোষ্ঠী রয়েছে, যারা লালনকে নিয়ে শুধু ব্যবসা করে। দেশি-বিদেশি নানা ধরনের ফান্ড আসে লালন আকাদেমিতে। লালন সঙ্গীতকে বিদেশে প্রচারের নামে অনেকের-ই বিদেশ ভ্রমণ হয় ফি বছর।’’\nসূত্রঃ আনন্দবাজার প্রত্রিকা\nআজকের ভিজিটরঃ 206


depressed: Latest depressed News & Updates,depressed Photos & Images, depressed Videos | Eisamay\nLAST UPDATED: Feb 19, 2020, 03.31 PM IST\nউল বোনা মুক্তি দেয় হতাশা, মানসিক চাপ ও ব্যথা-বেদনা থেকে! বলছে গবেষণা\nFeb 19, 2020, 03.31 PM\nগবেষণা বলছে নিয়মিত ভাবে উল বুনলে স্বাস্থ্য ভালো থাকে। হতাশা, মানসিক উদ্বেগ কাটাতে সাহায্য করে এই হবি। এছাড়া ডিমনেশিয়া এবং শরীরের নানা ধরনের ব্যথা-বেদনা সারাতেও সাহায্য করে উল বোনার অভ্যেস।\n'অসুস্থতায় কাবু পেলে! ঠিকমতো হাঁটতে পারেন না, ভুগছেন হতাশায়'\nFeb 11, 2020, 10.08 AM\nসেখানেই তাঁর ৭৯ বছর বয়সি বাবার কথা জানাতে গিয়ে তিনি বললেন, 'তাঁর চলাফেরা করা বেশ কষ্টকর। আর সেই কারণেই তিনি হতাশায় ভুগছেন। একবার ভেবে দেখুন, তিনিই সেই রাজা। এমন চেহারা ও ব্যক্তিত্বের একজন মানুষ এখন ঠিকমতো হাঁটতেও পারছেন না। এই কারণে তিনি খুবই ব্যথিত।'\nJan 28, 2020, 08.13 AM\nশুধু এই একটি পোস্টই নয়। আরও কিছু পোস্টে মাতৃত্বও এবং সন্তান জন্মের খুশির নানা অভিব্যক্তি ধরা পড়েছে। যদিও সবগুলি পোস্টই তাঁর প্রথম সন্তান অর্থাৎ পুত্রসন্তান জন্মের আগের ও পরের পোস্ট। সাম্প্রতিক কোনও পোস্ট সেখানে মেলেনি।\nThe Monster and the Warrior Princess Like any other ghost encounter, it happens at night...\nJan 20, 2020, 12.26 PM\nপ্রবীণ কুমারের কথায়, ‘ভারতে এই ধারণাটা কোথায়? কেউ জানে না, মীরাটে তো আরও নয়। কথা বলার একটা লোক নেই, চূড়ান্ত বিরক্তি আমাকে গ্রাস করেছিল। নিজেকে সুইচ অফ করতে পারছিলাম না।’\n37-year-old bullion trader, wife and daughter found dead in car near Yamuna Expressway\nএভাবেই ফিরে এসেছিলেন তিনি, অবসাদ নিয়ে অকপট দীপিকা...\nDec 06, 2019, 02.51 PM\nদীপিকাকে শেষ দেখা গিয়েছিল ২০১৮ সালে পদ্মাবত ছবিতে। ২০২০ সালে মুক্তি পেতে চলেছে তাঁর আগামী ছবি ‘83। পর্দায় ফের একবার একসঙ্গে দেখা যাবে তাঁকে ও রণবীর সিং-কে।\nসামাজিক-মানসিক চাপে যন্ত্রণা এবং চরম পরিণতি\nNov 21, 2019, 03.12 PM\nচার দিনের মধ্যে তিনটি অকালমৃত্যু। শনিবার ভোরে ন্যাশনাল মেডিক্যাল কলেজের নার্সিং ছাত্রী সমাপ্তি রুইদাস, সোমবার দুপুরে বর্ধমানের একটি নার্সিং স্কুলের ছাত্রী রিয়া দে-র পরে মঙ্গলবার সন্ধ্যায় যাদবপুর এলাকার এক সপ্তম শ্রেণির ছাত্রের আত্মহত্যা।\nপাতালে মৃত্যুর হাতছানি, ফের মরণঝাঁপ মেট্রোয় !\nNov 19, 2019, 10.55 PM\nডেপুটি কমিশনার অফ পুলিশ (মেট্রো) বিক্রম পরওয়াল জানান, বৃদ্ধকে মেট্রো লাইন থেকে উদ্ধার করে লাল বাহাদুর শাস্ত্রী হাসপাতালে নিয়ে গেলে, মৃত ঘোষণা করা হয়। জানা গিয়েছে, অবসর নেওয়ার আগে একটি বেসরকারি সংস্থায় কর্মরত ছিলেন অমৃক সিং।\nদুর্বল হয়ে নিম্নচাপে পরিণত ঘূর্ণিঝড় 'মহা', গুজরাট ও মহারাষ্ট্রে হবে বৃষ্টি\nবৃহস্পতিবার ভোর ৫.৪৫-এর বুলেটিনে IMD জানিয়েছে, গত ৬ ঘণ্টায় ঘূর্ণিঝড় মহা ঘণ্টায় ১০ কিমি গতিবেগে পূর্বের দিকে এগিয়েছে। সেটি আগামী ১২ ঘণ্টায় পূর্ব-উত্তরপূর্বে এগোবে এবং উত্তরপূর্ব ও সংলগ্ন পূর্ব-মধ্য আরব সাগরের উপর দুর্বল হয়ে গভীর নিম্নচাপে পরিণত হবে।\nনভেম্বরের প্রথম সপ্তাহেই বৃষ্টির ভ্রুকুটি, সপ্তাহান্তে নিম্নচাপ শঙ্কা!\nNov 06, 2019, 10.17 AM\nআর এর পরোক্ষ প্রভাবে শুক্রবার থেকেই মেঘলা হয়ে থাকতে পারে কলকাতার আকাশ। গাঙ্গেয় পশ্চিমবঙ্গের জেলাগুলিতে হাল্কা বৃষ্টির সম্ভাবনা রয়েছে বলে জানা গিয়েছে। তবে, শনিবার বৃষ্টি বাড়তে পারে। রাজ্যের উপকূলবর্তী এলাকা যথা দুই ২৪ পরগনা, পূর্ব মেদিনীপুরের এক-দু’জায়গায় ভারী বৃষ্টিও হতে পারে।\nদুই সাগরে দুই ঘূর্ণিঝড়, পর পর দু’বছর\nNov 06, 2019, 08.05 AM\n২৬তম ঘটনাটি ঘটার জোর সম্ভাবনা আজ, বুধবারই। আন্দামান সাগর লাগোয়া পূর্ব-মধ্য বঙ্গোপসাগরে গভীর নিম্নচাপ ঘনীভূত হয়েছে। সাগর দ্বীপ থেকে তার দূরত্ব ৯৫০ কিলোমিটার, পারাদ্বীপ থেকে ৮৪০ কিলোমিটার। মৌসম ভবনের পূর্বাভাস, বুধবারের মধ্যেই দু’দফায় শক্তি বাড়িয়ে ঘূর্ণিঝড়ে পরিণত হবে নিম্নচাপ। তার নাম দেওয়া হবে বুলবুল। নামটি পাকিস্তানের দেওয়া\nআসছে তীব্র ঘূর্ণিঝড় 'মহা', জোরালো নিম্নচাপ বঙ্গোপসাগরেও\nNov 03, 2019, 08.58 PM\nনিম্নচাপ উত্তর-পশ্চিম অভিমুখে এগোবে। ৯ নভেম্বর থেকে দক্ষিণ ওড়িশা ও উত্তর অন্ধ্র উপকূলে ভারী থেকে অতি ভারী বৃষ্টিপাতের সম্ভাবনা। ঝোড়ো বাতাসও বইবে। বাংলায় এর কোনও প্রভাব কি না, তা-ও স্পষ্ট নয়।\nNirav Modi plays victim card, seeks bail claiming 'anxiety’ issues\nনিম্নচাপ মোকাবিলায় সতর্কবার্তা নবান্নের\nOct 26, 2019, 09.12 AM\nঅতিরিক্ত বৃষ্টির জন্য মাইথন, পাঞ্চেত-সহ রাজ্যের বিভিন্ন জলাধারের জল বাড়তে শুরু করেছে। এদিন মাইথন জলাধার থেকে মোট ৩০ হাজার কিউসেক জল ছাড়া হয়েছে। তার ফলে হুগলি, হাওড়ায় বন্যার আশঙ্কা উড়িয়ে দেওয়া যাচ্ছে না।\nনিম্নচাপ দুর্বল, কালীপুজোয় স্বস্তি\nOct 26, 2019, 08.11 AM\nআবহবিদরা জানিয়েছেন, শনিবারও রাজ্যের জেলাগুলিতে বৃষ্টিপাতের সম্ভাবনা। তবে তীব্রতা এবং বিস্তার, দুই-ই কমবে। রবিবার থেকে বৃষ্টির সম্ভাবনা প্রায় নেই। তবে এখনই আকাশ মেঘ-মুক্ত হওয়ার সম্ভাবনা কম। সম্ভাবনা কম পশ্চিমি শুকনো বাতাস ঢোকারও। কারণ, আরব সাগরে সৃষ্টি হয়েছে ঘূর্ণিঝড় কিয়ার। সেটির সম্ভাব্য অভিমুখ ওমান।


‘দুর্বার গতিতে উন্নয়নের দিকে এগিয়ে যাচ্ছে\nআপডেট: ১০০৫ ঘণ্টা, সেপ্টেম্বর ২৫, ২০২১\nবক্তব্য রাখছেন বেগম মতিয়া চৌধুরী\nময়মনসিংহ: জাতির পিতা বঙ্গবন্ধু শেখ মজিবুর রহমানের হাতে গড়া আওয়ামী লীগকে কাজে লাগিয়ে দেশ আজ দুর্বার গতিতে উন্নয়নের দিকে এগিয়ে যাচ্ছে বলে মন্তব্য করেছেন আওয়ামী লীগের প্রেসিডিয়াম সদস্য ও সাবেক কৃষিমন্ত্রী বেগম মতিয়া চৌধুরী।\nশুক্রবার (২৪ সেপ্টেম্বর) সন্ধ‍্যায় ময়মনসিংহ নগরীর জোবেদা কমিউনিটি সেন্টারে মহানগর আওয়ামী লীগের বর্ধিত সভায় প্রধান অতিথির বক্তব্যে তিনি এ মন্তব্য করেন।\nতিনি বলেন, ’৯৬ এ বঙ্গবন্ধু কন্যা দেশে প্রথম মোবাইলফোন আনলেন ও ইন্টারনেট আনলেন। আজ খালেদা জিয়ার ছেলে তা ব্যবহার করছেন অপকর্মে। আর সরকার ব্যবহার করছে বাচ্চাদের শিক্ষার জন্য। করোনাকালীন ঘাটতি পূরণে শিক্ষা ক্ষেত্রে এই নেট কাজ করছে। ফলে সারা পৃথিবীর সঙ্গে তাল মিলিয়ে উন্নয়নশীল দেশের কাতারে আজ বাংলাদেশ।\nঅনুষ্ঠানে প্রধান বক্তার বক্তব্যে আওয়ামী লীগের যুগ্ম সাধারণ সম্পাদক শিক্ষামন্ত্রী ডা. দীপু মনি বলেন, করোনাকালে আওয়ামী লীগের মানবিক কাজ করে দৃষ্টান্ত স্থাপন করেছে। প্রমাণ হয়েছে আওয়ামী লীগ মানুষের কল্যানে রাজনীতি করে, বঙ্গবন্ধুর আদর্শের রাজনীতি করে। জাতির পিতা আমাদের এগুলো শিখিয়ে দিয়ে গেছেন। তার আদর্শের সঙ্গেই আছে জনকল্যাণ, দেশের সমৃদ্ধি।\nশিক্ষামন্ত্রী বলেন, দুর্নীতিতে চ্যাম্পিয়ন দল বিএনপি শুধুমাত্রা মিডিয়ার সামনে নিজেদের চেহারা দেখায়, মিথ্যাচার করে। তাদের রাজনীতি শেখাবে। আওয়ামী লীগ বারবার সংগ্রামের মাধ্যমে গণতন্ত্র সমুন্নত রেখেছে জনগণের কল্যাণে।\nডা. দীপু মনি বলেন, শুধুমাত্র কর্মসূচি কেন্দ্রীক কাজ করলেই হবে না। আওয়ামী লীগকে জনকল্যাণমুখী কাজ করতে হবে। নিয়মিত সভা-সমাবেশ করে ওর্য়াড কমিটি করতে হবে। সদস্য সংগ্রহের ক্ষেত্রে দলের ফরম ব্যবহার করতে হবে।\nবিশেষ অতিথির বক্তব্যে আওয়ামী লীগের সাংগঠনিক সম্পাদক শফিউল আলম চৌধুরী নাদেল বলেন, আমাদের লক্ষ্য ও উদ্দেশ্য এক। জাতির পিতা আমাদের একটি সুখী সমৃদ্ধ দেশ দিয়েছেন। বঙ্গবন্ধুর কন্যা প্রধানমন্ত্রী শেখ হাসিনা দিচ্ছেন তারই লক্ষ্যে উন্নয়ন। সে ধারাবাহিকতায় বজায় রাখতে সংগঠনকে শক্তিশালী করতে হবে।\nতিনি বলেন, আমরা ময়মনসিংহ মহানগর আওয়ামী লীগকে শক্তিশালী করতে চাই। আপনারাই নেতা নির্বাচন করবেন। আপনারাই ওয়ার্ড কমিটি করবেন। আমরা শুধু আপনাদের সহায়তা করতে এসেছি। সবাই মিলে সঠিক কাজটি করতে পারলেই আওয়ামী লীগ সফল হবে।\nএ সময় আওয়ামী লীগের সাংস্কৃতি বিষয়ক সম্পাদক বাবু অসিম কুমার উকিল বলেন, আমাদের আদর্শ হলো বঙ্গবন্ধুর আদর্শ, আমাদের চেতনা মুক্তিযুদ্ধের চেতনা, দেশ উন্নয়নে শেখ হাসিনার নির্দশনাকে বাস্তবায়ন করে আমরা এগিয়ে যাবো। এটাই হলো আমাদের উদ্দেশ্য। শেখ হাসিনার হাতকে শক্তিশালী করতে সুশৃঙ্খল সংগঠনের বিকল্প নেই বলেও তিনি মন্তব্য করেন।\nসভায় সভাপতিত্ব করেন ময়মনসিংহ মহানগর আওয়ামী লীগ সভাপতি এহতেশামুল আলম।\nএ সময় মহানগর আওয়ামী লীগ সাধারণ সম্পাদক মোহিত উর রহমান শান্তর সঞ্চালনায় আরও বক্তব্য রাখেন আওয়ামী লীগের কার্যনির্বাহী কমিটির সদস্য মারুফা আক্তার পপি, রেমন্ড আরেং প্রমুখ।\nবর্ধিত সভায় ময়মনসিংহ মহানগর আওয়ামী লীগের বিভিন্ন পর্যায়ের নেতা-কর্মীরা উপস্থিত ছিলেন।\nবাংলাদেশ সময়: ১০০৪ ঘণ্টা, সেপ্টেম্বর ২৫, ২০২১


গড়ে ৯ লিটার অ্যালকোহল খায় বাংলাদেশিরা! | NTV Online\n২২ জানুয়ারি, ২০১৬, ১৭:০৮\nআপডেট: ২২ জানুয়ারি, ২০১৬, ১৭:১১\nমোটরসাইকেল চলাচলের অনুরোধ যাত্রীকল্যাণ সমিতির\nচাঁদপুরের ১৫০ মেগাওয়াট বিদ্যুৎকেন্দ্র বন্ধ, লোডশেডিংয়ে নাভিশ্বাস\nহবিগঞ্জে কৃষক দলের ত্রাণসামগ্রী ও আমনবীজ বিতরণ\nঈদুল আজহা উপলক্ষে অভ্যন্তরীণ রুটে বিমানের ফ্লাইট শুরু\nপশুর হাট সংলগ্ন ব্যাংক খোলা রাখার নির্দেশ\nগড়ে ৯ লিটার অ্যালকোহল খায় বাংলাদেশিরা!\nল্যানসেটের গবেষণায় বিভিন্ন দেশের মদ্যপায়ীদের অ্যালকোহল গ্রহণের পরিমাণের তথ্য দেওয়া হয়েছে। ছবি : ইনডিপেনডেন্ট\nবাংলাদেশের মদ্যপায়ীরা গড়ে প্রতিবছর নয় লিটার অ্যালকোহল গ্রহণ করেন। আর বিশ্বের মধ্যে গড়ে সবচেয়ে বেশি অ্যালকোহল গ্রহণ করেন সৌদি আরবের মদ্যপায়ীরা। বছরে গড়ে তাঁরা গড়ে ৩৩ দশমিক ৯ লিটার পর্যন্ত অ্যালকোহল গ্রহণ করেন। বিশ্ব স্বাস্থ্য সংস্থার (ডব্লিউ ) তথ্য নিয়ে করা ল্যানসেটের এক গবেষণায় এসব তথ্য জানানো হয়েছে।\nল্যানসেটের গবেষণায় বলা হয়, বাংলাদেশের মদ্যপায়ীরা প্রতিদিন গড়ে ১৭ দশমিক ৬ গ্রাম অ্যালকোহল পান করেন। চোলাই, তাড়ি ও বাংলা মদ বাংলাদেশে প্রচলিত দেশি মদ। দশমিক ৫ শতাংশ বা এর বেশি অ্যালকোহলযুক্ত পানীয়কেই বাংলাদেশে মদ বলে গণ্য করা হয়। গবেষণায় আরো বলা হয়, বাংলাদেশে মদপানের পরিমাণ সম্পর্কে জাতীয় পর্যায়ে তেমন কোনো নজরদারি নেই। একইভাবে মদপানের কারণে স্বাস্থ্যগত, সামাজিক সমস্যা এবং মদ্যপান নিয়ন্ত্রণ বিষয়ে জাতীয় পর্যায়ের বড় উদ্যোগ তেমন একটা দেখা যায়নি।\nসার্ক ভুক্ত দেশগুলোর মধ্যে ভারতে মদ্যপায়ীদের মধ্যে বছরে গড়ে অ্যালকোহল গ্রহণের পরিমাণ ২৮ দশমিক ৭ গ্রাম। অন্য দেশগুলোর মধ্যে এই হার যথাক্রমে পাকিস্তান ১ দশমিক ২, নেপাল ২৮ দশমিক ৮, ভুটান ৬ দশমিক ৯, মালদ্বীপ ১৩ দশমিক ৮, শ্রীলঙ্কা ২০ দশমিক ১, আফগানিস্তান ১৮ দশমিক ৯।\nতবে মজার বিষয় হলো পশ্চিমা বিশ্বের অনেক দেশে অ্যালকোহল পানের পরিমাণ তুলনামূলকভাবে অনেক কম। যুক্তরাষ্ট্রের মদ্যপায়ীরা বছরে গড়ে অ্যালকোহল পান করে ১৩ দশমিক ৫ লিটার। যুক্তরাজ্যে এই হার ১৩ দশমিক ৮, ফ্রান্সে ১২ দশমিক ৯, জার্মানিতে ১৪ দশমিক ৭।\nল্যানসেটের গবেষণার ভিত্তিতে করা ‘ইনডিপেনডেন্টে’র এক প্রতিবেদনে চীনের মদ্যপান নিয়ে সবচেয়ে উদ্বেগ দেখা গেছে, দেশটিতে গত কয়েক দশকে অ্যালকোহল পানের হার আশঙ্কাজনকভাবে বেড়েছে। ১৯৭৮ সালে চীনের মদ্যপায়ীদের অ্যালকোহল গ্রহণের পরিমাণ ছিল দুই দশমিক ৫ লিটার, ২০১০ সালে যা বেড়ে দাঁড়ায় ৬ দশমিক ৭। বর্তমানে এই পরিমাণ ১৫ দশমিক ১ লিটার।


গাইবান্ধায় ২২ হাজার এইচএসসি পরীক্ষার্থীকে দেওয়া হচ্ছে টিকা\nআসন্ন এইচএসসি পরীক্ষায় গাইবান্ধা জেলায় ২২ হাজার শিক্ষার্থী অংশগ্রহণ করবে। এসব শিক্ষার্থীদের স্বাস্থ্য সুরক্ষা রাখতে তাদের দেওয়া হচ্ছে কোভিড-১৯ এর টিকা। বৃহস্পতিবার (২৫ নভেম্বর) সকাল থেকে গাইবান্ধা জেলা পরিষদ হলরুমে টিকা নিতে শিক্ষার্থীদের মধ্যে বেশ আগ্রহ দেখা গেছে।\nজানা যায়, সারাদেশে করোনা ভাইরাস বিস্তার রোধে এইচএসসি পরীক্ষার্থীদের কোভিড-১৯ এর টিকার আওতায় আনার উদ্যোগ নিয়েছে সরকার। এ লক্ষ্যে গাইবান্ধা জেলা প্রশাসনের সহযোগিতায় জেলা স্বাস্থ্য বিভাগ কর্তৃক জেলা পরিষদ হলরুমে পরীক্ষার্থীদের জন্য টিকাদান ক্যাম্পের আয়োজন করেছে।\nসিভিল সার্জন ডা. এএম আখতার হোসেন বলেন, আগামী ২৯ নভেম্বর পর্যন্ত ২২ হাজার পরীক্ষার্থীর মধ্যে সাড়ে ১৩ পরীক্ষার্থীকে টিকা দেওয়া সম্ভব হবে। বাকি পরীক্ষার্থীদের পর্যায়ক্রমে টিকা দেওয়া হবে।\nএর আগে ২১ নভেম্বর জেলা প্রশাসকের মিলনায়তনে শিক্ষার্থীদের টিকাদান কার্যক্রমের আনুষ্ঠানিক উদ্বোধন করেন জেলা প্রশাসক আবদুল মতিন।\nউপস্থিত ছিলেন, জেলা পরিষদের চেয়ারম্যান আতাউর রহমান সরকার আতা, সিভিল সার্জন ডা. এএম আখতারুজ্জামান, জেলা পরিষদের প্রধান নির্বাহী কর্মকর্তা আব্দুর রউফ তালুকদার, জেলা শিক্ষা অফিসার এনায়েত হোসেন প্রমুখ।


কওমীর বিষফোঁড়া আলী হাসান ওসামা থেকে সাবধান! || মাওলানা জুবায়ের আজহার ফারুকী - amarkhobor24.com\nHome নিজস্ব প্রতিবেদন কওমীর বিষফোঁড়া আলী হাসান ওসামা থেকে সাবধান! || মাওলানা জুবায়ের আজহার ফারুকী\nকওমীর বিষফোঁড়া আলী হাসান ওসামা থেকে সাবধান! || মাওলানা জুবায়ের আজহার ফারুকী\namar khobor February 04, 2020 নিজস্ব প্রতিবেদন,\nকথিত এই শায়খের নাম আলী হাসান ওসামা, খারেজীদের আক্বিদা লালন করে।নিজেকে একমাত্র তৌহিদবাদী মনে করে আর অন্যরা সবাই মুরতাদ! তার দৃষ্টিভঙ্গি অনুযায়ী।\nবর্তমানে বাংলাদেশের তরূণ সমাজকে সে মিস গাইড করে সন্ত্রাসবাদের দিকে নিয়ে যাচ্ছে!!\n”পবিত্র জিহাদের” অপব্যাখ্যার মাধ্যমে। বড় বড় আকাবিরে উলামার শানে গোস্তাখি তার মজ্জাগত স্বভাবে পরিনত হয়েছে।\nবেফাক কর্তৃক জঙ্গিবাদ ও সন্ত্রাসের বিরোদ্ধে পথসভা ও সরণ কালের সবচে বড় মানববন্ধন করার কারণে কারো কারো বিরোদ্ধে ওয়াজিবুল কতল বলে ফতোয়া দিয়েছে।\nকথিত গণতন্ত্র একটি কুফরি মতবাদ!\nএটা তার দাবী। আর দাবীকে কেন্দ্র করে,\nবাংলাদেশে আমাদের কওমী ওলামায়ে কেরাম যে গণতান্ত্রিক পদ্ধতিতে রাজনীতি করছেন, তার কারণে নাকি সবাই মুরতাদ হয়ে গেছে।\nএনায়েতুল্লাহ্ আব্বাসী সাহেব যেমন কাফের দেখার চশমা পরেছেন, তেমনি আলী হাসান ওসামা সাহেবও মুরতাদ দেখার চশমা পরেছে।\nতাই, স্বজাতির কাছে অনুরোধ, এই সকল বিপদগামী খারেজী থেকে সাবধান থাকুন। কারণ, তার পূর্বপুরুষ খারেজিরাই কিন্তু হযরত আলী রাঃ কে মুরতাদ ফতোয়া দিয়েছিল এবং শহীদ করেছিল।\nবর্তমান সে রাজবাড়ি জেলার ভাজনচালা কওমী মাদরাসায় হাদীসের ওস্তাদ।\nরাজবাড়িতেও ইদানীং বিভিন্ন আলেম সমাজের মাঝে বিতর্কিত হয়েছে। কিছু দিন আগে রাজবাড়ি জেলার গোয়ালন্দ থানার খানখানাপুরে একটি মাহফিলে প্রধান মেহমান ছিলেন ঢাকার মুফতী শামিম আল আরকাম সাহেব, আর বিশেষ বক্তা ছিলো মিষ্টার আলী হাসান ওসামা, উক্ত মাহফিলে আলি হাসান ওসামা হক্কানী পীর মাশায়েখ দের সম্পর্কে বিভিন্ন বাজে কথা বলেছে,এবং ইসলামি রাজনীতি নিয়েও অপপ্রচার করেছে আলী হাসান ওসামা। জিকির আযকার সম্পর্কেও অপব্যাখা করেছে বিশেষ করে পীর সাহেব চরমোনাই কে টার্গেট করে।


উদ্ভট উটের পিঠে নয়, সুন্দরভাবে চলুক দেশ | 664275\nউদ্ভট উটের পিঠে নয়, সুন্দরভাবে…\nআপলোড : ২৭ জুন, ২০২১ ২৩:২৬\nউদ্ভট উটের পিঠে নয়, সুন্দরভাবে চলুক দেশ\n১৯৮২ সালে সম্ভবত ফেব্রুয়ারির দিকে সেনা শাসনামলে কবি শামসুর রাহমান একটি কবিতা লিখেছিলেন। কবিতাটির নাম- উদ্ভট উটের পিঠে চলেছে স্বদেশ। কবিতাটির কয়েকটি লাইন এ রকম- কুয়াশার তাঁবুতে আচ্ছন্ন চোখ কিছুটা আটকে গেল তার/মনে হয় যেন সে উঠেছে কোনো সুদূর বিদেশে/যেখানে এখন কেউ কারও চেনা নয়, কেউ কারও/ভাষা ব্যবহার আদৌ বোঝে না; দেখে সে/উদ্ভট উটের পিঠে চলেছে স্বদেশ বিরানায়; মুক্তিযুদ্ধ/হায়, বৃথা যায়, বৃথা যায়, বৃথা যায়। এ রকম একটি কবিতা লেখার জন্য কবি সে সময় প্রাণিত হয়েছিলেন সম্ভবত দুটি কারণে। প্রথমত, সেই সময়কার সেনাশাসক দেশের গণতান্ত্রিক ব্যবস্থা পদদলিত করে বাংলাদেশের জনগণের ওপর চাপিয়ে দিয়েছিলেন একটি একনায়কতান্ত্রিক শাসনব্যবস্থা। মুক্তিযুদ্ধের চেতনা অর্থাৎ সাধারণ মানুষের ভাত-কাপড়ের অধিকার, বাকস্বাধীনতা ও রাষ্ট্রের সর্বস্তরে গণতন্ত্রায়ণ অবরুদ্ধ হয়ে পড়েছিল। দেখা দিয়েছিল মূল্যবোধের সংকট।\nকবি- উদ্ভট উটের পিঠে চলেছে স্বদেশ চরণটি লেখার আগে এর একটি পরিপ্রেক্ষিত সৃষ্টি করেছেন, যেমন- কুয়াশার তাঁবুতে আচ্ছন্ন চোখ কিছুটা আটকে গেল তার। মনে হয় যেন সে উঠেছে জেগে সুদূর বিদেশে! সেখানে এখন কেউ কারও চেনা নয়, কেউ কারও ভাষা ব্যবহার আদৌ বোঝে না। ১৯৮২ সাল থেকে ২০২১- এ পর্যন্ত অতিবাহিত হয়েছে প্রায় ৪০ বছর। কিন্তু কী আশ্চর্য! দেশের অবস্থা এতটুকু পরিবর্তন হয়নি। সেই কুয়াশাচ্ছন্ন চারপাশ, সেখানে কেউ কারও চেনা নয়। কিংবা কেউ কারও ভাষা বোঝে না। কেউ কারও ভাষা বোঝা তো দূরের কথা- বর্তমান সরকারের সর্বোচ্চ মহলের কর্তাব্যক্তিরা দেশের সাধারণ মানুষের ভাষা পর্যন্ত বুঝতে পারছেন না। হয়তো বুঝেও উট পাখির মতো বালুতে মুখ বুজে বসে আছেন। তারা দেখতে চান বিরোধী দল তাদের আন্দোলন-সংগ্রাম কতটা বেগবান করতে পারে কিংবা তারা কতটা জ্বালাও-পোড়াও করতে পারে।\nআমাদের কারোরই জানা নেই দেশটি আজ কোন দিকে কিংবা কোন পথে যাচ্ছে? জনসাধারণের অংশগ্রহণমূলক কোনো নির্বাচন আদৌ হবে কিনা সেটা নির্দিষ্ট করে কেউ কিছু বলতে পারছে না। অন্যদিকে নির্বাচন কমিশনও হাত-পা গুটিয়ে বসে আছে। আওয়ামী লীগ কথায় কথায় বিএনপিকে মাগুরা নির্বাচনের জন্য যে ভর্ৎসনা ও গালমন্দ করে এবং বলে, এ দেশের মাটিতে আর মাগুরা মার্কা নির্বাচন হবে না। কিন্তু আওয়ামী লীগের হাবভাব দেখে মনে হচ্ছে তারা যেন পুনরায় এককভাবে নির্বাচন করে ক্ষমতায় থাকার কথা ভাবছে। যেভাবেই হোক বিএনপিকে ক্ষমতার বাইরে রাখার চেষ্টা করতে গিয়ে নিজেদের সুনামকে তারা প্রশ্নবিদ্ধ করে তুলছে। বিএনপির সর্বশেষ অবস্থান বর্তমান সরকারের অধীনে তারা কোনো নির্বাচনে অংশগ্রহণ করবে না। আমরা আর কতকাল নির্বাচন নিয়ে সাংঘর্ষিক অবস্থানে দেখব সরকার ও বিরোধী দলকে?\nআর কত রক্ত বর্ষিত হলে কিংবা জীবনের বিনিময়ে রাজনীতির এ অপখেলা বন্ধ হবে। ২০০৮ সালের একুশের বইমেলায় বাংলাদেশের প্রখ্যাত সাহিত্যিক হাসান আজিজুল হকের একটি বই প্রকাশিত হয়েছিল। বইটির নাম ‘ছড়ানো ছিটানো’। বইটিতে তিনি নিজেও একটি প্রবন্ধ লিখেছেন- ‘উদ্ভট উটের পিঠে চলেছে স্বদেশ’ নামে। তার লেখার প্রতিটি পরতে পরতে প্রকাশ পায় তাঁর ভিতরের নির্ভেজাল ক্ষোভ, চরম হতাশা আর রাজনৈতিক ব্যক্তিদের প্রতি ধিক্কার। তাঁর সব লেখনীতেই বাংলাদেশের সর্ব ক্ষেত্রে হতাশা ও অবক্ষয়ের দৃশ্য চিত্রিত হয়েছে নির্দয়ভাবে। সন্দেহ নেই, তার লেখনীর প্রতিটি হরফই সত্য। যার লেখনীর শক্তি হিমালয়ের মতো উত্তঙ্গ, যার প্রজ্ঞা মহাসাগরের মতো অতলস্পর্শী, তাঁর মতো একজন মানুষের কথাগুলো আপ্তবাক্য হিসেবেই বিশ্বাস করতে হয়। তাঁর লিখিত প্রবন্ধটির কয়েকটি লাইন এখানে তুলে দিচ্ছি- ‘রক্ত দিতে মানুষ তো কসুর করেনি- বাংলাদেশ পাওয়ার রক্তের দাবি এ দেশের মানুষ কড়ায়-গন্ডায় শোধ করেছে। তবুও কেন- গত দিনের চেয়ে আজকের দিনটি খারাপ, গতকালের চেয়ে আজ বাজারে যেতে ভয়, ভাঁড়ারে ঢুকতে ভয়, পাঠশালায় স্কুলে, কলেজে, বিশ্ববিদ্যালয়ে যেতে ভয়? কাল ছিল রাস্তায় ভয়, আজ বাড়িতে নিজের শোবার ঘরে...’ আমার স্বপ্নের এ আরাধ্য ও নমস্য সাহিত্যিকের একটি লাইন- ‘গত দিনের চেয়ে আজকের দিনটি খারাপ’- এ বিষয়ে আমি আরও একটু আলোচনা করার ধৃষ্টতা দেখাতে চাই। জ্ঞান-বিজ্ঞান কিংবা তথ্যপ্রযুক্তির যুগেও আজ আমরা যেন সেই মধ্যযুগেই অবস্থান করছি। আমরা যেভাবে আজ একজনের প্রাণ আরেকজন হরণ করছি পৃথিবীর অনেক দেশ, জাতি কিংবা শ্রেণি-গোষ্ঠী সেই অবস্থা বহু আগে অতিক্রম করে আজ উন্নতির চরম শিখরে অবস্থান করছে। এমন একটি সময় ছিল যখন তারাও ঝগড়া-বিবাদের মধ্য দিয়েই উন্নতির শিখরে পৌঁছেছে। তখনকার সেই সংঘাত-সংঘর্ষের যৌক্তিকতা ছিল এই যে, তখন জ্ঞান-বিজ্ঞানের আলো পূর্ণাঙ্গরূপে এ পৃথিবীতে এসে পৌঁছেনি। উদাহরণ হিসেবে হয়তো অনেক দেশের কথাই বলা যায়। যেমন দক্ষিণ আফ্রিকায় বিভিন্ন দেশ থেকে আগত শ্বেতাঙ্গ ও স্থানীয় কৃষ্ণাঙ্গদের মধ্যে বিবাদ। অস্ট্রেলিয়ায় ইংরেজ ঔপনিবেশিকদের সঙ্গে স্থানীয় অ্যাব্রোজিন্সদের সংঘর্ষ। বিশেষ করে এখানে আমি একটি শহরের উদাহরণ দিচ্ছি- শহরটি আজ বিশ্বসেরা একটি শহর। যেখানে এক সময় সংঘাত-সংঘর্ষ ছিল নিত্যনৈমিত্তিক বিষয়।\nপৃথিবীর রাজধানী হিসেবে খ্যাত নিউইয়র্কের ইতিহাস একটু পুরনো। কলম্বাস আমেরিকা আবিষ্কারের পর ১৫২৪ খ্রিস্টাব্দে যে জাহাজটি প্রথমে নিউইয়র্কের ভূমি স্পর্শ করেছিল সেটি ছিল একটি ফরাসি জাহাজ। নাম ‘লা ডলফি’। মাটিতে পা দিয়েই ফরাসিরা এ শহরের নামকরণ করেন ‘নিউ অ্যাঙ্গুলেস’। অ্যাঙ্গুলেস হচ্ছে ফরাসি রাজা প্রথম ফ্রান্সিসের রাজদরবারের নাম। এরপর ১৬০৯ সালে হেনরি হার্ডসন নামক এক ইংরেজ ডাচ ইস্ট-ইন্ডিয়া কোম্পানির কর্মচারী হয়ে নিউইয়র্কে ডাচকুঠি স্থাপন করেন। শুধু এ ডাচ ইস্ট-ইন্ডিয়া কোম্পানি ৪০ শতাংশ নিগ্রোদাস নিউইয়র্কে আমদানি করেছিল। পরবর্তী সময়ে ডাচ ঔপনিবেশিকরা নিউ অ্যাঙ্গুলেসের নাম পরিবর্তন করে এর নতুন নামকরণ করে নিউ আর্মস্টার্ডাম নামে। ১৬৬৪ সালে ইংরেজরা নিউইয়র্কের বেশ কিছু অঞ্চল দখল করে নেয়। তারা ডাচদের দেওয়া নিউ আর্মস্টার্ডাম নামটি পরিবর্তন করে ইংল্যান্ডের ডিউক অব ইয়র্কের সম্মানে এ শহরের নতুন নামকরণ করেন নিউইয়র্ক নামে। ইতিমধ্যে নিউইয়র্ক আবির্ভূত হয় যুক্তরাষ্ট্রের একটি গুরুত্বপূর্ণ বাণিজ্যিক বন্দরে। ইউরোপ থেকে আসতে থাকে নানা জাতের, নানা শ্রেণি-পেশার মানুষ। ইংল্যান্ড-আয়ারল্যান্ড থেকে আসে ফেরারি খুনি আসামি, নরওয়ে-সুইডেন থেকে জলদস্যুর দল, ইতালি, সিসিলি থেকে ডন কিংবা মাফিয়া, স্পেন থেকে ইহুদি ও মুর (মুসলিম জনগোষ্ঠী)। নানা জাতির লোকের সমাগমে নিউইয়র্ক শহরটি পরিণত হয় শতভূতের আশ্রয়স্থল। আর এ জন্যই হয়তো ১৯১২ সালে রবীন্দ্রনাথ ঠাকুর নিউইয়র্কে প্রথম পা দিয়েই বলেছিলেন শহরটি একটি অপরিপক্ব ফল।\nক্ষমতা দখল, আধিপত্য বিস্তার নিয়ে শুরু হয় রক্তক্ষয়ী সংঘর্ষ। আর এসব সংঘর্ষ, দলাদলি, হত্যা, খুন, জখম, প্রতিদিনকার সাধারণ ব্যাপার হয়ে দাঁড়ায়। বিখ্যাত আমেরিকান ঔপন্যাসিক স্কট ফিজজোরাল্ডের উপন্যাস ‘গ্রেট গেটসবিতে’ এসব সংঘর্ষ-সংঘাতের ছিটেফোঁটা প্রকাশ পেয়েছে। কিন্তু ধীরে ধীরে তারা বুঝতে শুরু করে যে, এভাবে চললে তাদের দেশটিকে তারা এগিয়ে নিয়ে যেতে পারবে না। এর পরের ইতিহাস আমাদের সবারই জানা।\nজর্জ ওয়াশিংটন, হ্যামিলটন, জেফারসনসহ অনেকের নেতৃত্বে তারা ব্রিটিশ শাসন থেকে নিজেদের মুক্ত করে। আজ তারা সব জাতি একতাবদ্ধ হয়ে বিশ্বে তাদের দেশটিকে একটি শ্রেষ্ঠ রাষ্ট্রে পরিণত করেছে। অথচ আমরা নিজেরা নিজেদের সমস্যা সমাধান করতে পারি না। দিক-নির্দেশনার জন্য ছুটে যাই বিদেশিদের কাছে। আমার এ লেখা যেসব রাজনৈতিক কুশীলব পড়ছেন তারা বুকে হাত চেপে চোখ দুটি মুদিত করে ঈষৎ চিন্তা করে বলুন তো, আমরা কতকাল বেঁচে থাকি। আমাদের গড় আয়ু ৭১ বছর। এ অল্প সময়ের জন্য পৃথিবীতে কেন এত কূটকৌশল। মানুষের জীবন নিয়ে ছিনিমিনি খেলা কিংবা ক্ষমতায় জোর করে আঁকড়ে থাকা। বিখ্যাত রুশ লেখক লেভ তলস্টয় একটি গল্প লিখেছিলেন- ‘মানুষের কতটুকু জমি দরকার’- গল্পটি অনেক মজার। এখানে বলতে পারলে বেশ তৃপ্তি পেতাম। তলস্টয়ের এ গল্পটি সম্পর্কে মন্তব্য করতে গিয়ে আরেক বিখ্যাত ছোটগল্পকার ও নাট্যকার চেকভ স্যাটায়ার বলেছিলেন- “মান্যবর তলস্টয় আপনি একটি মানুষের জন্য যে দুই গজ জমির কথা বলেছেন, সে তো মৃত মানুষের জন্য। একজন জীবন্ত মানুষের লোভ দুই গজ জমি নয়, একটি গোটা তালুকও নয়, তার দরকার সমগ্র পৃথিবী।” চেকভ আসলে সত্যি কথাটাই বলেছেন। আমি মনে করি, ক্ষমতা, অর্থ, কিংবা আধিপত্যের প্রতি অতিরিক্ত লোভ হচ্ছে মানুষের মধ্যে এক প্রকার মানসিক অসুস্থতা।\nসরকার ও বিরোধী দল যদি আজ একতাবদ্ধভাবে কাজ করার সুযোগ পেত তাহলে দেশটাকে অনেক দূর এগিয়ে নিয়ে যেতে পারত। প্রসঙ্গক্রমে হজরত ওমর ইবনে আল খাত্তাবের একটি ঘটনা এখানে প্রণিধানযোগ্য। ঘটনাটি ঘটেছিল হজরত ওমরের ইসলাম গ্রহণের ছয় বছর আগে। শৈশব থেকেই ওমর একজন পরোপকারী হিসেবে আরবে খ্যাত ছিলেন। কৈশোরে এসে সে গুণটি আরও বৃদ্ধি পায়। ওমর একই সঙ্গে উট লালন-পালন ও রক্ষণাবেক্ষণেও দক্ষ ছিলেন। আর সে জন্য তার পিতা আল খাত্তাব চাইতেন ওমর যেন সব সময় তার বৃহৎ উটের খামারটি দেখাশোনা করে। এক দিন ওমর তার এক খালার অনুরোধে তাদের ঘরে কিছু শুকনো কাঠ পৌঁছে দিয়ে বাড়ি ফিরতে দেরি করায় তার বাবা তাকে ভীষণ তিরস্কার করেন। ওমর তার বাবাকে সান্ত্ব¡না দিয়ে বলেন, উটগুলো মানজাহান উপত্যকায় ঠিকঠাক অবস্থায় আছে। ইতিমধ্যে ওমরের জ্যেষ্ঠ ভ্রাতা জায়েদ ইবনে আল খাত্তাব পিতাকে উদ্দেশ করে বললেন, ওমর আজকের মতো মক্কায় বিশ্রাম করুক। আমি না হয় উটগুলো রাত্রিপ্রহর দেখভালে নিয়োজিত থাকব। পিতা খাত্তাব ক্রুদ্ধ কণ্ঠে বলেন, তুমি উট সম্পর্কে কী বুঝ? ওমরই ওগুলো দেখাশোনা করবে। মানজাহান উপত্যকার একটি বৃক্ষের সঙ্গে হেলান দিয়ে ওমর আনমনে আকাশের লাখো-কোটি তারা দেখছিলেন। এমন সময় তার ভাই জায়েদ তার পাশে এসে বসলেন। ওমরকে বললেন, তোমার জন্য রাতের কিছু খাবার নিয়ে এসেছি। দুই ভাই পাশাপাশি বসে গল্প করতে লাগল। জায়েদ ওমরকে প্রশ্ন করলেন? এই বিপুল সংখ্যক উট তুমি কীভাবে এতটা দক্ষতার সঙ্গে পরিচালনা কর। ওমর বললেন, ভাই এই যে তোমার সামনে শত শত উট দেখছ, তুমি যদি এদের সমষ্টিগতভাবে একটি উটের পাল হিসেবে দেখ তাহলেই তুমি ভুল করবে। যদিও একটি উট দেখতে হুবহু আরেকটি উটের মতো এবং এরা দলবদ্ধ হয়ে বিচরণ করে। কিন্তু এরা সবাই আলাদাভাবে স্বতন্ত্র। সবার রয়েছে ভিন্ন মানসিক অবস্থা বা মেজাজ কিংবা আচরণ প্রণালি, ঢং, অভাব ও প্রয়োজন। পশুপালক হিসেবে তুমি তবেই তাদের নিয়ন্ত্রণ করতে পারবে, যদি তুমি সব উটকে সমষ্টিগতভাবে না দেখে তাদের আলাদা আলাদা করে দেখ এবং তুমি তাদের নিজেদের সন্তানের মতো আচরণ কর, তবে মনে রেখ, আমি যা বলছি এগুলো শুধু উটের বেলায় প্রযোজ্য নয়। বরং মানুষের ক্ষেত্রে আরও বেশি প্রযোজ্য।\nএকজন মানুষ এককভাবে কিছুতেই উন্নতি করতে পারে না। একটি নিঃসঙ্গ দলছুট মেষকে নেকড়ে এসে সব সময় আক্রমণ করে। ঠিক তেমনি মানুষ যদি একতাবদ্ধভাবে কাজ করে তাহলে তাদের উন্নতি সমৃদ্ধি হতে বাধ্য। তোমাকে উটদের যে চরিত্রের কথা বললাম, ঠিক তেমনি প্রতিটি মানুষের আচার-আচরণ, স্বভাব চরিত্র, মেজাজ, মর্জি আলাদা ও স্বতন্ত্র। ধর যদি সব মানুষ একই রকম হতো তাহলে কি একজন মানুষের আরেকজনের প্রয়োজন হতো। মানুষের মধ্যে এ বৈসাদৃশ্যগুলোই একজনকে আরেকজনের ওপর নির্ভরশীল করে তুলেছে।\nদুঃখজনক হলেও সত্য, এ চরম সত্য কথাটিও আমরা ভুলে যাই। বর্তমানে বাংলাদেশের ওপর দিয়ে যে রাজনৈতিক অস্থিরতার ঝড় বয়ে যাচ্ছে, তাতে দেশটি যে কোথায় গিয়ে দাঁড়াবে সে বিষয়ে দেশের বেশির ভাগ মানুষই সন্দিহান। আমরা কবে বলতে পারব উদ্ভট উটের পিঠে নয়, বরং সুন্দরভাবে চলেছে আমার এ প্রিয় স্বদেশ।\nমেগা প্রকল্পের বরাদ্দ কাটছাঁটের প্রস্তাব উদ্ভট : কাদের\nবোল্ড আউটের নেপথ্যে\nজিডিপি ৭.২ শতাংশ উদ্ভট প্রত্যাশা\nটিভি নাটকের উদ্ভট নাম\nআগামী দিনের বাংলাদেশ\nআল্লাহ পরহেজগার বান্দাকে ভালোবাসেন\nকরোনার টিকা সংগ্রহ\nমুসা খানের প্রতিরোধ


তিনি মুখোশ পরে নয়, তিনিই আক্রান্ত হয়েছিলেন! অমিত শাহের নির্দেশে দিল্লি পুলিশের কাজ, জবাব ঐশীর | She was not one inamash, she was one who affected says JNU student Aishe Ghosh - Bengali Oneindia\n35 min ago পরপর মার্কিন লং জাম্প খেতাব দখলে নজির ভারতীয় অ্যাথলিট শঙ্করের\nতিনি মুখোশ পরে নয়, তিনিই আক্রান্ত হয়েছিলেন! অমিত শাহের নির্দেশে দিল্লি পুলিশের কাজ, জবাব ঐশীর\n| Published: January 10 2020, 20:34 [IST]\nতিনি মুখোশ পরে ছিলেন না। বরং তিনিই আক্রান্ত হয়েছিলেন। দিল্লি পুলিশের অভিযোগের প্রেক্ষিতে এমনটাই দাবি করলেন জেএনইউ-এর ছাত্র সংসদের সভানেত্রী ঐশী ঘোষের। তিনি বলেন, রক্তে ভেজা কাপড় এখন রয়েছে। এর আগে দিল্লি পুলিশের তরফ থেকে মুখোশ পরা অবস্থায় কয়েকজনকে চিহ্নিত বলে দাবি করেন। তাঁদের মধ্যে ঐশীও রয়েছে বলে দাবি দিল্লি পুলিশের।\n৫ জানুয়ারি হামলা\nগত রবিবার সন্ধেয় ৫০-৬০ বহিরাগত লোহার রড, লাঠি, হকি স্টিক নিয়ে জেএনইউ-এর ক্যাম্পাসে হামলা চালায়। এই হামলার ঘটনায় ৫ দিন কেটে গেলেও পুলিশ এখনও কাউকেই গ্রেফতার করতে পারেনি।\nঐশী-সহ সন্দেহভাজনদের তালিকা\nএদিন দিল্লি পুলিশের তরফ থেকে বেশ কিছু ছবি প্রকাশ করা হয়। যার মধ্যে থেকে অভিযুক্তদের শনাক্ত করা যাচ্ছে না বলেই দাবি অনেকের। হামলার আগের ছবি দেখিয়ে দিল্লি পুলিশ ঐশী ছাড়াও সন্দেহভাজন হিসেবে আরও আটজনের নাম করেছে। সেই তালিকায় রয়েছেন এবিভিপির ২ নেতা যোগেন্দ্র ভরদ্বাজ এবং বিকাশ প্যাটেলও।\nঐশী ঘোষ এদিন বলেন, আইনশৃঙ্খলার প্রতি তাঁর সম্পূর্ণ আস্থা রয়েছে। কেননা তাঁরা কোনও অবিচার করেননি। দিল্লি পুলিশ ফুটেজ প্রকাশ করলেই কাউকে এইভাবে সন্দেহভাজন করা যায় না। তাদের পক্ষের কেউই কোনও অন্যায় করেননি, দাবি করেন তিনি।\nঅমিত শাহের নির্দেশে কাজ দিল্লি পুলিশের\nইতিমধ্যেই দিল্লি পুলিশ তাদের দুটি এফআইআর-এ ঐশীর নাম করেছে। পুলিশের অভিযোগ অনুযায়ী, ঐশী-সহ অন্যরা হস্টেলে হামলা চালিয়েছে। পাশাপাশি মুখোশ পরে অনলাইন রেজিস্ট্রেশনে বাধা তৈরি করেছে। অন্যদিকে ঐশী ঘোষের দাবি, তাঁদের প্রতিবাদ জারি থাকবে। তাঁর অভিযোগ অমিত শাহের নির্দেশে কাজ করছে দিল্লি পুলিশ।\njnu জেএনইউ দিল্লি পুলিশ\nShe was not one inamash, she was one who affected says JNU student Aishe Ghosh\nStory first published: Friday, January 10, 2020, 20:34 [IST]


ফুঁসছে ব্রহ্মপুত্র, অসমের ১৬ জেলার আড়াই লক্ষেরও বেশি মানুষ বন্যা বিধ্বস্থ! - ODD বাংলা\nHome / দেশের ঝলক / ফুঁসছে ব্রহ্মপুত্র, অসমের ১৬ জেলার আড়াই লক্ষেরও বেশি মানুষ বন্যা বিধ্বস্থ!\nফুঁসছে ব্রহ্মপুত্র, অসমের ১৬ জেলার আড়াই লক্ষেরও বেশি মানুষ বন্যা বিধ্বস্থ!\nOdd বাংলা ডেস্ক: অসমের বন্যা পরিস্থিতি ক্রমেই ভয়ানক আকার ধারণ করছে। সরকারি হিসাব অনুসারে এখনও পর্যন্ত ১৬টি জেলার প্রায় আড়াই লক্ষের বেশি মানুষ বন্যার জেরে চরম ক্ষতিগ্রস্থ। শুক্তবার ডিব্রুগড়ের তেঙ্গাহাটে একটি বন্যার জলে ডুবে মারা গিয়েছেন এক ব্যক্তি। বন্যার জেরে এ পর্যন্ত ১৬ জনের মৃত্যু হয়েছে।\nসেরাজ্যের ৭০৪টি গ্রামের মোট ২ লক্ষ ৫৩ হাজার মানুষ বন্যায় ক্ষতিগ্রস্থ হয়েছেন। ক্ষতিগ্রস্থ জেলার তালিকায় রয়েছে, ডিব্রুগড়, ধেমাজি, লক্ষ্মীপুর, বিশ্বনাথ, উদালগুড়ি, দারাং, বাকসা, নলবাড়ি, কোকরাঝাড়, বরপেটা, নগাঁও, গোলাঘাট, জোরহাট, মাজুলি,শিবাসাগর ও তিনসুকিয়া। শুধু ধেমাজি জেলাতেই ক্ষতিগ্রস্ত ৮৮,০০০ মানুষ। তিনসুকিয়ায় ক্ষতিগ্রস্থ ৫৯,০০০। নদী-দ্বীপ জেলা মাজুলিতে ক্ষতিগ্রস্ত ৩২,০০০। ডিব্রুগড়, লক্ষ্মীপুর ও নলবাড়িতে যথাক্রমে ২৩ হাজার, ১৩ হাজার ও ৮,৪০০ মানুষ ভয়ঙ্কর ক্ষতির সম্মুখীন।\nফুঁসছে ব্রহ্মপুত্র, অসমের ১৬ জেলার আড়াই লক্ষেরও বেশি মানুষ বন্যা বিধ্বস্থ! Reviewed by Odd Creator on June 27, 2020 Rating: 5


বাঙালি বৈজ্ঞানিকের বিকল্প বৃক্ক বিনির্মাণ – মুক্তমনা বাংলা ব্লগ\nবাঙালি বৈজ্ঞানিকের বিকল্প বৃক্ক বিনির্মাণ\nBy ব্লাডি সিভিলিয়ান|2010-12-07T20:47:56+06:00ডিসেম্বর 7, 2010|Categories: জীববিজ্ঞান, প্রযুক্তি, বিজ্ঞান, বিজ্ঞান বার্তা, ব্লগাড্ডা|83 Comments\nগত প্রায় তিন বছর ধরে চেষ্টার পর অবশেষে সফল হলো ইউসিএসএফের (UCSF=ইউনিভার্সিটি অব ক্যালিফোর্নিয়া, স্যান ফ্র্যান্সিসকো) দলটা। বিকল্প বৃক্ক বা কৃত্রিম কিডনি আবিষ্কারের পথে তারা বিশাল একটা মাইলফলক দাঁড় করালো। সারা যুক্তরাষ্ট্র জুড়ে এই মুহূর্তে প্রায় জনা চল্লিশেক গবেষক পড়ে আছেন তাঁদের গবেষণাগারে একই কাজ করার জন্যে।\nসাফল্য এলো ইউসিএসএফের হাত ধরে; আরো স্পষ্ট করে বললে দলনেতা ইউসিএফের স্কুল অব ফার্মেসি এবং মেডিসিনের যুগ্ম বিভাগ বায়োইঞ্জিনিয়ারিং এন্ড থেরাপিউটিক সায়েন্সেসের সহকারী অধ্যাপক বাঙালি বায়োমেডিক্যাল ইঞ্জিনিয়ার ড: শুভ রায়ের হাত ধরে। আমরা একটু গর্বিত হতেই পারি, এবং বেশ একটু।\nছোটবেলায় জীববিদ্যায় পড়া, বৃক্ক শরীরের ছাঁকন-অঙ্গ। আমাদের শরীরের তথা রক্তের আবর্জনা পরিস্রুত করে সিমবিচির মতো এই দুটি রেচনাঙ্গ মূত্রথলিতে যা জমায়, তা ত্যাগের আনন্দে আমরা নিতান্তই উদ্ভাসিত থাকি, পুরুষেরা তো যত্রতত্রই। কিন্তু, বিগড়োয় এটা শরীরের অন্য সব কিছুর মতোই। সারা জাঁহানে এ-মুহূর্তে লক্ষ লক্ষ লোক ভুগছে ক্রনিক কিডনি ডিজিজ (CKD)-এ, যার জন্যে প্রযোজ্য চিকিৎসা [Renal Replacement Treatment (RRT)] কেবল বৃক্ক প্রতিস্থাপন অথবা, ডায়ালাইসিসের মাধ্যমে রক্তশোধন। এখন অবধি শুধু যুক্তরাষ্ট্রেই প্রায় ৪ লাখ আর পৃথিবীজোড়া প্রায় ২০ লাখ রোগী তাঁদের রক্তশুদ্ধি ঘটাচ্ছেন ডায়ালাইসিস করে।\nকিন্তু, হাজারো সমস্যা এগুলোর।\nস্রেফ খরচ-খর্চা বাদ দিলে (যেটা অবহেলার যোগ্য মোটেও নয়, কিছুটা ধারণা দেবো পরে), নানান সমস্যাও যুক্ত হয়। তবে, বেঁচে থাকার জন্যে সয়ে যাওয়া, এটাই নীরবতার মানে হতে পারে।\nসমস্যাগুলোর একটা তালিকা হতে পারে এরকম:\n১) বৃক্ক প্রতিস্থাপনের ক্ষেত্রে:\nক) দেবেটা কে? টিস্যু ম্যাচিং নামে একটা গুরুতর সমস্যা আছে, যেটার কারণে যথাসম্ভব কাছের আত্মীয়স্বজনের কাছ থেকেই বৃক্ক সংগ্রহ করা জরুরি। কিন্তু, নানান কারণে সেটা হয়ে ওঠে না। তাই, অপেক্ষা…মৃত্যুর অথবা,…।\nএকটা পরিসংখ্যান বলছে, স্রেফ যুক্তরাষ্ট্রেই প্রায় ৮৫,০০০ হতভাগ্য হাপিত্যেশ করে আছে একটা বৃক্কের জন্যে অপেক্ষমাণ তালিকায় নাম লিখিয়ে। এই তথ্য অগস্টের। ভাগ্যবান হয়েছে মাত্র ১৭,০০০, গোটা বছর জুড়ে। ভারতে প্রতিবছর প্রায় ১.৫ লক্ষ রোগী আক্রান্ত হচ্ছে CKD-তে, নতুন বৃক্ক প্রতিস্থাপিত হচ্ছে মাত্র ৩,৫০০ জনের আর ৬,০০০ থেকে ১০,০০০ জন নিচ্ছেন ডায়ালাইসিস। বাকিদের ভাগ্যে কী আছে সেটা করুণভাবে অনুমেয়।\nখ) এরপরও প্রচুর ওষুধ খেয়ে যেতেই হয়। কারণ, শরীর নানা কারণেই সেই বৃক্কটি প্রত্যাখ্যান করতে পারে। তাই, নানান সমস্যা তৈরি হয় বারবার।\nগ) বৃক্কের সাথে নানা রোগ-জীবাণুও দাতার শরীর থেকে ঢুকে যেতে পারে গ্রহীতার শরীরে। মানে, চিকিৎসা করাতে গিয়ে রোগ ফ্রি।\nগ) লাগে টাকা। কে দেবে? গৌরীসেন না মুসা বিন শমশের?\n২) ডায়ালাইসিসের ক্ষেত্রে:\nক) প্রচুর সময় দিতে হয় চিকিৎসায়। সপ্তায় লাগাতার অন্তত তিনবার (যুক্তরাষ্ট্রে) বা দুবার (ভারতে) হাসপাতালে যেতে হয় এবং প্রতিবার প্রায় তিন থেকে পাঁচ ঘণ্টা কাটাতে হয়। মানে, স্বাভাবিক জীবনের বা কাজের আশা শেষ।\nখ) তেমন সফল নয়। কার্যকর বৃক্কের তুলনায় ডায়ালাইসিস মাত্র শতকরা ১৩ ভাগের মতো কার্যকর, আর এটা চালিয়ে পাঁচ বছর বেঁচে থাকেন রোগীদের মাত্র ৩৩-৩৫ ভাগ। যাঁরা মৃত্যুবরণ করেন, তাঁদের বেশিরভাগেরই মৃত্যুর কারণ হৃৎপিণ্ডের কার্যকারিতা বন্ধ হয়ে যাওয়া। ঘটনা হচ্ছে, বৃক্ক শুধু রক্ত পরিশোধনই করে না। আরো কাজ আছে এর। যেমন: রক্তচাপ নিয়ন্ত্রণ, বিপাকীয় ও অনালগ্রন্থির ক্ষরণোত্তর কার্যক্রম, ভিটামিন ডি তৈরি ইত্যাদি। এর কোনটাই ডায়ালাইসিসে লভ্য নয়।\nগ) শারীরিক দুর্বলতাও উপরি পাওনা। কারণ আগেই বলা। এটা বৃক্কের কাজের মাত্র একটাই করে। তাই, স্বাস্থ্য আর টেকে না।\nঘ) টাকা, মশাই, টাকা। ভালো লাগে না আর এতোবার এক্কথা বলতে!\nডঃ রায়দের দলটি ঠিক এখানেই হাত দিয়েছে। তাঁদের আবিষ্কৃত যন্ত্রটি, বৃক্কীয় সহায়ক যন্ত্র বা রেনাল এ্যাসিস্ট ডিভাইস (RAD), দূর করতে পারবে CKD-এর চিকিৎসায় ব্যবহৃত পদ্ধতির অনেক অসুবিধেই। দাবি প্রমাণের স্বপক্ষে এখন তাঁরা একটা মস্ত ঘরজোড়া প্রোটোটাইপ বানিয়েছেন। সাফল্য দাবি করতে গিয়ে তাঁরা পরীক্ষাও চালিয়েছেন বেশ কয়েক ডজন ইঁদুর আর নাম-না-জানা গন্ডাখানেক শুয়োরের ওপর। তাঁদের দাবি, যন্ত্রটা বেশ ভালোভাবেই কাজ করেছে ওখানটায়। কিন্তু, মানবদেহের ওপর পরীক্ষা তাঁরা এখনো সেরকমভাবে চালান নি।\nডঃ রায় স্নাতক হন ওহিওর আলিয়ন্সের মাউন্ট ইউনিয়ন কলেজ থেকে। স্নাতকোত্তর ডিগ্রি তাঁর প্রকৌশলে, তবে পরবর্তীকালে কাজের ক্ষেত্র হিসেবে বেছে নেন বায়োমেডিক্যাল ইঞ্জিনিয়ারিং। পিএইচডি অবশ্য তড়িৎ প্রকৌশলে। তাঁর দক্ষতা মেমস (MEMS=Micro-electromechanical Systems) প্রযুক্তি ব্যবহার করে নানান চিকিৎসাসম্বন্ধীয় যন্ত্র আবিষ্কারে। এর আগে তিনি হৃৎপিণ্ডে ঠিক জায়গায় স্টেন্ট বসানোর জন্যে করোনারি প্লাক নির্ধারণে খুদে তারহীন সেন্সর তৈরিতে কাজ করেছেন। ২০০৩ সালে পেয়েছেন টিআর৩৫ পুরস্কার। তাঁর কিছু কাজের সংক্ষিপ্ত বিবরণ পাবেন এখানে।\nএই যুগান্তকারী কাজে তিনি একা নন, বলা হয়েছে আগেই। ইউসিএসএফে তাঁদের দলটা ছাড়াও আরো দশটা দল কাজ করছে তাঁর সাথে। এরমধ্যে আছে ক্লিভল্যান্ড ক্লিনিক, যেখানে ডঃ রায় প্রথম এই যন্ত্রটার ব্যাপারে কাজ শুরু করেন। এছাড়া আছে কেস ওয়েস্টার্ন রিজার্ভ ইউনিভার্সিটি, ইউনিভার্সিটি অব মিশিগান, ওহাইও স্টেট ইউনিভার্সিটি এবং পেন স্টেট ইউনিভার্সিটি। তিনি নন পথিকৃতও। এর আগের নানামুখী উদ্ভাবন তাঁদের কাজ বহুগুণে এগিয়ে দিয়েছে। মিশিগান বিশ্ববিদ্যালয়ের নেফ্রোলজিস্ট (রেচনাঙ্গ বিশেষজ্ঞ) ডেভিড হিউমস ২০০৪ সালেই দেখান যে, যেসব রোগীদের বৃক্ক কাজ-করা বন্ধই করে দিয়েছে, তাদের জন্যে কক্ষাকৃতি পরিশোধন যন্ত্রে মানব বৃক্কের কোষ ব্যবহার করে তাদের স্বাস্থ্যের বেশ উন্নতি ঘটানো যায়। অর্থাৎ, বায়োরিএ্যাক্টর বৃক্ক তৈরির সম্ভাবনা তিনিই দেখান। আর, এরপরে ডঃ রায় এবং ক্লিভল্যান্ড ক্লিনিকের নেফ্রোলজিস্ট উইলিয়াম ফিসেল একটা অতিক্ষুদ্র ছিদ্রময় সিলিকন ঝিল্লি তৈরি করেন, যেটা ডায়ালাইসিস যন্ত্রগুলো মাপে বেশ ছোট করে আনবে।\nহিউমস প্রয়োজনীয় মাত্রায় বৃক্কের কোষগুলো গবেষণাগারে কালচার করার উপায় উদ্ভাবন করেছেন। স্রেফ একটা বৃক্ক থেকেই মোটামুটি ১ লক্ষ যন্ত্রের জন্যে দরকারি কোষ কালচার করতে পারেন তিনি। এছাড়া, ভবিষ্যতে ব্যবহারের জন্যে সেগুলো শীতক কক্ষে সংরক্ষণের সেরা পদ্ধতিও তিনি আবিষ্কার করেছেন। হিউমস রক্তশোধক এবং বায়োরিএ্যাক্টরের সমন্বয় ঘটিয়ে প্রথাগত RRT-কে চ্যালেঞ্জ জানান। তাঁর পিয়ার-রিভিউড প্রকাশনায় তিনি RAD (Renal Assist Device)-র সাফল্য নিয়ে আশা জাগান, বলেন RAD-এর অসুস্থদের বাঁচিয়ে রাখার ক্ষমতা RRT-এর চাইতে অনেক বেশি। ১০ জন রোগীর ওপর পরীক্ষা চালিয়ে তিনি এই সিদ্ধান্ত নেন। এর মধ্যে ৬ জনই ৩০ দিনের ওপরে বেঁচে থাকেন।\nতাঁর একটা সাক্ষাৎকারে সরল ভাষায় কিছু কথা বলা আছে, আগ্রহীরা দেখতে পারেন। এছাড়া, তাঁকে নিয়ে ম্যাসেচুসেটস ইন্সটিটিউট অব টেকনলজির অনলাইন পত্রিকা টেকনোলজি রিভিউয়ের একটা রিপোর্টিং পাবেন এখানে।\nশুভ রায় এবং তাঁর দল এই বায়োরিএ্যাক্টর বৃক্কটিই উৎপাদন করেছেন, তবে এখনো তাঁরা বলছেন না যে, বৃক্ক প্রতিস্থাপন প্রক্রিয়াটিই তাঁদের যন্ত্রের মাধ্যমে বাসি হয়ে পড়বে। বরং, তাঁর সহগবেষক ফিসেলের মতে, “বৃক্কে প্রায় ২০ থেকে ৩০ ধরনের কোষ থাকে, নানানটার নানা কাজ। আমরা প্রধানত রেচনাঙ্গ ব্যর্থতার ভয়াবহ ব্যাপারটা সমাধানেই আগ্রহী। আপনি যদি বৃক্ক পাওয়ার জন্যে অপেক্ষমাণ তালিকায় থাকেন, তাহলে এই যন্ত্র আপনার অপেক্ষাটা সার্থক করবে।” তাঁর বক্তব্য, যেসব রোগী অপেক্ষমাণ তালিকায় আছেন, এটা তাঁদের বৃক্ক চাহিদা আর প্রাপ্তির সেতুবন্ধন ঘটাবে।\nএবার আসা যাক যন্ত্রটা কিরকম এবং কেমনভাবে কাজ করে সেটা একনজর দেখে নিতে। স্যুপের টিনের মাপের যন্ত্রটার একটা প্রতিরূপও এর মধ্যে তাঁরা তৈরি করেছেন। ওটার মূল অংশ দুটো:\n১) এর অর্ধেক অংশ জুড়ে আছে শরীরের বিষ(টক্সিন)মোচন অংশ। ওটায় হাজারো সিলিকন ঝিল্লি একসাথে জুড়ে দেওয়া আছে। ওই ঝিল্লির খুদে ছিদ্রগুলো এতো ঘন আর এতো নিখুঁতভাবে তৈরি করা যে, তারা শরীরের নিজস্ব রক্তচাপ ব্যবহার করেই (অর্থাৎ, বাইরের কোন শক্তির ধার না ধেরেই) পরিস্রাবণ প্রক্রিয়া চালু রাখতে পারে। এই ছাঁকনিগুলোর ভেতর দিয়ে রক্ত বয়ে যাবে, আর পরিস্রুত দ্রবণ হিসেবে আলাদা হয়ে বেরিয়ে আসবে বিষ, শর্করা, জল আর লবণ।\nবিশুদ্ধ রক্ত আর জলীয় পরিস্রুত দ্রবণ দুটোই এবার যন্ত্রের বাকি অর্ধাংশে যাবে, ওটা একটা আলাদা বদ্ধ অংশ, একটা বায়োকার্ট্রিজ।\n২) ওখানে আছে আরো সিলিকন ঝিল্লি, ওগুলো নির্দিষ্ট একরকমের মানববৃক্কের কোষ দিয়ে মোড়ানো। ওপরে-বলা পরিস্রুত রক্ত আর দ্রবণ দুটোই যখন এই বদ্ধ অংশের (বায়োকার্ট্রিজ) ভেতর দিয়ে যায়, তখন যন্ত্রটা কিছুটা জল, শর্করা আর লবণ শুষে নেয়, তৈরি করে ভিটামিন ডি আর রক্তচাপ খুব কমে-যাওয়া রোধ করে। শরীরে বৃক্ক এই কাজগুলোই করে, কিন্তু ডায়ালাইসিস করে এগুলো পাওয়া যাবে না।\nযেসব বর্জ্য আত্মীকৃত হলো না একটা নল সেগুলো বয়ে নিয়ে যাবে মূত্রনালীতে আর সেগুলো বর্জ্য হিসেবে ব্যহ্ যায়েগা-ঠিক যেমন কিনা আপনার শরীরের পাম্প মেশিন আকা কিডনি করছে।\nআরো একটু স্পষ্ট হতে পারে এবিসিসেভেন টিভির রিপোর্টিঙের এই ভিডিওটা দেখলে।\nএবিসিসেভেন টিভির রিপোর্টিং\nরক্তচাপের চাইতেও কম চাপে এই যন্ত্র কাজ করতে পারে, যেটা কিনা বিশাল একটা প্রাপ্তি, এতে করে এটা মাপে ছোট করার সম্ভাবনাও বেড়েছে। প্রতিদ্বন্দ্বী অন্য গবেষক দলগুলো এখনো শুধু রক্তশোধন প্রক্রিয়া নিয়েই কাজ করছে, কেউ কেউ চেষ্টা করছে পরিধানযোগ্য বৃক্ব বানানোর, সমস্যা হচ্ছে বিপুল পরিমাণ তরল বাইরের পাম্প ছাড়াই কিভাবে বিশোধন করা যাবে সেটা। এরকম একটা যন্ত্র এরই মধ্যে ক্লিনিক্যাল ট্রায়ালের দ্বিতীয় ধাপে আছে। কিন্তু, নিরন্তর ডায়ালাইসিস করেও তো বৃক্কের অন্য কাজগুলো করা যাবে না। এখানেই, নীরবে সবার ওপরে ডঃ রায়ের দলটি।\nতাঁরা আশা করছেন আরো অর্থের যোগান আর দলগত প্রচেষ্টা অব্যাহত থাকলে তাঁরা বড়মাপের পশু এবং এরপর মানুষের ওপর তাঁদের যন্ত্রের যথার্থতা পরীক্ষা করবেন। তবে, সাধারণ মানুষের নাগালে আসতে আরো প্রায় ৫-৭ বছর লাগবে বলে ডঃ রায় জানান। যদি ঠিকভাবে বাজারজাত করা যায়-এরমধ্যে এফডিএ-র অনুমোদন এবং আরো কিছু মেলে-তাহলে এটার দাম পড়বে প্রায় ২৫,০০০ মার্কিন ডলার, মানে বাংলাদেশি মুদ্রায় প্রায় ১৭,৫০,০০০ (সাড়ে সতের লক্ষ) টাকা। তবে, এটা এককালীন খরচ। নিতে হবে না কোন বাড়তি ওষুধ, যেমনটা হয় বৃক্ক প্রতিস্থাপনের ক্ষেত্রে, টিকবে অনেক দিন (গবেষকদের দাবি)।\nবলেছিলাম খরচের কথা বলবো অন্য চিকিৎসাপদ্ধতিগুলোর। এবার একটু ধারণা দেই। মার্কিন মুল্লুকে ডায়ালাইসিসের খরচ পড়ে বছরে প্রায় ৭৫,০০০ ডলার। আর বৃক্ক প্রতিস্থাপনের প্রতি বছর গড়পড়তা খরচ হয়ে থাকে ২৫,০০০ ডলার। এই খরচ বেশিরভাগই এন্টি-রিজেকশন ড্রাগের, যেটা RDA-তে দরকারি নয়, কারণ কোন দেহকোষ সংক্রমণের জন্যে উন্মুক্ত হয়ে পড়ছে না।\nযেটা বলা, আরো পাঁচ-সাত বছর সমস্যা নয় যদি যন্ত্রটা আসলেই কাজ করে। আরো সমস্যাও রয়ে গেছে সমাধানের জন্যে। যেমন, আমাদের প্রাকৃতিক বৃক্ক দিনে প্রায় ৯০ লিটার জলীয় দ্রব্য পরিস্রাবণ করে। সেখানে এখনো তৈরি-করা বায়োকার্ট্রিজটা দিনে মাত্র ৩০-৩৫ লিটার জল পরিস্রাবণের ক্ষমতা রাখে, যেখানে অন্তত ৪৩ লিটার পরিস্রাবণ করতেই হবে। আরো দেখতে হবে যন্ত্রটা যেন রক্ত জমাট বাঁধিয়ে না ফেলে বা ইমিউন রিএ্যাকশন তৈরি না করে। পথটা নেহাৎ ছোট নয়।\nএরমধ্যে আরেকটা মজার ব্যাপার।\nভারতীয় মিডিয়াগুলো ডঃ শুভ রায়কে ভারতীয় বা ভারতীয়-আমেরিকান হিসেবে প্রচার করে বেশ আত্মশ্লাঘার ঢেঁকুর তুলছে। যদিও নিউ কেরালা ডটকমের এই লেখাটায় তাঁর জন্ম বাংলাদেশে, তাঁর আত্মীয়স্বজন অনেকেই বাংলাদেশে এখনো আছেন বলে বলা হয়েছে (তাঁর ভাষায়, “আমার বাবার দিকের প্রায় আত্মীয়েরাই এখন ভারতে, মায়ের দিকের বেশিরভাগই বাংলাদেশে), তারপরও রিপোর্টটার শুরুতে তাঁকে পরিচিত করিয়ে দেওয়া হচ্ছে ‘ভারতীয় বংশোদ্ভূত’ হিসেবে। সিএনএন-আইবিএন, ভারতের একটা খবরের চ্যানেল, তাঁকে ভারতীয় দাবি করে রীতিমত একটা রিপোর্টিঙই করে ফেললো। মজার বা দুঃখের ব্যাপার হচ্ছে, কালের কণ্ঠ গত ৫ ডিসেম্বরের পত্রিকায় আনন্দবাজার পত্রিকা অনুসরণে একটা রিপোর্টিং করেছে, যেখানে তারাও যথারীতি তাঁকে ভারতীয় বলেই উল্লেখ করেছে।\nতাঁর পিতামহ চট্টগ্রামের একটা মফস্বলের মহাবিদ্যালয়ের ইংরেজি সাহিত্যের অধ্যাপক হিসেবে সুপরিচিত, বিশেষত ধর্মীয় অনুষ্ঠানে তাঁর জ্ঞানগর্ভ বক্তব্য এখনো অনেক প্রবীণ শ্রদ্ধায় স্মরণ করেন। তাঁর পিতা চট্টগ্রামের এক মোটামুটি পরিচিত ক্লিনিকের ব্যবস্থাপনা পরিচালক, যদিও প্রায়ই পায়ের তলায় সর্ষে। তাঁর ছোটভাই ডঃ জয় রায় (১৯৭১-এর শেষদিকে জন্ম, তাই এই নাম) আবার চিকিৎসক (Doctor এবং Doctorate দুইই), সুইডেনের শ্রুতকীর্তি ক্যারোলিনস্কা ইন্সটিটিউটে, যেটা নোবেল পুরস্কার দেয়।\nঠিক বোধগম্য নয় কোন হিসেবে তিনি ভারতীয়! তাঁর কাকারা বা অন্য কিছু আত্মীয় ভারতে হিজরত করেছেন বা করতে বাধ্য হয়েছেন বলে? এভাবেই বোধহয় সালমান খান পাকিস্তানি হয়ে যান। বিশ্বমিডিয়ায় এসব তথ্য অর্থহীন, বুঝতে পারি। কিন্তু, তাঁর নামের সাথে বাংলাদেশের নাম যুক্ত থাকলে দেশের মানুষ হিসেবে কিছুটা বুক-ফুলে ওঠার এই সামান্য-বা-অসামান্য অনুভূতিটাও হারিয়ে ফেলতেই হবে?\nঅভিযোগ করবো? কিন্তু, কার কাছে?\n[লেখক চিকিৎসাবিজ্ঞানসংক্রান্ত ব্যাপারে বিশেষ-অজ্ঞ বলে কেউ যদি ভুল ধরিয়ে দেন, তাহলে কৃতজ্ঞতা জানানো হবে। তবে, ভুল সংশোধন করা হবে কি-না, সেটা নিশ্চিত নয় ;-)। আর, লেখা নিয়ে কোন মন্তব্যের জবাব না দেওয়ারই বিশেষ সম্ভাবনা, কারণ লিখতে গিয়েই সব মেধা বা বিদ্যে খতম! :-(]\nব্লাডি সিভিলিয়ান ডিসেম্বর 13, 2010 at 11:10 পূর্বাহ্ন - Reply\nআশা করি, এবার সবাই নিশ্চিত হবেন যে, তাঁর জন্ম কোথায় এবং তিনি আদিতে কোন দেশের পাসপোর্টধারী ছিলেন!\nআমিও মনে করি খবরটা না ছাপানোর পিছনে অজ্ঞতা, প্রফেশানালিজমের অভাব, মৌলিক খবর না ছাপিয়ে বিদেশী পত্রিকা থেকে কাট এন্ড পেস্ট করার প্রবনাতাই মূল কারণ হিসেবে কাজ করেছে। বাংলাদেশের মানুষ এবং মিডিয়াগুলো এখনও এমন অবস্থানে যায়নি যে মুসলমান না হলে তাদের সম্পর্কে সংবাদ ছাপানো হবে না। বরং বলা যেতে পারে যে আমাদের মধ্যে অজ্ঞতা এবং অলসতা এতই প্রবল যে এ ধরণের খবর খুঁজে বের করার জন্য যেটুকু শ্রম বা মেধার প্রয়োজন হয় সেটাও আমাদের নেই।\nবিপ্লব পালও আশা করি, তাঁর স্যুইপিং রিমার্ক ফিরিয়ে নিয়ে বন্যার মন্তব্যে ‘লাইক’ বোতাম চেপে যাবেন। ফরিদ ভাইও হবেন নিঃসংশয় 😀\nTruthseeker ডিসেম্বর 12, 2010 at 11:56 অপরাহ্ন - Reply\nপ্রথম আলো-তে এশেছে।\nবিপ্লব পাল ডিসেম্বর 9, 2010 at 3:06 অপরাহ্ন - Reply\nশুভ রায় আমেরিকান নাগরিক অনেক দিন থেকেই। তিনি বাংলাদেশী না ভারতীয় সেই প্রশ্ন এখানে অবান্তর। তার কৃতিত্বে ভারত বা বাংলাদেশের বিন্দুমাত্র অবদান নেই।\nআমেরিকাতে দক্ষিন এশিয়ার লোকেদের আইডেন্টির একটা বড় অংশ ভারত কেন্দ্রিক-সেখানে হিন্দু নাম হলে, তাকে আমেরিকান ভারতীয় করে দেওয়াটা মিডিয়ার জন্যে সব থেকে স্বাভাবিক কাজ। ভারতীয় মিডিয়াতে তাকে ভারতীয় বলে ঢালাও করে প্রচার করা হচ্ছে। ভারতীয়ত্ব বিক্রি করে সব মিডিয়াই খায় তারাও খাচ্ছে।\nকিন্ত বাংলাদেশের কোন সংবাদপত্র তাকে আমেরিকান বাংলাদেশী দাবি করে কোন সংবাদ বা ইন্টারভিউ ছাপালো না কেন?? তিনি হিন্দু বলে, সেই খবরটা বাজারে চলবে না?\nশুভ রায় যদি শুভ আহমেদ বা এই টাইপের মুসলমাম নাম হত-ভারতীয় ও মিডিয়া তাকে ভারতীয় বলে দাবি করার আগে চেক করত-বাংলাদেশে জন্ম জানলে, খবর ছাপাত না। বাংলাদেশের সংবাদপত্রে তাকে বাংলাদেশী আমেরিকানের বিরাট কৃতিত্ব বলে খবর ছাপাত। কারন মুসলমান নাম বলে বাজারে খেত।\nআইডেন্টি রাজনীতি এবং মানুষে মানুষে ভেদ এত গভীরে ঢুকিয়েছে মিডিয়া ও এই সমাজ-মাঝে মাঝে নিজেকে এই সমাজের লোক ভাবতেও ঘৃণা হয়-নিৎসের ভাষায় এমব্যারাসমেন্ট টু মাইসেলফ।\nআদিল মাহমুদ ডিসেম্বর 9, 2010 at 6:36 অপরাহ্ন - Reply\nশুভ রায়ের এ ব্যাপারে কোন প্রতিক্রিয়া কোনভাবে পাওয়া যায় না 🙂 ? ওনার জাতপাত নিয়ে এহেন ধস্তাধস্তি উনি কি চোখে দেখেন?\nআকাশ মালিক ডিসেম্বর 9, 2010 at 9:15 অপরাহ্ন - Reply\nশুভ রায় যদি শুভ আহমেদ বা এই টাইপের মুসলমান নাম হত-ভারতীয় ও মিডিয়া তাকে ভারতীয় বলে দাবি করার আগে চেক করত- বাংলাদেশে জন্ম জানলে, খবর ছাপাত না। বাংলাদেশের সংবাদপত্রে তাকে বাংলাদেশী আমেরিকানের বিরাট কৃতিত্ব বলে খবর ছাপাত। কারন মুসলমান নাম বলে বাজারে খেত।\nবাংলাদেশের সংবাদপত্রে তাকে বাংলাদেশী আমেরিকানের না বলে, মনে হয় বাংলাদেশী মুসলমানের কিংবা আমেরিকান মুসলমানের বিরাট কৃতিত্ব বলে খবর ছাপাত।\nআমরা আগে মুসলমান তারপর বাংলাদেশি, বাঙ্গালি মোটেই নই।\nফরিদ আহমেদ ডিসেম্বর 9, 2010 at 9:34 অপরাহ্ন - Reply\nআপনার এবং বিপ্লব দুজনেরই বক্তব্যই মারাত্মক রকমের অতিরঞ্জিত। আমাদের মূলধারার প্রিন্ট মিডিয়া এখন পর্যন্ত ওই রকম পর্যায়ে যায় নি বলেই আমার ধারণা। আমাদের প্রিন্ট মিডিয়াকে অথর্ব বলা যেতে পারে, কিন্তু সাম্প্রদায়িক বলার মত কিছু এখনও চোখে পড়ে নি আমার।\nপৃথিবী ডিসেম্বর 9, 2010 at 9:39 অপরাহ্ন - Reply\n@বিপ্লব পাল, আমার মনে হয় কোন বিজ্ঞানী তাঁর পরিচয় নিয়ে নিজে থেকে কিছু না বললে আমাদের সেটা নিয়ে মাতামাতি না করাই ভাল, এতে করে শুধু আমাদের হীনম্মন্যতাই প্রকাশ পায়। মাকসুদুল হক বাংলাদেশ সরকারের টাকায় যে কাজ করেছেন তা নিয়ে বাংলাদেশীরা গর্ব করতেই পারে। কিন্তু শুভ রায় আমেরিকার টাকায় যাই করুন, তার বিন্দুমাত্র ক্রেডিট বাংলাদেশ(বা ভারত) উপভোগ করতে পারবে না। জন্ম পরিচয় দিয়ে কিইবা আসে যায়, কাজেই পরিচয়। আমাদের যাঁদের কোন প্রকার সহায়তা করছি না, তাঁদের সাফল্যে আমাদের আত্মতৃপ্তিতে নাচানাচি করাটা একদমই মানায় না।\nপৃথিবী ডিসেম্বর 9, 2010 at 9:42 অপরাহ্ন - Reply\nবর্তমান প্রেক্ষাপটে এটা আমার কাছে একদমই অসম্ভব মনে হচ্ছে। ভারতের কথা বলতে পারব না, তবে বাংলাদেশের জাইটগাইস্ট এখনও পাকিস্তানের স্তরে পতিত হয়নি।\nযাযাবর ডিসেম্বর 9, 2010 at 10:17 অপরাহ্ন - Reply\nঅসম্ভব কেন হবে? বিপ্লব পালের প্রশ্ন ছিল “কিন্ত বাংলাদেশের কোন সংবাদপত্র তাকে আমেরিকান বাংলাদেশী দাবি করে কোন সংবাদ বা ইন্টারভিউ ছাপালো না কেন??” এর উত্তর তো কেউ দিল না। অসম্ভব বলা যেত যদি সেরকম সংবাদ বা ইন্টারভিউ ছাপান হত। যেহেতু এটা ঘটেনি এটা খুবই সম্ভব। পর্যবেক্ষন করেই তো বিচার করতে হয়। এটা ঘটতে পারে না ওটা ঘটতে পারেনা এরমকম দাবী করলেই হলনা। বাস্তবতা কি সেটাই বিবেচ্য।\nফরিদ আহমেদ ডিসেম্বর 9, 2010 at 10:28 অপরাহ্ন - Reply\nবিপ্লব পালের পরের প্রশ্নটা ‘তিনি হিন্দু বলে, সেই খবরটা বাজারে চলবে না?’ আগের প্রশ্নটার সম্পূরক উত্তর হিসাবে এসেছে। সেটা হয়তো আপনার নজর এড়িয়ে গেছে। বাংলাদেশের কোনো পত্রিকা বাংলাদেশি আমেরিকান হিসাবে এখন পর্যন্ত তাঁর সাক্ষাৎকারছাপে নি এটা সত্যি, ছাপবে যে না একথা বলা যাচ্ছে না। সেই না ছাপার সাথে বিপ্লব কীভাবে পর্যবেক্ষণে পৌঁছোতে পারে যে ডঃ শুভ রায় হিন্দু বলে বাংলাদেশের সংবাদপত্র তাঁর কথা ছাপায় নি। এখানে বাস্তবতাটা কী?\nবিপ্লব পাল ডিসেম্বর 9, 2010 at 10:38 অপরাহ্ন - Reply\nমিডিয়াকে আমি একটু বেশী ভাল করে চিনি। মিডিয়া সাম্প্রদায়িক না। মিডিয়া হচ্ছে বেশ্যার ও অধম ব্যাবসায়ী। যে খবর বাজারে খাবে, তারা শুধু সেই খবরের পেছনেই টাকা ঢালবে। প্রশ্ন হচ্ছে একজন বাংলাদেশী হিন্দুর সাফল্যের খবর বাংলাদেশী বাজারে খাবে কি না?? যদি খেত, খবরটা কেও না কেও ছাপাত। পশ্চিম বঙ্গের প্রায় সব কাগজেই কিন্ত ছাপিয়েছে যারা বাংলাদেশের সংবাদ পত্রের চেয়ে প্রযুক্তিতে অনেক পিছিয়ে আছে।\nফরিদ আহমেদ ডিসেম্বর 9, 2010 at 10:45 অপরাহ্ন - Reply\nমিডিয়া যে বেশ্যা ও অধম ব্যবসায়ী এ বিষয়ে তোমার সাথে একমত আমি। তবে একেবারেই একমত না এটার সঙ্গে যে শুভ রায় হিন্দু বলে বাংলাদেশি বাজারে তাঁর সাফল্য বিক্রি হবে না। বাংলাদেশের মানুষের বিষয়ে তোমার জ্ঞানের অপূর্ণতা এখনও রয়েই গেছে দেখছি। 🙂\nযাযাবর ডিসেম্বর 9, 2010 at 11:09 অপরাহ্ন - Reply\nমিডিয়া যে বেশ্যা ও অধম ব্যবসায়ী এ বিষয়ে তোমার সাথে একমত আমি। তবে একেবারেই একমত না এটার সঙ্গে যে ডঃ শুভ রায় হিন্দু বলে বাংলাদেশি বাজারে তাঁর সাফল্য বিক্রি হবে না।\nমিডিয়া যে বেশ্যা ও অধম ব্যবসায়ী এ বিষয়ে বিপ্লবের সাথে একমত হলে এটাও মানতে হবে যে ডঃ শুভ রায়ের সাফল্য বাংলাদেশি বাজারে বিক্রি হলে তারা তাহলে ছাপাত। এটাই তো বেশ্যা ও অধম ব্যবসায়ীর অর্থ। যা চলে তা বেচ। তারা যে ছাপায় নি সেটাই প্রমাণ করে যে বাজারে এটা বিক্রী হবে না। এটাকেই বাস্তবতা বলতে চেয়েছিলাম। তবে একেবার হয় ০ নাহলে ১০০ এরকম চিন্তা করা ঠিক নয়। কম বেশি বিক্রীর ব্যাপার। হয়ত শুভ রায় বলে যতটা বিক্রী হবে শুভ আহমদ হলে তার চেয়ে বেশী বিক্রী হত। কস্ট বেনেফিট চিন্তা করেছে হয়ত তারা।\nবাংলাদেশের মানুষের বিষয়ে তোমার জ্ঞানের অপূর্ণতা এখনও রয়েই গেছে দেখছি।\nএটা একটা ভুল বিচার। উপরে আকাশ মালিক এর মন্তব্যঃ\nবাংলাদেশের সংবাদপত্রে তাকে বাংলাদেশী আমেরিকানের না বলে, মনে হয় বাংলাদেশী মুসলমানের কিংবা আমেরিকান মুসলমানের বিরাট কৃতিত্ব বলে খবর ছাপাত। আমরা আগে মুসলমান তারপর বাংলাদেশি, বাঙ্গালি মোটেই নই।\nটা তো বিপ্লব পালের মন্তব্যের চেয়ে ঢের বেশী স্টিরিওটাইপিং। আকাশ মালিক এর মন্তব্যকে মারাত্মক অতিরঞ্জনও বলেছেন। বাংলাদেশের মানুষের বিষয়ে বাংলাদেশীরাই যদি এত অজ্ঞ হয় তাহলে বিপ্লব পালের কি দোষ। তবুও বিপ্লব পালের মন্তব্য বাস্তবতার ও যুক্তির বেশি কাছাকাছি আকাশ মালিকের চেয়ে।\nফরিদ আহমেদ ডিসেম্বর 9, 2010 at 11:59 অপরাহ্ন - Reply\nবাংলাদেশের মানুষের বিষয়ে বাংলাদেশীরাই যদি এত অজ্ঞ হয় তাহলে বিপ্লব পালের কি দোষ। তবুও বিপ্লব পালের মন্তব্য বাস্তবতার ও যুক্তির বেশি কাছাকাছি আকাশ মালিকের চেয়ে।\nবিপ্লবকে খুব বেশি দোষ অবশ্য দেই নি আমি। এটা বাংলাদেশ সম্পর্কে টিপিক্যাল ভারতীয় মানসিকতা। তাদের ধারণা যে বাংলাদেশ একটা ইসলামিক মৌলবাদী দেশ। খুব অল্প সংখ্যক ভারতীয়ই এই ধারণার উর্ধ্বে উঠতে পারে। সে কারণেই বিপ্লবের মন্তব্যের কোনো পালটা মন্তব্য আমি করি নি প্রথমে। মন্তব্য করেছি তখনই যখন আকাশ মালিক ঢালাও মন্তব্য করেছে বাংলাদেশের সংবাদপত্র সম্পর্কে (যদি তিনি সংগ্রাম, নয়া দিগন্তের মত সাম্প্রদায়িক পত্রিকাগুলোকে সিঙ্গল আউট করে বলতেন, তাহলে অবশ্য কোনো বিরোধিতাই আসতো না আমার তরফ থেকে।)।\nতবে বিপ্লবের ছোট্ট একটু সমস্যা আছে। ও প্রায়ই বাংলাদেশ নিয়ে খুব সরলীকরণ মন্তব্য করে ফেলে। ওর বাংলাদেশ সম্পর্কে যে জ্ঞান, তার চেয়ে পশ্চিম বাংলা বা ভারত সম্পর্কে অনেক বেশি জ্ঞান নিয়েও, মুক্তমনায় অনেক বাংলাদেশিই পশ্চিম বাংলা বা ভারত সম্পর্কে ওরকম হালকা মন্তব্য করে না।\nবাংলাদেশের মানুষ হলেই যে বাংলাদেশ সম্পর্কে অজ্ঞ হবে না বা বাংলাদেশ বিরোধী হবে না এমন কোনো কথা নেই। কার কোথায় সমস্যা আছে, বা কে কোন কারণে বাংলাদেশের প্রতি বিদ্বেষ পুষে রেখেছে, সেটাতো আর আমরা জানি না। 🙂\nবিপ্লব পাল ডিসেম্বর 10, 2010 at 12:23 পূর্বাহ্ন - Reply\nভারতীয় মিডিয়া যে মুসলিম হলে এতটা উদ্যোগী হয়ে ছাপাত না, আমি সেটা আগেই বলেছি। তাই কোন দেশের বিরুদ্ধে এই উক্তি না। আমি ভারতীয় হিন্দুদের সাম্প্রদায়িকতা স্বীকার করে নিচ্ছি।\nআমি জাতি ধর্ম দেশের ওপরে উঠেই লেখার চেষ্টা করি। কৃত্রিম কিড নির খবরটা সব আন্তর্জাতিক মিডিয়াতেই গুরুত্ব দিয়ে ছেপেছে। বিজ্ঞান এং প্রযুক্তির খবর প্রতিদিন আমি অনেক সার্চ করি।\nবাংলাদেশ কেন ছাপেনি সেটা একটু আশ্চর্য্য ত বটেই! যেখানে ভদ্রলোকের ফ্যামিলি বাংলাদেশেই থাকেন।\nফরিদ আহমেদ ডিসেম্বর 10, 2010 at 12:31 পূর্বাহ্ন\nতোমার আন্তরিকতাটা বুঝতে পারছি। আমি এখানে হিন্দুদের সাম্প্রদায়িকতা বা ভারতেও সাম্প্রদায়িকতা আছে বাংলাদেশের মতই সে বিষয়ে যাচ্ছি না। সাম্প্রদায়িকতা কমবেশি সব দেশেই আছে, সব ধর্মেই আছে। আমার মূল পয়েন্টটা হচ্ছে শুভ রায়ের খবরটা আমাদের সংবাদপত্রে না ছাপানোতে যে তিনি হিন্দু এই বিষয়টা মূখ্য না, সেটারই বিরোধিতা করা। আমাদের সবচেয়ে আশার জায়গাটা ওইখানেই যে, বাংলাদেশের মূল ধারার সংবাদপত্রসমূহ এখনও ধর্মনিরপেক্ষতাকে লালন করেই চলেছে।\nরৌরব ডিসেম্বর 10, 2010 at 12:31 পূর্বাহ্ন - Reply\nএই থিসিসটা কেমন? খবরটি প্রচারিত হয়নি সাম্প্রদায়িকতার কারণে নয়, বরং হিন্দুদের ক্রমশ ভারতে চলে যাওয়া বিষয়ক অস্বস্তির কারণে। শুভ রায় যদি “পুরোপুরি” বাংলাদেশি হতেন তাহলে বড় করে প্রচারিত হত। এটা ঠিক আমার মতামত নয়, সম্ভাব্য অনুমান।\nফরিদ আহমেদ ডিসেম্বর 10, 2010 at 1:09 পূর্বাহ্ন - Reply\nকী করে বলবো? এই অস্বস্তিটুকু কি আমাদের মূল সংবাদপত্রগুলোর আছে? থাকতে পারে, আবার নাও থাকতে পারে। সত্যি কথা হচ্ছে, জানি না বিষয়টা।\nশুভ রায় যদি “পুরোপুরি” বাংলাদেশি হতেন তাহলে বড় করে প্রচারিত হত।\nশুভ রায় পুরোপুরি-ই বাংলাদেশি এতে কোনো সন্দেহ নেই, যেহেতু তিনি জন্মেছেন বাংলাদেশে একজন বাংলাদেশি মহিলার গর্ভে। ব্লাডি সিভিলিয়ানের দেয়া তথ্য যদি সঠিক হয় তবে তিনি বাংলাদেশি পাসপোর্টই বহন করছেন এখন পর্যন্ত। কিন্তু তিনি নিজে কতখানি বাংলাদেশের বিষয়ে মানসিকভাবে সম্পৃক্ত সেটাই হচ্ছে আসল প্রশ্ন। যার বাবা ভারতীয়, মা বাংলাদেশি, জন্মেছেন বাংলাদেশে, কিন্তু ছোটোবেলায় পড়াশোনা করেছেন ভারতে, তারপর বাবার সাথে দীর্ঘ সময় কাটিয়েছেন উগান্ডায়, পরে চলে গেছেন আমেরিকায়, তিনি হয়তো রাজনৈতিক কারণে বাংলাদেশি পাসপোর্ট বহন করেন, কিন্তু বাংলাদেশের প্রতি নাড়ির টানটুকু অনুভব করেন কি না, সেটা নিয়ে অবশ্য সন্দেহ জাগতেই পারে।\nব্রাইট স্মাইল্ ডিসেম্বর 10, 2010 at 1:18 পূর্বাহ্ন - Reply\nব্লাডি সিভিলিয়ানের দেয়া তথ্য যদি সঠিক হয় তবে তিনি বাংলাদেশি পাসপোর্টই বহন করছেন এখন পর্যন্ত।\nউপরে দিগন্তকে দেখলাম অভিজিৎকে বলেছেনঃ\n@অভিজিৎ, আমার ধারণা উনি আবেদ খান সম্পর্কে বলেছেন “বাংলাদেশী পাসপোর্ট নিয়ে আছেন।” শুভ রায় মার্কিন নাগরিক।\nফরিদ আহমেদ ডিসেম্বর 10, 2010 at 1:22 পূর্বাহ্ন\nশুভ রায় মার্কিন নাগরিক হতেই পারেন। হওয়াটাই স্বাভাবিক। কিন্তু মার্কিন দেশে আসার আগে তার নিশ্চয়ই ভিন্ন একটা দেশের পাসপোর্ট ছিল। সেটি বাংলাদেশি হবার সম্ভাবনাটাই সবচেয়ে বেশি।\nফরিদ আহমেদ ডিসেম্বর 10, 2010 at 1:38 পূর্বাহ্ন\nআরেকটা বিষয় উল্লেখ করা প্রয়োজন এখানে। শুভ রায়ের যেহেতু তিনটা দেশের সাথে গাঢ়ভাবে সম্পৃক্ততা রয়েছে, তিনি কোন পরিচয়ে পরিচিত হতে চান এটা সম্পূর্ণই তাঁর ব্যক্তিগত বিষয় হওয়া উচিত। বাবা ভারতীয় বলে ভারতীয়রা তাকে নিয়ে টানা হেঁচড়া করবে, বাংলাদেশে জন্মেছেন বলে বাংলাদেশিরা, বা মার্কিন নাগরিকত্ব আছে বলে গর্ব করার অধিকার ছেড়ে দিতে হবে আমাদের সেটিও নয় (তাহলে বন্যা, অভি, স্নিগ্ধা, ক্যাথেরীনা, ইরতিশাদ ভাইয়ের উপর অধিকারও আমাদের ছেড়ে দিতে হবে যে)। তিনি যদি বলেন তিনি ভারতীয় তবে তিনি ভারতীয়, যদি বলেন বাংলাদেশি তবে বাংলাদেশি আর যদি বলেন যে মার্কিনি, তবে তিনি মার্কিনি। সোজা হিসাব।\nস্বাধীন ডিসেম্বর 10, 2010 at 2:11 পূর্বাহ্ন\nআমার ধারণা বাংলাদেশের সংবাদপত্রে যারা খবরটি দিবেন তারা এখনো খবরটি পায়নি বা এটা যে একটি ভালো খবর সেটা বুঝে উঠতে ব্যর্থ হয়েছে। এটা আমাদের সাংবাদিকদের বিজ্ঞানবিমুখতার একটি দিক হিসেবে দেখা যেতে পারে। দেখতে পারেন যে বিজ্ঞান নিয়ে যে কোন খবরই বাংলাদেশের পত্রিকাগুলোতে দেখা যায় না। সে কারণেই মুক্তমনার মত ব্লগের প্রয়োজন আরো বেশি বেশি। এখানে হিন্দু/মুসলমান পরিচয় বাজে কথা। আমিও ফরিদ ভাইয়ের সাথেই সহমত প্রকাশ করি। দু’একটি পত্রিকা বাদে মূলধারার পত্রিকাগুলো অসম্প্রাদায়িক মনোভাবেরই পরিচয় দিয়ে আসছে।\nমনজুর মুরশেদ ডিসেম্বর 12, 2010 at 10:01 পূর্বাহ্ন - Reply\nখবরটা কালের কণ্ঠে এসেছে।\nপৃথিবী ডিসেম্বর 9, 2010 at 10:39 অপরাহ্ন - Reply\n@যাযাবর, বাংলাদেশী মিডিয়া খুব একটা উন্নত মানের না, এই খবর না ছাপানোর পেছনে একটা খুবই স্বাভাবিক কারণ হতে পারে এই ঘটনা সম্পর্কে তাদের অজ্ঞতা। খবর না ছাপানোর পেছনে আরও অনেক কারণ থাকতে পারে, সাম্প্রদায়িকতা তার মধ্যে একটা খুবই নগণ্য কারণ। তাছাড়া যে মিডিয়া হিন্দু বাঙ্গালীর কাজের কথা প্রকাশ করতে অপারগ সেই একই মিডিয়া কিভাবে ইহুদি-নাছারাদের আবিস্কারের কথা দৈনন্দিন ভিত্তিতে ছাপাতে পারে-একটু ব্যাখ্যা করবেন কি? ইহুদি-নাছারারা তো হিন্দুদের চেয়েও মুসলমানদের বড় শত্রু।\nবাস্তবতা কি সেটাই বিবেচ্য।\nবন্যা আহমেদ ডিসেম্বর 9, 2010 at 11:42 অপরাহ্ন - Reply\n@পৃথিবী, বিপ্লব এবং ফরিদ আহমেদ, আমিও মনে করি খবরটা না ছাপানোর পিছনে অজ্ঞতা, প্রফেশানালিজমের অভাব, মৌলিক খবর না ছাপিয়ে বিদেশী পত্রিকা থেকে কাট এন্ড পেস্ট করার প্রবনাতাই মূল কারণ হিসেবে কাজ করেছে। বাংলাদেশের মানুষ এবং মিডিয়াগুলো এখনও এমন অবস্থানে যায়নি যে মুসলমান না হলে তাদের সম্পর্কে সংবাদ ছাপানো হবে না। বরং বলা যেতে পারে যে আমাদের মধ্যে অজ্ঞতা এবং অলসতা এতই প্রবল যে এ ধরণের খবর খুঁজে বের করার জন্য যেটুকু শ্রম বা মেধার প্রয়োজন হয় সেটাও আমাদের নেই। আমার আশে পাশে বেশ গুরুত্বপূর্ণ পদে কাজ করা ‘দেশী হিন্দু’র অভাব নেই এবং আমি মিডিয়াকে কখনই দেখিনি শুধুমাত্র ধর্মীয় কারণে তাদের খবর না ছাপাতে। বাংলাদেশে সাম্প্রদায়িকতা নেই এ কথা বলছি না, বলতে চাচ্ছি যে শুধুমাত্র ‘হিন্দু হওয়ার কারণে এরকম একটা খবর দেশীয় পত্রিকা ছাপাবে না’ বা ‘পাবলিক তা খাবে না’ ধরণের কথাবার্তাগুলো একটু সরলীকরণ বলেই মনে হয়, এ ধরণের অবস্থায় ধর্মের চেয়ে ‘সংকীর্ণ জাতীয়তাবোধ’টা অনেক বড় ভূমিকা রাখার কথা।\nসেন্টু টিকাদার ডিসেম্বর 10, 2010 at 4:09 অপরাহ্ন - Reply\nস্বাধীন,বন্যা আপানাদের সাথে এক মত।\n(বাংলাদেশ আমার প্রিয় জন্ম ভুমি আর ভারত আমার প্রিয় কর্ম ভুমি।) আমার আন্তরিক বিশ্বাস এবং যা দেখি ও পড়ি বাংলাদেশের সংবাদপত্রে, তাতে মনে হয় না বাংলাদেশের সংবাদপত্রগুলি সাম্প্রদায়িক (এক টা দুটো ছাড়া)। এনেক সময় তারা অনেক খবর সংগ্রহ করতে পারে না বা অনেক সময় ভারতীয় সংবাদপত্রের রেফারেন্স দিয়ে কনো কোন আন্তর্জাতিক খবর প্রকাশ করে।\nস্বাধীন ডিসেম্বর 10, 2010 at 2:14 পূর্বাহ্ন - Reply\nসহমত। উপরে মন্তব্য দিয়ে দেখলাম যে তুমিও এই বিষয়টি এনেছো। আমিও মনে করি এখানে এই পত্রিকাগুলোর বিজ্ঞানবিমুখতাই বেশি দায়ী।\nবন্যা আহমেদ ডিসেম্বর 10, 2010 at 2:35 পূর্বাহ্ন - Reply\n@স্বাধীন, ঠিকই বলেছেন, আমার ধারণা, আমেরিকার মত আমাদের দেশেও ইন্টেলেকচুয়াল মহল এবং মূল ধারার মিডিয়া এখনও অনেক লিবারেল। এরা শুধু ধর্মীয় কারণে এরকম একটা কাজ করবে না। সম্পত্তি কেড়ে নেওয়া, মিলিটারিতে সংখ্যালঘুদের রিক্রুট করা বা সরকারী কোন প্রমোশনের সময় সাম্প্রদায়িকতা হয়তো একটা বিশাল ফ্যাক্টর হিসেবে কাজ করে। কিন্তু এরকম একটা বিষয়ে ধর্মের ভূমিকা অনেক গৌণ হয়ে যায়।\nক্রান্তিলগ্ন ডিসেম্বর 9, 2010 at 10:08 পূর্বাহ্ন - Reply\nএখনও জাতিভেদ! ডঃ রায় একজন মানুষ এই পরিচয়টাই কি যথেষ্ট নয়?\nফরিদ আহমেদ ডিসেম্বর 9, 2010 at 8:08 পূর্বাহ্ন - Reply\nগরীবের বঊ হচ্ছে সবার ভাবি। এমনিতে আমাদের অর্জন সামান্য। সেই সামান্যটুকুও যদি বড়লোকেরা মেরে দিতে চায় তাহলে কেমনে হয়? নামের শেষে খান দেখলে পাকিস্তানিরা ছিনিয়ে নিতে চায়, আর রায় দেখলে ভারতীয়রা। কোনদিন না আবার অভিজিৎ রায়কেও ছিনতাই করে নিয়ে যায় সেই আশংকাতেই আছি। আনন্দবাজারের প্রথম পাতায় হয়তো বড় বড় করে শিরোনাম হবে, বিখ্যাত নাস্তিক্যবাদী ওয়েবসাইট মুক্তমনার প্রতিষ্ঠাতা হচ্ছেন একজন ভারতীয় বংশোদ্ভূত বাঙালি নাস্তিক শ্রীযুক্ত অভিজিৎ রায়। এরপরে ছোট্ট করে কোথাও লেখা থাকবে, যদিও তিনি ভুলক্রমে বাংলাদেশে জন্মেছেন, কিন্তু তাঁর বাবা এবং দাদা জন্মসূত্রে ভারতীয় ছিলেন।\nঅভিজিৎ ডিসেম্বর 9, 2010 at 8:26 পূর্বাহ্ন - Reply\nকোনদিন না আবার অভিজিৎ রায়কেও ছিনতাই করে নিয়ে যায় সেই আশংকাতেই আছি। আনন্দবাজারের প্রথম পাতায় হয়তো বড় বড় করে শিরোনাম হবে, বিখ্যাত নাস্তিক্যবাদী ওয়েবসাইট মুক্তমনার প্রতিষ্ঠাতা হচ্ছেন একজন ভারতীয় বংশোদ্ভূত বাঙালি নাস্তিক শ্রীযুক্ত অভিজিৎ রায়।\nকী কন এইগুলা! আমারে আবার ক্যাডা কষ্ট কইরা ছিনতাই করবো? ছিনতাই করলে দুর্ভোগই আছে কপালে!\nফরিদ আহমেদ ডিসেম্বর 9, 2010 at 8:31 পূর্বাহ্ন - Reply\nতোমারে না, তোমার কীর্তিরে ছিনতাই করবো দাদাবাবুরা। তোমার কীর্তির চেয়ে তুমি যে মহৎ, রবিবাবুর এই কথা এখন উল্টাইয়া গ্যাছে গা।\nআদিল মাহমুদ ডিসেম্বর 9, 2010 at 9:11 পূর্বাহ্ন - Reply\nএ আর নুতন কি?\nএই সার্টিফিকেট তো উনি খোদার ফজলে বহু আগেই পেয়ে গেছেন 😀 ।\nবেশীরভাগ লোকে ইংগিত করে বা ঠারে ঠোরে বললেও এক ব্রিগেডিয়ার সাহেবের পুরনো একটা লেখায় বিস্তারিত ছিল। সে এক দারুন বিনোদন।\nফরিদ আহমেদ ডিসেম্বর 9, 2010 at 9:42 পূর্বাহ্ন - Reply\nআমাদের অথর্ব মিডিয়া তাহলে করছেটা কী? ব্লাডি সিভিলিয়ানের এখন ‘হায় অভিজিৎ হায়, তুমি আর বাংলাদেশি নাই’ নামে একটা প্রবন্ধ বিভিন্ন ব্লগে লেখা জরুরি প্রয়োজন। 🙂\nফরিদ আহমেদ ডিসেম্বর 9, 2010 at 7:51 পূর্বাহ্ন - Reply\nশুভ রায়কে নিয়ে সচলায়তনের এই লেখাটি আপনি-ই লিখেছেন, তাই না?\nদিগন্ত ডিসেম্বর 9, 2010 at 7:22 পূর্বাহ্ন - Reply\nউপমহাদেশের মিডিয়ার এই ছোঁকছোঁক ভাবটা পছন্দ নয় একদম। যার জন্ম বাংলাদেশে আর আত্মীয়রা ভারতে বা বাংলাদেশে আছে বলে তাকে ভারতীয় বা বাংলাদেশী বলে টানাটানি করার কিছু নেই। শুভ রায়ের কর্ম ও কর্মক্ষেত্র দুইই আমামর মার্কিণ তাই তাকে আমেরিকার নাগরিক বলে আমেরিকান নাগরিক বলাই ভাল। উপমহাদেশের “সাকসেস স্টোরি” এত কম, যে আমাদের মিডিয়া চাতকপাখির মত বিদেশে দেশীরা কি করল তার দিকে তাকিয়ে থাকে, এটা ভাবে না যে শুভ রায় কেন, তার পরের দুই প্রজন্মও মনে হয় শুভ রায়ের কাজটা দেশে বসে করে দেখাতে পারত না। সুতরাং নাগরিকত্ব বিতর্ক ছুটি দিয়ে দেওয়া উচিত।\nএকটু আইনি বিষয়ে আসি। শুভ রায় কি কোনো সময়ে ভারতীয় বা বাংলাদেশী পাসপোর্ট হোল্ডার ছিলেন? থাকলে সেই দেশ তাকে তাদের দেশের “বংশোদ্ভূত” বলে দাবী জানাতে পারে। বাংলাদেশের সাথে ভারতীয় আইনের একটু তফাত আছে এ নিয়ে। বাংলাদেশে “বাই বার্থ” সবাইকে দেশের নাগরিকত্ব দেওয়া হয়, কিন্তু ভারতে হয় না।\nঅভিজিৎ ডিসেম্বর 8, 2010 at 7:46 অপরাহ্ন - Reply\nব্লাডি সিভিলিয়ান, অনেকদিন পরে লিখলেন। এতদিন কই ঘাপটি মেরে ছিলেন?\nযাহোক, ড: শুভ রায়কে অভিনন্দন। বাঙালি হোক, বাংলাদেশী হোক, কিংবা বিশ্বনাগরিক … তার কাজের জন্য গর্ব অনুভব করছি।\nব্লাডি সিভিলিয়ান ডিসেম্বর 8, 2010 at 8:37 অপরাহ্ন - Reply\nআর বলবেন না দাদা। যা যাচ্ছে আমার ওপর! ঘাপটি মারি নি, ধাক্কা খেয়ে খেয়ে অন্ধের মত পথ চলছি।\nআপনার অভিনন্দন পৌঁছে দেওয়ার চেষ্টা করবো। আপনারই লাইনের লোক কি না। আর, আমি কিন্তু বাংলাদেশি হিসেবেই বেশি গর্ব অনুভব করছি :D।\nভারতীয় মিডিয়ার ব্যাপারটা কি সমর্থন করেন?\nঅভিজিৎ ডিসেম্বর 8, 2010 at 9:55 অপরাহ্ন - Reply\nপ্রশ্নই উঠে না। তার উপর ড. রায় যখন বাংলাদেশী পাসপোর্ট নিয়েই আমেরিকায় আছেন বলে আপনি বলছেন, তারপর তো এ নিয়ে কোন ওজর আপত্তিই থাকার কথা নয়।\nআমার মনে হয় ড: শুভ রায় নাম দেখে সত্যজিৎ রায়ের কেউ ভেবে নিয়েছিলো। অথচ এ-পাড়ে যে অভিজিৎ রায়-ও আছে সেটা বোধ হয় তাদের চোখে পড়ে নি 😛\nআদিল মাহমুদ ডিসেম্বর 8, 2010 at 11:54 অপরাহ্ন - Reply\nআমার আগেই চোখে পড়েছিল।\nআপনিও রায়, আমেরিকাতেই থাকেন বাংলাদেশী পাসপোর্ট নিয়ে, বায়োমেডিকেলে কি কি করেছেন বলে মাঝে মাঝে সুযোগ পেলেই নিজের ঢোল পেটান (বলাই বাহুল্য কোনরকম তথ্য প্রমান ছাড়াই)।\nআপনার কাছ থেকে জাতি এই রকম কিছু কি আশা করতে পারে না??\nদিগন্ত ডিসেম্বর 9, 2010 at 7:09 পূর্বাহ্ন - Reply\nব্লাডি সিভিলিয়ান ডিসেম্বর 9, 2010 at 2:37 অপরাহ্ন - Reply\nআমি তো জানতাম আপনি এপার-ওপার দুপার পাড় হয়েই পারাপারের খেয়ায় পরপারে চলে গেছেন।\nঅভিজিৎ ডিসেম্বর 9, 2010 at 8:47 পূর্বাহ্ন - Reply\nমহাস্থবির জাতক হয়ে পাতকের কাজ করতে থাকলে ধাক্কা খাবেন না তো কী খাবেন! 😀\nএতোদিনে বুঝলাম এখানে সময়ের এতো অভাব কেন!\nআদিল মাহমুদ ডিসেম্বর 8, 2010 at 12:11 পূর্বাহ্ন - Reply\nজেনে আনন্দিত হলাম। কিডনী সমস্যা খুবই প্রকট, নিদারুন পীড়াদায়ক, ব্যায়সাধ্য তো বটেই। আশা করি মানব দেহতেও সফলভাবেই কাজে লাগানো যাবে। বহু লোকের উপকার হবে।\nএ মুহুর্তে মনে পড়ছে মুক্তমনাতেই কিছুদিন আগে আমরা কার্টুনিষ্ট আরিফের অসুস্থ মায়ের জন্য কিছু ডোনেশন তুলেছিলাম। উনিও একই রোগেই ভুগছেন।\nআবিষ্কারক কোন দেশের বা জাতির তাতে বাস্তবের চোখে আসলেই তেমন কিছু যায় আসে না। তবে আবেগের চোখে বাংগালী বলে তো গর্ব ও আনন্দ হতেই পারে। এটাও হয়ত এক ধরনের সাম্প্রদায়িকতা? বিশেষ করে বিজ্ঞান জগতে আমাদের নাম সেভাবে আসে না দেখে মনে হয় এ অনুভূতি আরো বেশী কাজ করে।\nব্লাডি সিভিলিয়ান ডিসেম্বর 8, 2010 at 3:53 অপরাহ্ন - Reply\nআবিষ্কারক কোন দেশের বা জাতির তাতে বাস্তবের চোখে আসলেই তেমন কিছু যায় আসে না।\nআমিও আমার লেখায় সেটা বলেছিলাম:\nবিশ্বমিডিয়ায় এসব তথ্য অর্থহীন, বুঝতে পারি।\nতবে, পরের লাইনটা নেহাৎ সাধারণ মানুষ হিসেবে আমার বুকের গহীন ভেতরের মৌলবাদী অনুভূতি\nকিন্তু, তাঁর নামের সাথে বাংলাদেশের নাম যুক্ত থাকলে দেশের মানুষ হিসেবে কিছুটা বুক-ফুলে ওঠার এই সামান্য-বা-অসামান্য অনুভূতিটাও হারিয়ে ফেলতেই হবে?\nআচ্ছা, ধরুন এই বিজ্ঞানী আজ নোবেল পুরস্কার পেলেন। তখন কি আপনি এতো সহজভাবে ব্যাপারটা নিতে পারবেন? আমি পারবো না, সোজা কথা।\nআদিল মাহমুদ ডিসেম্বর 8, 2010 at 6:33 অপরাহ্ন - Reply\n– এই উক্তিটা আমার নয় যদিও, তারপরেও আপনার মতই বলি যে আমিও অত সহজভাবে নিতে পারবো না। যতই মুখে দেশ জাতিতে কিছু যায় আসে না বলি তার পরেও নিজেকে স্থির রাখা যাবে না। তবে যেমন আগেই বলেছি, অন্তত ৫/১০ বছর পর পর হলেও একজন করে বাংগালী তেমন কোন কৃতিত্ত্ব দেখাতে পারলে হয়ত উচ্ছ্বাস আর অতটা থাকবে না।\nরনি ডিসেম্বর 7, 2010 at 11:52 অপরাহ্ন - Reply\nআমারতো দারুন আনন্দ লাগছে………ধন্যবাদ এমন আশা জাগানিয়া কিছু শুনানুর জন্য…\nব্লাডি সিভিলিয়ান ডিসেম্বর 8, 2010 at 3:49 অপরাহ্ন - Reply\nআপনাকেও অনেক অনেক শুভেচ্ছা।\nসুমিত দেবনাথ ডিসেম্বর 7, 2010 at 11:36 অপরাহ্ন - Reply\nচিকিৎসা বিজ্ঞানে একটি নতুন দিগন্ত এবং ড: রায়ের কথা পড়ে আরও ভাল লাগল একজন বাঙ্গালী হিসাবে। লেখকে ধন্যবাদ লেখাটির জন্য। :rose: :rose2:\nহুম, ধন্যযোগ নিন। তবে, উনি ‘বাংলাদেশি বাঙালি’, ‘ভারতীয় বাঙালি’ নন।\nসুমিত দেবনাথ ডিসেম্বর 10, 2010 at 8:07 অপরাহ্ন - Reply\n@সুমিত দেবনাথ, আমি তো এই রকম দেখি না। কে বাঙলাদেশী আর কে ভারতীয়? তার চেয়ে বড় কথা উনি একজন বাঙ্গালী এবং এর চেয়ে বড় কথা উনি বিশ্ববাসী হিসাবে যে মানুষের জন্য যে আবিষ্কার করেছেন সেটাই বড় কথা। এই কিডনী শুধু বাংলাদেশীর শরীরে প্রতিস্থাপিত হবে না বা শুধু ভারতীয়দের শরীরেও স্থাপিত হবে না। বিজ্ঞান এই ভাবে চিন্তা করে না।\nবন্যা আহমেদ ডিসেম্বর 7, 2010 at 11:36 অপরাহ্ন - Reply\nহয়তো গালি খাবো এটা বলার জন্য, কিন্তু তারপরও সাহস করে বলেই ফেলি 🙂 । ডঃ রায় কোন দেশী তাতে কি আসলেই কিছু এসে যায়? উনি নিজে যদি এ নিয়ে আপত্তি না জানান তাহলে হয়তো ধরে নিতে হবে যে ‘ভারতীয়’ বলে পরিচিত হতে ওনার কোন অসুবিধা নেই। আমাদের নিউজ মিডিয়াগুলো তো ওনার ব্যক্তিগত সাক্ষাৎকার নিয়ে এ বিষয়ে প্রশ্ন করতে পারতো। এখন তো ভিডিও কনফারেন্সিং করে বা আর কোন ব্যবস্থা না থাকলে একটা ফোন করেই সাক্ষাৎকার নেওয়া সম্ভব। নিজেরা সেটা না করে ভারতীয় পত্রিকা থেকে কেটেছেঁটে খবর ছাপিয়ে দিলে কি আর করা যাবে?\nব্লাডি সিভিলিয়ান ডিসেম্বর 8, 2010 at 3:48 অপরাহ্ন - Reply\nহয়তো গালি খাবো এটা বলার জন্য, কিন্তু তারপরও সাহস করে বলেই ফেলি ।\nআমি মেয়েদের গালি দেই না, বড্ড ভালোবাসি। আর বলতে বাকিটা রাখলেন কী?\nডঃ রায় কোন দেশী তাতে কি আসলেই কিছু এসে যায়? উনি নিজে যদি এ নিয়ে আপত্তি না জানান তাহলে হয়তো ধরে নিতে হবে যে ‘ভারতীয়’ বলে পরিচিত হতে ওনার কোন অসুবিধা নেই।\nএকটু কি আসে যায় না? উনি তো বাংলাদেশের অনেকের জন্যে অনুপ্রেরণা বা উদাহরণ হতে পারেন। তাছাড়া, দেশের কেউ যদি ভালো কাজ করে তাহলে গর্বিত হতে পারবো না? ডঃ আবেদ খানকে নিয়ে আমরা পত্রিকায় কেন লিখি তাহলে? ‘ভারতীয়’ হতে তাঁর অসুবিধে না থাকলেও (নেই, সেটাই বা বলি কিভাবে?) আমার আছে। এভাবে প্রকাশ্য দিবালোকে ছিনতাই মানতে পারছি না। তবে, গোপনে বলি, তাঁর আত্মীয়েরা বাংলাদেশে কিছুটা চেষ্টা চালাচ্ছেন।\nপ্রসঙ্গত, তিনি কিন্তু এখনো বাংলাদেশি পাসপোর্ট নিয়েই আমেরিকায় আছেন ;-)।\nআমাদের নিউজ মিডিয়াগুলো তো ওনার ব্যক্তিগত সাক্ষাৎকার নিয়ে এ বিষয়ে প্রশ্ন করতে পারতো। এখন তো ভিডিও কনফারেন্সিং করে বা আর কোন ব্যবস্থা না থাকলে একটা ফোন করেই সাক্ষাৎকার নেওয়া সম্ভব। নিজেরা সেটা না করে ভারতীয় পত্রিকা থেকে কেটেছেঁটে খবর ছাপিয়ে দিলে কি আর করা যাবে?\nআমাদের নিউজ মিডিয়ার কথা আর কী বলি! তবে, এক্ষেত্রে তাদের দোষও দিতে পারছি না। তাদের তো কিছুই জানা ছিলো না। তাই তো ইন্টারনেট, ব্লগ, বিকল্প গণমাধ্যম। এর শক্তি তো এটাই। বিকল্প তথ্য জানা এবং জানানো যাবে। উইকিলিকস দ্র:!\nরৌরব ডিসেম্বর 8, 2010 at 6:14 অপরাহ্ন - Reply\nতিনি কিন্তু এখনো বাংলাদেশি পাসপোর্ট নিয়েই আমেরিকায় আছেন\nতাহলে আর কিন্তু-কেনর অর্থ কি? বাংলাদেশের রাষ্ট্রদূতের সরাসরি তাকে গিয়ে অভিনন্দন জানানো উচিত বাংলাদেশের নাগরিক হিসেবে।\nবন্যা আহমেদ ডিসেম্বর 8, 2010 at 9:23 অপরাহ্ন - Reply\n, আমি মেয়েদের গালি দেই না, বড্ড ভালোবাসি। আর বলতে বাকিটা রাখলেন কী?\nআপনি তো শুধু মৌলবাদীই নন, চরম সেক্সিস্টও 🙂 ( বাংলা কি হবে? লিংগবাদী, কিন্তু শব্দটা খুবই খারাপ শোনাচ্ছে)। সেক্সিটদের ভালোবাসা প্রত্যাখ্যান করলাম :guli: ।\nআর হ্যা ভালোই আছি, বহুদিন পরে আপনার সাক্ষাৎ, মানে ব্লগদর্শন পেয়ে ভাল লাগলো। আর আপনাকে ‘ফিট’ কিছু দেইনি, আপনার মত যারা ভাষা এবং বানান সম্পর্কে এতটা জ্ঞান রাখেন তাদের আমি খুবই ভয় পাই। ‘ক্লিনচিট’ না বলে এটাকে ‘ভীতিচিট’ জাতীয় কিছু বলা যেতে পারে 😥 ।\nপ্রসঙ্গত, তিনি কিন্তু এখনো বাংলাদেশি পাসপোর্ট নিয়েই আমেরিকায় আছেন\nতাহলে তো বলবো, মিডিয়ার এই ভুলে তথ্যে ওনার আপত্তি জানানো উচিত। অবশ্য কিভাবে প্রতিবাদ জানাবেন সেটাও একটা সমস্যা হতে পারে। আর আপনি কি মনে করেন ভারতীয় মিডিয়া এটা ইচ্ছা করে করেছে, ভুলও তো হতে পারে। আমাদের দেশের মিডিয়াই যদি এরকম ভুল তথ্য ছাপাতে পারে, তাহলে ভারতের মিডিয়াকে দোষ দিয়ে আর লাভ কি!\nব্লাডি সিভিলিয়ান ডিসেম্বর 8, 2010 at 9:46 অপরাহ্ন - Reply\nআপনি তো শুধু মৌলবাদীই নন, চরম সেক্সিস্টও ( বাংলা কি হবে? লিংগবাদী, কিন্তু শব্দটা খুবই খারাপ শোনাচ্ছে)। সেক্সিটদের ভালোবাসা প্রত্যাখ্যান করলাম\nহুম, বাংলাদেশের সাফল্যবুভুক্ষু মৌলবাদী বলতে পারেন। সেক্সিস্ট? না তো! মেয়েদের ভালোবাসা সেক্সিজম নাকি? ইয়ে…সেক্সি বলতে চাইছিলেন না তো?\nআহা, ভালোবাসা বন্ধু হিসেবে, সহব্লগার হিসেবে, কিংবা ভাই হিসেবেও তো নিতে পারেন (তবে, শেষেরটায় আমার আবার কিঞ্চিৎ আপত্তি আছে)।\nতাহলে তো বলবো, মিডিয়ার এই ভুলে তথ্যে ওনার আপত্তি জানানো উচিত। অবশ্য কিভাবে প্রতিবাদ জানাবেন সেটাও একটা সমস্যা হতে পারে। আর আপনি কি মনে করেন ভার্তীয় মিডিয়া এটা ইচ্ছা করে করেছে, ভুলও তো হতে পারে।\nকিছু বাস্তব সমস্যা আছে, পরে জানাতে পারি। তবে, বললাম তো, তাঁর আত্মীয়েরা দেশে কিছুটা চেষ্টা করছেন। সফল হলে জানানোর চেষ্টা করবো। ভারতীয় মিডিয়ায় প্রথম খবরটা আসে নিউ কেরালা ডট কমের একটা লেখায়, লেখক নিজে ওয়াশিংটনবাসী। ওখানে ভেতরে স্পষ্টই বলা ছিলো,\nBorn in what is now Bangladesh, Roy spent part of his childhood in India and Bangladesh and received most of his education in Uganda, where his father worked asapublic health physician.\n“As it turns out, most of my father’s family is in India, while most of my mother’s side is in Bangladesh,” he said.\nএখানে কোথায় বলা আছে যে তিনি ভারতীয়? এরপর থেকেই সব ভারতীয় গণমাধ্যম রীতিমত হুমড়ি খেয়ে পড়ে খবরটায়।\n১) টাইমস অফ ইন্ডিয়া।\n২) ইকোনমিক টাইমস।\n৩) হিন্দুস্থান টাইমস।\n৪) রিডিফ নিউজ।\n৫) টেলিগ্রাফ ইন্ডিয়া।\nগুগল করুন, আরো পাবেন। প্রতিটারই, আমি আবারো বলছি, প্রতিটারই তারিখ ৩ ডিসেম্বরের পরে। মানে, নিউকেরালার খবরটার পরে।\nবাকিটা আপনার অভিরুচি।\nআমাদের দেশি গণমাধ্যমগুলোর দোষ দেই না, ওরা তো জানতোই না ঘটনাটা। আমার নেহাৎ ব্যক্তিগত যোগাযোগ ছিলো বলেই না জানা।\nবন্যা আহমেদ ডিসেম্বর 8, 2010 at 10:54 অপরাহ্ন - Reply\n@ব্লাডি সিভিলিয়ান, হা হা হা,’সেক্সি’ কথাটার অর্থ আমার কাছে অনেক ব্যাপক, বিবর্তনীয় একটা গুরুত্ব আছে এটার, হুট করে সেটা ব্লগে বলে বসি কিভাবে :laugh: । আমার লেখায় অসংখ্য বানান ভুলের সুযোগ নিয়ে এটাকেও ভুল বলে চালিয়ে দেওয়ার একটা ষড়যন্ত্র করতে চেয়েছিলেন বলে মনে হচ্ছে, কিন্তু তা তো হবার নয়। আপাতত ‘সেক্সিস্ট’ বলেই গালি দিতে চেয়েছিলাম আপনাকে ,‘স্ট’ টুকু সচেতনভাবেই লাগিয়েছিলাম শব্দটার সাথে। মেয়েদের ঘৃণা করার মতই চোখ বন্ধ করে ভালোবাসাটাও আমার কাছে সেক্সিস্ট ব্যবহারেরই বহিঃপ্রকাশ বলে মনে হয়। শুধুই ‘মেয়ে’ বলে গালি দেবেন না কথাটার মধ্যে কেমন যেন কারুণার গন্ধ পাই, তার মধ্যে যতই নিখাত ভালোবাসা পুরে দেওয়ার চেষ্টা করুন না কেন ঃ)। সহব্লগার হিসেবে ভালোবাসা দিলে অবশ্য নিতে কোনই আপত্তি থাকতো না।\nস্বাধীন ডিসেম্বর 7, 2010 at 11:02 অপরাহ্ন - Reply\nব্লাডি সিভিলিয়ান ডিসেম্বর 8, 2010 at 3:39 অপরাহ্ন - Reply\nধন্যবাদ আপনাকে। কিন্তু, ভারতীয় গণমাধ্যমের কাণ্ড নিয়ে কিছু বক্তব্য আশা করেছিলাম।\nগোলাপ ডিসেম্বর 7, 2010 at 8:15 অপরাহ্ন - Reply\nলিখাটি পড়ে খুব ভাল লাগলো। লেখককে অনেক ধন্যবাদ সহজ করে বিজ্ঞনের আবিষ্কারের বিষয়ে লিখার জন্য ।শুভ রায় বাংলাদেশী বংশদ্ভুত জেনে আরো ভাল লাগলো।\nব্লাডি সিভিলিয়ান ডিসেম্বর 8, 2010 at 3:38 অপরাহ্ন - Reply\nআহা, শুনে আনন্দ পেলুম! আপনার সুখেই আমার শান্তি।\nবিপ্লব রহমান ডিসেম্বর 7, 2010 at 7:42 অপরাহ্ন - Reply\nড: শুভ রায় ও তার দলকে প্রাণঢালা অভিনন্দন। :clap2:\nব্লাডি সিভিলিয়ান ডিসেম্বর 8, 2010 at 3:36 অপরাহ্ন - Reply\nআপনাকেও শুভেচ্ছা। তবে, ভারতীয় মিডিয়ার বাজে কাজটা নিয়ে কিছু বললেন না? আপনার কাছ থেকে আশা করেছিলাম গঠনমূলক কিছু। আর…ইয়ে…কালের কণ্ঠেও কিন্তু তাঁকে ভারতীয় হিসেবে বলা আছে, কিছু করা যায় কি?\nTruthseeker ডিসেম্বর 7, 2010 at 7:09 অপরাহ্ন - Reply\nধন্নবাদ লেখককে। খুব আনন্দ হছছে একজন বাংআলি এত ভাল কাজ করছে। খুব ভাল খবর।\nব্লাডি সিভিলিয়ান ডিসেম্বর 8, 2010 at 3:35 অপরাহ্ন - Reply\nআপনাকেও মন্তব্যের জন্যে অজস্র ধন্যযোগ। ভালো থাকুন।\nআসরাফ ডিসেম্বর 7, 2010 at 6:51 অপরাহ্ন - Reply\nমুক্তমনার এটা ব্যপার ভেবে খুব গর্ব অনুভব করি তা হলো বিজ্ঞানের প্রায় সকল নতুন আবিষ্কারই খুব দ্রুত জেনে যাচ্ছি এর কল্যানে।\nডঃ রায় বাঙ্গালী এটা ভাবলে ভাল লাগে। কিন্তু কেন?\nতাঁকে এই প্রতিভার পেছনে কি বাঙ্গালীর কোন অবদান আছে?\nতিনি যে কোন রাষ্টেই জন্মতে পারতেন, তাই না?\nআমি নিজেও দেখেছি আমার এলাকার একজন একটা ভাল কাজ করেছে ,এটা ভাবতে খুব সুখ পাই।\nভবঘুরে ডিসেম্বর 7, 2010 at 7:14 অপরাহ্ন - Reply\nএটার একটা বিবর্তনবাদী ব্যখ্যা আছে। মানুষ প্রথমে তার পরিবার , তার পর তার স্বীয় বংশ, অত:পর গ্রাম,জেলা, দেশ ও সর্বোপরি জাতী- এর প্রতি বিশেষ পক্ষপাতিত্ব দেখায়। তাই কোন বাঙালী যদি মঙ্গল গ্রহেও জন্ম নিয়ে কোন একটা কৃতিত্বপূর্ন কাজ করে তখন এর জন্যে আমাদের গর্ব হয়। তবে ড: রায় কোন মতেই ভারতীয় নয় যদি লেখকের তথ্য সঠিক হয়। বরং তিনি বাংলাদেশী। তবে ব্যাক্তিগত কারনে তিনি নিজেকে বাংলাদেশী না বলে বাঙ্গালী হিসাবে পরিচয় দিতেই বোধ হয় বেশী স্বাচ্ছন্দ্য বোধ করবেন। তবে এ ধরনের খবর আমরা মাঝে মাঝেই শুনি যে ওমুক প্রত্যঙ্গের কৃত্রিম ভার্শন তৈরী সম্ভব হয়েছে , পরবর্তীতে আর জানি না তাদের ব্যবহারিক প্রয়োগ কতদুর কি হলো । যেমন- কৃত্রিম হৃৎপিন্ড। বহু আগেই এর আবিস্কার , এখন এর ব্যবহার কতদুর কি তেমন জানি না , কেউ কি বলবেন এ বিষয়ে?\nসবশেষে ধন্যবাদ লেখককে এ ধরনের একটা গর্ব করার মত একটা খবর দেয়ার জন্য।\nব্রাইট স্মাইল্ ডিসেম্বর 7, 2010 at 11:49 অপরাহ্ন - Reply\nতবে ড: রায় কোন মতেই ভারতীয় নয় যদি লেখকের তথ্য সঠিক হয়। বরং তিনি বাংলাদেশী। তবে ব্যাক্তিগত কারনে তিনি নিজেকে বাংলাদেশী না বলে বাঙ্গালী হিসাবে পরিচয় দিতেই বোধ হয় বেশী স্বাচ্ছন্দ্য বোধ করবেন।\nড: রায় বাংলাদেশে জন্মগ্রহন করেছেন বা তিনি একজন ভারতীয় অথবা আমেরিকান নাগরিক অথবা উনি নিজকে কি হিসাবেই পরিচয় দিতে বেশী স্বাচ্ছন্দ্য বোধ করেন সেটা বড় কথা নয় সবার উপরে সত্য কথা হলো তিনি একজন বাঙ্গালী।\nTruthseeker ডিসেম্বর 7, 2010 at 10:24 অপরাহ্ন - Reply\nতোমার কথাও ঠিক। মানুশ নিয়েই কথা। তবুও একটু আবেগ তো থাকেই।\nব্লাডি সিভিলিয়ান ডিসেম্বর 8, 2010 at 3:33 অপরাহ্ন - Reply\nধন্যবাদ মন্তব্যের লাগি। কিন্তু, কোন কারণ নেই, তারপরও বাংলাদেশের মানুষ হিসেবে অন্যের কৃতিত্বে যে ভালো লাগে, এটায় মৌলবাদী আছি।\nরৌরব ডিসেম্বর 7, 2010 at 6:07 অপরাহ্ন - Reply\nপ্রথমে ভাবলাম আপনি বুঝি “বৃক্ষ” বানান ভুল করেছেন। একচোট হেসে নিয়ে পরে দেখি অন্য ব্যাপার 😛\nবন্যা আহমেদ ডিসেম্বর 8, 2010 at 12:35 পূর্বাহ্ন - Reply\n@রৌরব, আমিও তাই ভেবেছিলাম প্রথমে, তবে লেখার টাইটেলের নীচে লেখকের নাম দেখেই বুঝে গিয়েছিলাম যে ইনি আর যাই করুন না কেন বানান ভুল করবেন না 🙂 ।\nব্লাডি সিভিলিয়ান ডিসেম্বর 8, 2010 at 3:30 অপরাহ্ন - Reply\nএতোটা ক্লিনচিট কাউকে দেওয়া ঠিক নয় বোধহয়, সত্যি! যাহোক, ভালো আছেন আশা করি?\nব্লাডি সিভিলিয়ান ডিসেম্বর 8, 2010 at 3:31 অপরাহ্ন - Reply\nহুম, মনে পড়লো শিব্রামের বনে গিয়ে ‘ঋক্ষের’ বদলে ‘বৃক্ষ’ শিকার করার ফজিলতসমূহ 😀\nরৌরব ডিসেম্বর 8, 2010 at 6:11 অপরাহ্ন - Reply\n@ব্লাডি সিভিলিয়ান, :laugh: :laugh:\nরামগড়ুড়ের ছানা ডিসেম্বর 8, 2010 at 9:09 অপরাহ্ন - Reply\nপ্রথমে ভাবলাম আপনি বুঝি “বৃক্ষ” বানান ভুল করেছেন।\nআপনিতো তাও খালি ভেবেছিলেন, আমিতো আরেকটু হলে লেখকের মান-সম্মান রক্ষা করার আন্তরিক ইচ্ছা নিয়ে টাইটেল এডিট করে ঠিক করে দিচ্ছিলাম 🙁 🙁 ।\nব্লাডি সিভিলিয়ানকে ধন্যবাদ লেখাটির জন্য।\nব্লাডি সিভিলিয়ান ডিসেম্বর 7, 2010 at 5:35 অপরাহ্ন - Reply\nপোস্টে ছবি বা ভিডিও কোনটিই আসছে না। ঠিক করে দেওয়া যায় কি? আমি তো নির্দেশনা মনে হল ঠিকঠাকই অনুসরণ করেছিলাম :-(!\nবিপ্লব রহমান ডিসেম্বর 7, 2010 at 7:48 অপরাহ্ন - Reply\nকৈ? মডুরাম কৈ? (হারিকেন ইমো) 😛\nমুক্তমনা এডমিন ডিসেম্বর 7, 2010 at 8:39 অপরাহ্ন - Reply\nছবি ঠিক করে দেয়া হল। আসলে জেপেগ বা জিফ ইমেজের লিঙ্ক দিতে হবে, অন্য কিছু দিলে কাজ করবে না। আপনার সঠিক লিঙ্কটি ছিলো –\nএরপর ফ্লিকারের কোন ভাল প্লাগইন্স পেলে যোগ করে দেয়া হবে ভবিষ্যৎ ঝামেলা এড়াতে।\nইউটিউবের ভিডিও হলে ভিডিওর URL কপি করতে হবে এবং লিঙ্কটি পোস্ট করার সময় http:// র বদলে httpv:// লিখতে হবে।\nব্লাডি সিভিলিয়ান ডিসেম্বর 8, 2010 at 3:28 অপরাহ্ন - Reply\nধন্যবাদ। জানা ছিলো না ব্যাপারটা। আমার ছবিটা ছিলো জেপিজি ফর্ম্যাটের, কিন্তু ওটা তো আমার দোষ নয়। যেখান থেকে ছবি নিয়েছিলাম, সেখানেই এই ফর্ম্যাট।\nযাহোক, জানলাম। একটা FAQ অংশ চালু করলে কেমন হয়?\nরামগড়ুড়ের ছানা ডিসেম্বর 9, 2010 at 3:31 পূর্বাহ্ন - Reply\nFAQ অংশ আছে একটা। পৃষ্ঠার উপরের মেনুতে “সাহায্য” অংশ দেখুন। পৃষ্ঠাটি অসম্পূর্ণ মনে হলে অবশ্যই জানাবেন।\nবিপ্লব রহমান ডিসেম্বর 8, 2010 at 5:56 অপরাহ্ন - Reply\n@মুক্তমনা এডমিন, :yes: :yes:\nআকাশ মালিক ডিসেম্বর 9, 2010 at 8:32 পূর্বাহ্ন - Reply\nবিষয়টা তো বুঝলাম না। আমি এই লেখার কথা বলছিনা। একটা লেখাও তো গলায় ছুরি পড়ার কথা না, তাহলে? আমাদেরকে বঞ্চিত করেন কেন?


শরীরে সেক্সি ট্যাটু, সাহসী পোশাকে সোশ্যাল মিডিয়ায় হাজির হতেই কটাক্ষের শিকার শ্রাবন্তী – My Blog\nশরীরে সেক্সি ট্যাটু, সাহসী পোশাকে সোশ্যাল মিডিয়ায় হাজির হতেই কটাক্ষের শিকার শ্রাবন্তী\nটলিউডের জনপ্রিয় অভিনেত্রী শ্রাবন্তী চট্টোপাধ্যায় বারংবার ব্যক্তিগত জীবনের কারণে খবরের হেডলাইনে এসেছেন। তার বিয়ে প্রেম বৈবাহিক সম্পর্কের বিচ্ছেদ ইত্যাদি বিষয়গুলো বারংবার তুমুল আলোচিত হয়েছে সোশ্যাল মিডিয়ায়। সম্প্রতি সোশ্যাল মিডিয়ায় তার প্রেমিক নিয়ে জোর চর্চা চলছে। আর এই চর্চার মধ্যেখানেই নিজের একটি হট ছবি পোস্ট করে নেটিজেনদের কটাক্ষের শিকার হলেন অভিনেত্রী। সম্প্রতি তিনি যে ছবিটি পোস্ট করেছেন সেখানে তার বক্ষ বিভাজিকা বা ক্লিভেজ দেখা যাচ্ছে আর এই নিয়ে কটাক্ষের শিকার হলেন অভিনেত্রী।\nসোশ্যাল মিডিয়ায় যে ছবিটি তিনি পোস্ট করেছেন সেখানে দেখা যাচ্ছে যে কালো রঙয়ের একটি পাশ্চাত্য পোশাকে নিজেকে মেলে ধরেছেন তিনি। অভিনেত্রীর সৌন্দর্য সেখানে যেন আরো সুন্দরভাবে ফুটে উঠেছে নেটিজেনরা সকলেই তাঁর এই রূপে মুগ্ধ। অধিকাংশ নেটিজেন তার এই ছবি দেখে প্রশংসায় ভরিয়ে দিয়েছে কমেন্ট বক্স।\nকিন্তু প্রশংসার পাশাপাশি তীর্যক মন্তব্য‌ও তাকে শুনতে হয়েছে। অনেক নীতিবান মানুষ তাকে প্রশ্ন করেছেন তার এই পোশাক নিয়ে। কেন এরকম সাহসী পোশাক পরলেন তিনি? কেনই বা নিজের ক্লিভেজ দেখিয়েছেন এই নিয়ে উঠছে একাধিক প্রশ্ন। কিছু কিছু মানুষ পোশাক নিয়ে মন্তব্য করার পর শালীনতার সীমা লংঘন করে অভিনেত্রীর চরিত্র নিয়ে‌ও মন্তব্য করেছেন।\nতবে শ্রাবন্তী শুধু একা নন, নেট জগতে এরকম কটাক্ষের শিকার প্রায়শয়‌ই প্রচুর অভিনেত্রী হন। খোলামেলা পোশাক পরার জন্য অনেকেই অনেককে মন্তব্য শুনতে হয় অনেক এর গায়ের রং চেহারার জন্য অনেক রকম উল্টোপাল্টা বক্তব্য শুনতে হয়।\nকিছুদিন আগে সংগীতশিল্পী ইমন চক্রবর্তী যোগ চর্চার কতগুলি ছবি পোস্ট করেন সেখানেও বাংলাদেশের কয়েকজন নেটিজেন কমেন্ট বক্সে এসে তাকে ধর্ষণের হুমকি দেয়। এই মন্তব্যটি পুলিশদের কে ট্যাগ করে পোস্ট করেন ইমন। নেটাগরিকদের এই মনোবৃত্তির জন্য অনেকেই তার পাশে দাঁড়িয়ে ঐ কু মন্তব্যের সমালোচনা করেন।\nমা চলে গেলেও মায়ের গন্ধ ঘর জুড়ে রয়েছে! মাকে স্বাতীলেখাকে হারিয়ে শূন্যতার মাঝে ‘খড়কুটো’-এর পুটু পিসি


ফেসবুকের আসলে কী হয়েছিল? ঠিক করতে কেন এত সময় লাগল? | The Business Standard\nফেসবুকের আসলে কী হয়েছিল? ঠিক করতে কেন এত সময় লাগল?\nLast modified: 05 October, 2021, 05:17 pm\nলিটল থিংস বন্ধের জন্য দায়ী ফেসবুক: প্রাক্তন সিইও জো স্পিজার\nফেসবুকের ওপর নির্ভরশীল ব্যবসায়ীরা কতটুকু ক্ষতিগ্রস্ত হয়েছেন, সে বিষয়ে কোনো তথ্য এখনো জানা যায়নি। তবে ব্লুমবার্গের মতে, রোববার ফ্রান্সেস হগেনের বক্তব্যের পরপরই গতকালের এ বিভ্রাটে ৪.৯ শতাংশ কমে গিয়েছে ফেসবুকের শেয়ার।\nসোমবার বাংলাদেশ সময় রাত নয়টার দিকে বিশ্বজুড়ে সমস্যা দেখা দেয় সামাজিক যোগাযোগমাধ্যম ফেসবুক, হোয়াটসঅ্যাপ ও ইনস্টাগ্রামে। অন্যান্য দেশের মতো এ দেশেও এই তিনটি অ্যাপ ব্যবহার করা যাচ্ছিল না।\nঅবশেষে ভোর সাড়ে চারটার দিকে সার্ভার সচল হওয়ার খবর নিশ্চিত করে ফেসবুক কর্তৃপক্ষ। পরে হোয়াটসঅ্যাপের পক্ষ থেকেও এ বিষয়ে টুইট করা হয়।\nদীর্ঘ সময় ধরে ফেসবুকে এ রকম বিভ্রাট দেখা যায়নি। তবে তাদের পরিষেবা পুনরায় সচল হলেও এ সমস্যার উৎপত্তি এবং এটি ঠিক করতে এত সময় লাগার কারণ নিয়ে প্রশ্ন উঠছে।\nফেসবুক ডাউন হলো কেন?\nফেসবুক মঙ্গলবার একটি বিবৃতিতে নিশ্চিত করে, কোম্পানির ডেটা সেন্টারগুলোর মধ্যে নেটওয়ার্ক ট্র্যাফিক সমন্বয়কারী 'ব্যাকবোন রাউটার'গুলোতে একটি কনফিগারেশন পরিবর্তনের কারণে ফেসবুকের সকল পরিষেবা বন্ধ হয়ে যায়।\nতবে সম্প্রতি ইন্টারনেট বিভ্রাটের সম্মুখীন হওয়া 'ক্লাউডফ্লেয়ার' এ সম্পর্কে বিস্তারিত ব্যাখ্যা দিয়েছে।\nইন্টারনেট সচল রাখতে প্রধানত দুটি জিনিস প্রয়োজন- ডোমেইন নেম সিস্টেম (ডিএনএস) এবং বর্ডার গেটওয়ে প্রোটোকল (বিজিপি)।\nযেহেতু অনেকগুলো সংযুক্ত নেটওয়ার্কের সমন্বয়ে ইন্টারনেট গঠিত, নেটওয়ার্কগুলো কোন পথে যাত্রা করবে তার জন্য বিজিপি প্রয়োজন। অন্যদিকে প্রতিটি ওয়েবসাইটের ঠিকানা নির্ধারণের সিস্টেম হচ্ছে ডিএনএস। প্রতিটি ওয়েবসাইটের আলাদা এই ঠিকানাকে আইপি অ্যাড্রেস বলা হয়। এক কথায়, আইপি অ্যাড্রেসে যাওয়ার কার্যকর উপায় খুঁজে বের করার রোডম্যাপ বিজিপি।\nক্লাউডফ্লেয়ার বলে, সোমবার ব্যবহারকারীরা ফেসবুকে প্রবেশের চেষ্টা করলে সেটি অ্যাক্সেসের পথ খুঁজে পাননি তারা। ফলে ফেসবুকসহ এর অধীনস্থ সব পরিষেবা অচল হয়ে পড়ে।\nবন্ধ ছিল নিজস্ব ইন্টার্নাল সিস্টেমসও\nজানা গেছে, গতকাল বিশ্বজুড়ে ব্যবহারকারীদের পাশাপাশি ফেসবুকের কর্মীরাও তাদের নিজস্ব ইন্টার্নাল কমিউনিকেশনস প্ল্যাটফর্ম অ্যাক্সেস করতে পারেননি।\nপরিষেবা পুনরায় চালু করতে এত সময় লাগল কেন?\nফেসবুকের নিজস্ব ইন্টার্নাল সিস্টেমগুলো একই জায়গা থেকে পরিচালিত হয়। ফলে কর্মীদের পক্ষে সমস্যা নির্ণয় এবং এর সমাধান করা কঠিন ছিল।\nগার্ডিয়ানের ইউকে প্রযুক্তি সম্পাদক অ্যালেক্স হার্ন টুইট করেন, 'ফেসবুক তাদের সকল কার্যক্রম ফেসবুকের মাধ্যমেই চালায়।' অর্থাৎ, যে উপায়ে এ সমস্যা সমাধান করা যেত, সেটিও কাজ করছিল না।\nএদিকে, ফেসবুকের কর্মীরা তাদের নিজস্ব যোগাযোগের প্ল্যাটফর্ম, এমনকি কর্মস্থলেও প্রবেশ করতে পারছিলেন না। নিরাপত্তা পাস ব্যবস্থা বিভ্রাটের কারণে অফিসে প্রবেশ করতে পারছিলেন না তারা।\nশেষ পর্যন্ত তারা কীভাবে এটি ঠিক করলেন?\nআদতে কী ভুল হয়েছে এবং কীভাবে এটি ঠিক করা হয়েছে, সে সম্পর্কে ফেসবুক এখন পর্যন্ত কোনো বিস্তারিত তথ্য জানায়নি। তবে একাধিক রিপোর্টে দেখা গেছে, ক্যালিফোর্নিয়ায় যেখানে সমস্যাটির উৎপত্তি ঘটে, সেখানে সার্ভারগুলোকে ম্যানুয়ালি রিসেট করতে একটি প্রযুক্তিগত দল পাঠায় ফেসবুক।\nভবিষ্যতে এ ধরনের বিভ্রাট এড়ানো সম্ভব?\nএ ধরনের সমস্যা মোটামুটি অস্বাভাবিক; তবে এটি সম্পূর্ণভাবে এড়ানো সম্ভব নয়।\n২০২০ সালে ক্লাউডফ্লেয়ার বিভ্রাট এবং সাম্প্রতিক ফেসবুক বিভ্রাট-সহ এ জাতীয় সমস্যায় মূলত ক্ষতিগ্রস্ত হয় এসব ওয়েবসাইট ব্যবহারকারীরা।\nবন্ধু ও পরিবারের সঙ্গে যোগাযোগের জন্যই শুধু ফেসবুকের ওপর নির্ভর করে না মানুষ। বরং অনলাইন বিক্রয় ওয়েবসাইটসহ অন্যান্য পরিষেবাকে ব্যবসার কাজেও ব্যবহার করা হয়। কিছু দেশে হোয়াটসঅ্যাপের মতো পরিষেবার মাধ্যমে যোগাযোগের জন্যেও প্রভাবশালী একটি মাধ্যম ফেসবুক।\nব্যবহারকারীদের ব্যক্তিগত তথ্য কি ঝুঁকিতে ছিল?\nফেসবুক সচল থাকলেই মূলত ব্যবহারকারীদের তথ্য ঝুঁকিতে থাকে। গতকালের ঘটনায় ব্যক্তিগত তথ্য ঝুঁকিতে পড়ার ঝুঁকি ছিল কম।\nফেসবুকের জন্য বর্তমান সময়টি কি অদ্ভুত নয়?\nসম্প্রতি ফেসবুককে ঘিরে বেশ কিছু বিতর্ক তৈরি হয়েছে। গত সপ্তাহে শিশুদের জন্য ইনস্টাগ্রাম চালু করার পরিকল্পনা স্থগিত করে ফেসবুক। ফাঁস হওয়া একটি অভ্যন্তরীণ গবেষণা থেকে জানা যায়, ইনস্টাগ্রাম যে মেয়েদের মানসিক স্বাস্থ্যের ওপর প্রভাব ফেলতে পারে, সে সম্পর্কে আগে থেকেই অবগত ছিল তারা।\nফেসবুকের গোপন নথি ফাঁস: 'নিরাপত্তার চেয়ে মুনাফাকেই প্রাধান্য দেয় ফেসবুক'\nএদিকে রোববার, ফেসবুকের সিভিক ইন্টেগ্রিটি প্রোডাক্টের সাবেক ম্যানেজার ফ্রান্সেস হগেন জানান, জননিরাপত্তার চেয়ে কোম্পানির বিস্তার ও মুনাফাকে অগ্রাধিকার দিয়েছে ফেসবুক।\nতিনি অভিযোগ করেন, 'বর্তমানে ফেসবুকের যে সংস্করণ চালু রয়েছে, সেটি আমাদের সমাজকে ছিন্নভিন্ন করে ফেলছে এবং বিশ্বব্যাপী জাতিগত সহিংসতা তৈরি করছে।'\nঠিক করতে কী পরিমাণ অর্থ খরচ হয়েছে?\nফলে সহ-প্রতিষ্ঠাতা এবং প্রধান নির্বাহী মার্ক জাকারবার্গের ব্যক্তিগত সম্পদের পরিমাণ কমেছে ৬০০ কোটি ডলার। ব্লুমবার্গ বিলিওনার ইন্ডেক্সের প্রকাশিত তালিকা অনুযায়ী, বিল গেটসের নিচে নেমে গিয়েছেন তিনি। রয়েছেন পঞ্চম স্থানে।


রাঙামাটিতে ভোজ্যতেলের কৃত্রিম সংকট! রাঙামাটিতে ভোজ্যতেলের কৃত্রিম সংকট! – NewsOfKhagrachari.com\nনিজস্ব প্রতিবেদক ॥ রাঙামাটির নিত্য প্রয়োজনীয় বাজারে ভোজ্য তেলের সংকট দেখা দিয়েছে। বেশি মুনাফার আশায় ব্যবসায়ীরা তেলের মজুদ করছেন বলে অভিযোগ রয়েছে।\nবাণিজ্য মন্ত্রণালয় থেকে বোতলজাত সয়াবিন তেলের দাম প্রতি লিটারে ১৯৮টাকার নির্ধারণ করার হয়-এমন সংবাদ পেয়েই মুনাফালোভী ব্যবসায়ীরা তেলের মজুদ করছেন বলে খবর পাওয়া গেছে।\nশহরের বনরূপা, তবলছড়ি ও রিজার্ভ বাজারে ঘুড়ে এমন অভিযোগ পাওয়া যায়।\nঅভিযোগ উঠেছে, বোতলজাত সয়াবিন তেল ভেঙে কেজিদরে বিক্রি করছেন অসাধু ব্যবসায়ীরা। লিটার প্রতি ২০ থেকে ৩৮ টাকা মূল্য বৃদ্ধি করা হয়েছে।\nস্থানীয় ভোজ্য তেলের দোকানগুলোতে ক্রেতারা ভিড় করছেন বোতলজাত সয়াবিন তেল কেনার জন্য। কিন্তু ডিলাররা তেল সরাবরাহ বন্ধ রাখায় খুচরা দোকানদাররা বোতলজাত সয়াবিন তেল সংগ্রহ করতে পারছেনা বলে জানান ব্যবসায়ীরা ।\nবাণিজ্য মন্ত্রণালয় থেকে তেলের দাম বৃদ্ধির খবর পেয়ে ব্যবসারীরা তেলের দাম বৃদ্ধি করেছে। তারা আপাতত সয়াবিন তেল বিক্রি করা কমিয়ে দিয়ে মজুদ করছে। বেশি মুনাফার আশায় ব্যবসায়ীরা এমন কাজ করছেন বলে জানিয়েছেন ভোক্তারা।\nএর প্রভাব পড়তে শুরু করেছে নিন্ম আয়ের ক্রেতাদের উপর। তারা জানান, দেশের এখন সব কিছুর দাম উর্দ্ধমূখী। নিজেদের দৈনিক আয়ের সাথে দেশের মাত্রারিক্ত দ্রব্যমূলের বৃদ্ধিতে আয় এবং ব্যয়ের সামঞ্জস্য হারাচ্ছে।


সোশ্যাল মিডিয়া লাইভে এসে চোখের জল ধরে রাখতে পারলেন না অভিনেত্রী শ্রাবন্তী! খুলে বললেন মনের কথা! মুহূর্তে ভাইরাল ভিডিও। – EiKolkata\nপ্রথম পাতা /নিউজ/সোশ্যাল মিডিয়া লাইভে এসে চোখের জল ধরে রাখতে পারলেন না অভিনেত্রী শ্রাবন্তী! খুলে বললেন মনের কথা! মুহূর্তে ভাইরাল ভিডিও।\nনিজস্ব প্রতিবেদন :- অভিনয় জগৎ হোক বা রাজনৈতিক জগত সব ক্ষেত্রে কিন্তু অভিনেত্রী বাকি সকলে থেকে কিছুটা হলেও আলাদা । ব্যক্তিগত জীবনে পরপর তিনবার বিয়ে হয়ে যাওয়ার পরও এখনো পর্যন্ত থামেনি প্রেম করার শখ ।শোনা যাচ্ছে চতুর্থ বারের মতন সম্পর্কে লিপ্ত হয়েছে অভিনেত্রী শ্রাবন্তী চট্টোপাধ্যায় তার পাশাপাশি আমরা দেখেছিলাম বাংলাতে বিধানসভা ভোটের আগে ভারতীয় জনতা পার্টিতে যোগদান করেছিল শ্রাবন্তী চ্যাটার্জী ।\nকিন্তু বিরোধী দল তৃণমূল কংগ্রেস এর কাছে ব্যাপকভাবে পরাজিত হয় তিনি এবার এক সাক্ষাৎকারে সাক্ষ্য দিতে গিয়ে কান্নায় ভেঙ্গে পড়লেন শ্রাবন্তী চ্যাটার্জী। বাস্তব হোক বা সোশ্যাল মিডিয়ার একাধিকবার তাকে তার ব্যক্তিগত জীবনের জন্য কু-রুচিকর ম-ন্তব্যের মুখোমুখি হতে হয়েছে । তবুও কিন্তু তিনি থেমে থাকেননি । তিনি এই সমস্ত বিষয়গুলি কে পাত্তা না দিয়ে এগিয়ে গেছেন নিজের লক্ষ্যে ।তার পাশাপাশি চেয়েছিলেন এই বাংলার একজন দায়িত্ববান রাজনীতিবিদ হতে ।\nকিন্তু সেই স্বপ্ন আর পূরণ হলো না এবারে । যদিও চেষ্টার কোনো রকম কোনো খামতি রাখেনি অভিনেত্রী । নিজের প্রতিটি বাড়ির দৌড়াতে গিয়ে প্রার্থনা করেছিলেন যাতে তাকে ভোটে জয় যুক্ত করা হয় কিন্তু তেমনটা বাস্তবে হলো না এক সাক্ষাৎকারে অভিনেত্রী তুলে ধরলেন নিজের জীবনের কষ্ট গুলো । তবে সম্প্রতি একটি সংবাদমাধ্যমে সাক্ষাত্কার দিতে গিয়ে অভিনেত্রী কেঁদে ফেলল । এবং তিনি বলেন যে যথেষ্ট পরিমাণে স্ট্রাগল করেছেন তিনি।\nকিন্তু কিসের স্ট্রাগল সে ব্যাপারে কিছু জানায়নি বিস্তারিত । ভিডিওটি দেখলে আপনি বুঝতে পারবেন যে অভিনেত্রী পরিষ্কারভাবে তার ব্যক্তিগত জীবনে স্ট্রাগলের কথা বলেছেন কি কঠোর পরিশ্রম করে তিনি যে আজকে এই জায়গায় এসে উপস্থিত হয়েছে তা হয়তো দর্শকেরা বুঝতে পারে না সেই কথা বলতে গিয়ে কান্নায় ভেঙে পড়েন অভিনেত্রী।\nবিষ দিয়ে করা হয়েছিল গলা নষ্ট করার চেষ্টা! মৃত্যুদিনেই বেরিয়ে এলো লতা মঙ্গেশকরের জীবনের চাঞ্চল্যকর তথ্য!\nএক্সপ্রেস হোক বা লোকাল, সাধারণ কামড়ায় আর তোলা যাবে না এই সমস্ত জিনিস! নতুন সিদ্ধান্ত রেলের।\nঅবাক করার মত এই ১২tটি কিচেন টিপস যা আপনার রান্নাঘরের কাজকে করে তুলবে আরো সহজ!